
Prefata 


PESIMISMUL LUMINAT, SAU DESPRE 
POSIBILITATEA GANDIRII DE STANGA 


Pare curios că un gânditor atât de putin cunoscut publi- 
cului românesc precum Norberto Bobbio! și-a manifestat 
pentru prima oară vocaţia de cercetător al dreptului și al 
politicii folosind ca pretext cartea unui autor român. Student 
al lui Gioele Solari, profesor de filozofia dreptului la 
Universitatea din Torino, Bobbio mărturisește? că a reuşit 
să-şi uimească maestrul prin erudiție atunci când, având de 
prezentat în prima sa lucrare de seminar gândirea politică a 
lui Guicciardini, a citat teza pe care Andrei Oțetea tocmai о 
consacrase scriitorului florentin?. 

Această scurtă întâlnire intelectuală dintre tânărul jurist 
şi filozof italian și istoricul român nu a fost decât un simplu 
accident. Semnificaţia ei rămâne strict anecdotică, deși, 
aparent, între cele două personalități, legăturile, oricât de 


! Născut la 10 octombrie 1909, la Torino, profesor de drept si filozofie poli- 
tică la Camerino, Siena, Padova și Torino, membru în Accademia dei Lincei, 
senator pe viață din 1984, reprezentând Grupul Democraticilor de Stânga — Ulivo, 
editorialist la La Stampa. Opera sa cuprinde aproape 1700 de titluri, din care peste 
30 de cărți, cele mai influente fiind Scienza e tecnica del diritto (Torino, 1934), 
Teoria della scienza giuridica (Torino, 1950), Il positivismo giuridico (Torino, 
1961), Diritto e Stato nel pensiero di E. Kant (Torino, 1969), I problemi della 
guerra e le vie della pace (Bologna, 1979), II futuro della democrazia (Torino, 
1984), L'età dei diritti (Torino, 1989), Destra e sinistra (Roma, 1994). 

2 [nterviu cu Antonio Gnoli in La Repubblica, 27 iulie 1997, p. 23. 

3 Francois Guichardin. Sa viepolitique et sa pensée politique, Paris, 1927. 

indirecte, s-ar fi putut dovedi oarecum mai strânse. Căci 
atât Bobbio, cât si Oțetea aparțin familiei politice si inte- 
lectuale a stângii democratice europene interbelice, inte- 
leasă în sensul cel mai larg ce poate fi atribuit acestui 
termen. Ceea ce îi desparte însă în mod radical este modul 
în care fiecare, în sânul propriei culturi, a știut să exprime 
această sensibilitate politică. 

Cea mai simplă caracterizare a prezenței intelectuale a 
lui Bobbio în cultura italiană din 1934 şi până astăzi ar 
putea fi epuizată de un singur cuvânt: consecventa. Format 
în ambianța intelectuală torineză dominată de figura lui 
Luigi Einaudi, el a fost întreaga sa viata partizanul 
indetectibil al unui liberalism de orientare socială și de 
expresie laică. Convingerile sale nu au cedat nici în fata 
fascismului și nici nu s-au lăsat strivite după război în 
încleștarea aproape homericä dintre discursul marxist si 
valorile democrat-creştine. Succesul său politic și intelec- 
tual a venit târziu, ca rod al răbdării si al perseverentei, al 
moderatiei şi al spiritului critic, al neincrederii față de iluzia 
politică și al spiritului analitic. Într-un anume fel, a doua 
Republică italiană, a cărei naștere a început să fie anunțată 
în 1992 prin prăbușirea Democraţiei Creştine si completa 
schimbare la fata a Partidului Comunist Italian, reprezintă si 
revanșa istorică a ideilor pe care Bobbio le-a afirmat și 
apărat întreaga sa viata. 

Angajamentul său politic direct din perioada războiului, 
când, în calitate de fondator al Partidului de Acţiune, a 
încercat să pregătească formula politică succesorală a fascis- 
mului printr-o operaţie de conciliere a aspirațiilor populare 
către dreptate socială cu etica politică liberală, a fost, la 
vremea respectivă, un eşec. Această formulă, în ciuda 
meritelor acumulate în rezistența împotriva fascismului, a 
rămas izolată vreme de cinci decenii între marxismul 
gramscian, autoritar în mediile intelectuale din Peninsulă, și 
traditionalismul pragmatic si organic al demo-crestinilor 

care îşi asiguraseră monopolul vieţii politice italiene. 
Bobbio a știut însă să transforme această marginalitate într- 
un magisteriu moral și civic care a pregătit în bună măsură 
refondarea statului după sfârșitul războiului rece. 

In schimb, Andrei Oțetea, văzut în acest context doar ca 
o figură a intelectualului român format în perioada inter- 
belică şi căruia i-a fost dat să-și continue cariera sub 
comunism, a urmat un traseu invers. Dacă succesul său 
politic şi social nu a întârziat prea mult, încununându-i 
maturitatea științifică, posteritatea sa intelectuală rămâne 
însă anonimă. A triumfat persoana, nu ideile sale. Istoric 
format într-un spirit marxist destul de vag, Oțetea a fost, la 
începutul carierei sale, o personalitate relativ marginală într- 
o cultură dominată de naționalismul dogmatic și antidemo- 
cratic al dreptei. Ieşirea din această izolare inițială nu s-a 
manifestat însă la Oțetea pe calea revansei ideilor si a 
consecventei atitudinii civice. Împotriva convingerilor sale 
democratice de stânga, el nu a ezitat să se ralieze fără 
rezerve totalitarismului, destinul său intelectual şi politic 
sfarsindu-se odată cu acesta. 

Oricât de întâmplătoare ar fi, această comparație 
sugerată de o lectură de tinereţe a lui Norberto Bobbio are 
totuşi o valoare ilustrativă pentru înțelegerea mecanismului 
de producere si supravieţuire a ideilor în cele două culturi, 
italiană şi română. 

S-ar părea că, în Italia, ideile supraviețuiesc istoriei, în 
vreme ce, în România, istoria consumă ideile. Una din 
explicaţiile acestei diferenţe ar putea rezida în faptul că, în 
Italia, ca în întreaga civilizație occidentală, forța portantá a 
ideilor politice pare să fie de natură etică. Dimpotrivă, în 
ambiantá românească, ideile sunt purtate exclusiv de 
oameni si, ca atare, suferă de o lipsă endemică de perpe- 
tuitate. În România, ideile nu au decât valoarea pe care le- 
o poate conferi întruparea lor într-o experienţă istorică si 
politică dată şi nu au nici un fel de răsunet în afara 

persoanelor sau grupurilor care le animă. Ideile nu sunt 
decât numele pe care îl poate căpăta la un moment dat o 
anumită situație strategică a câmpului intelectual şi politic. 
Ele nu sunt însăși strategia potrivit căreia oamenii pot 
determina existența unor situații în câmpul intelectual și 
politic. Cu alte cuvinte, în cultura română, ideile sunt rareori 
pândite de pericolul de a deveni convingeri. 

În revanșă, cultura politică occidentală funcţionează în 
așa fel încât să permită reușita unor idei capabile să convingă 
chiar si după ce experienţa istorică care le-a dat naștere s-a 
încheiat. Altfel spus, în ordine conceptuală, ideile au prece- 
dentá in fata istoriei. Norberto Bobbio a avut așadar dreptate 
54-51 păstreze $ şi să-și afirme convingerile, chiar dacă istoria 
politică și intelectuală a țării sale nu i-a dat această dreptate 
timp de cincizeci de ani. În România, cei care nu izbutesc să 
devină icoane ale spiritului public par să nu aibă niciodată 
dreptate. Istoria ideilor nu este adesea mai mult decât o 
simplă funcție iconografică a istoriei politice. 

Cazul cel mai elocvent si probabil cel mai dramatic este 
dispariția aproape desăvârşită a ideilor de stânga după 
căderea totalitarismului. Eșecul regimului este aproape 
unanim identificat cu eşecul ideilor la care regimul a recurs 
pentru a-și legitima utilitatea istorică. Marxismului vulgar 
oficializat de comunism 1 se opune astăzi un liberalism 
didactic, format din idei fragmentare, din sentinţe și formule 
mnemotehnice, un liberalism construit din elemente dispa- 
rate, preluate din surse diferite (etică, economie, filozotie) 
Si care recurge cu exclusivitate la logica învățării. Ca si cum 
acest liberalism expurgat și rudimentar ar fi unicul pedagog 
al democraţiei. ` 

Misiunea esenţială pe care ar avea-o de îndeplinit gân- 
direa lui Bobbio într-un asemenea climat politic și inte- 
lectual, în care a gândi liberal trece drept singurul predicat 
verbal al democraţiei, este aceea pe care cartea lui Oțetea 
s-ar părea că a jucat-o cândva pentru tânărul filozof torinez: 
trezirea gândirii critice. 


Dacă astfel poate fi descrisă misiunea, probabil imposi- 
bilă, a operei lui Bobbio în cultura română post-comunistă, 
două ar fi problemele pe care această operă filozofico-juri- 
dică le formulează ca mesaje politice directe şi imediate: 
chestiunea magisteriului moral al intelectualilor! și cea a 
responsabilități lor civice. Altfel spus, cum reușesc intelec- 
tualii, într-un context social dat, să se raporteze la valorile 
autonomiei persoanei si independenţei gândirii si cum răs- 
punde această raportare vocației pentru egalitate și dreptate 
care pare să caracterizeze majoritatea societăților moderne. 


Cărturarii care nu au trădat 


Într-un text publicat la aproape optzeci de ani, Bobbio 
își mărturisea admirația pentru „cărturarii care nu au trădat“, 
pentru intelectuali ca Solari, Benedetto Croce sau Piero 
Gobetti? care au constituit pentru el figuri exemplare nu 
numai cu titlul de gânditori, dar si în calitate de cetăţeni. 
Aceşti filozofi, ca și Bobbio însuși, nu au cedat ispitei 
totalitarismului, menținându-și intactă fidelitatea fata de 
gândirea critică. 

Cel care citeşte astăzi publicistica de opinie din România, 
fără să cunoască istoria celor care o fabrică și o animă, s-ar 
putea mira (si ar fi fără îndoială îndreptățit să o facă) la 
gândul că, în societatea românească, comunismul a rezistat 
vreme de cinci decenii, desi intelectualii de talent și oamenii 
de spirit — urmând exemplul gânditorilor italieni care au 
refuzat public fascismul — i-au fost hotărât potrivnici. Acest 


! Dau termenului intelectual, a cărui definire a iscat în România post- 
comunistă o inutilă dezbatere, conţinutul pe care îl are în Franţa, unde cuvântul 
însuşi a fost inventat pe timpul afacerii Dreytus: intelectual este cel care 
transteră pe terenul politic si civic un capital simbolic acumulat într-un domeniu 
exterior politicului, de regulă un capital universitar sau cultural, v. Christophe 
Charle, Naissance des intellectuels, Paris, 1990. 

? [talia civile. Ritratti e testimonianze, Torino, 1986, p. 11. 

ipotetic observator inocent ar avea dreptul să-și închipuie cá 
ideologii partidului comunist au avut de îndeplinit o sarcină 
extrem de grea, aceea de a face faţă unei pleiade de infocati 
apărători ai tradiţiilor naționale, ai liberalismului, ai 
democraţiei creştine și ai altor curente de gândire care au în 
comun demascarea caracterului inuman al totalitarismului. 

Sub totalitarism — citim pretutindeni —, românii au fost 
masificati; adevărata personalitate a fiecăruia dintre cei care 
au trăit între 1948 și 1989 nu s-a putut exprima cu adevărat 
şi pe deplin. Sub totalitarism, românii au fost lipsiţi — cu 
forța si împotriva propriei voințe — de putinţa de a construi 
destine individuale, de posibilitatea de a-și alege soarta, de 
a formula opinii politice, de a-și exprima gândurile. Sub 
totalitarism, românii au trăit sub imperiul fricii, asemeni 
unor ființe traumatizate, în permanentă defensivă, frámán- 
tate de grija traiului de fiecare zi. 

Aceste imagini epico-morale nu descriu societatea 
românească din perioada totalitară, ci felul în care societatea 
românească din anii '90 este dispusă să-şi amintească de 
comunism. 

Care este rostul unor astfel de tablouri istorice? Ce demi- 
sie a rațiunii sunt chemate ele să explice? Funcţia lor nu este 
aceea de a falsifica realitatea sau de a înșela gândirea, ci de a 
explica ceea ce nu poate sau nu trebuie să fie examinat pe cale 
rațională. Rolul intelectual și social pe care îl îndeplinesc este 
acela de a scuti societatea românească de obligația de a-și 
privi în fata trecutul. Sarcina lor pare să fie aceea de a dez- 
vinováti. Cu doar câteva excepții, românii au fost victimele 
totalitarismului. Istoria lor a fost izbită de un cataclism asupra 
căruia nu au avut nici o putere. Comunismul ne este prezentat 
ca un fel de stihie istorică ce s-a abătut asupra românilor, 
anihilându-le pe de-a-ntregul voința. 

Această interpretare a istoriei totalitare româneşti este 
menită să ne facă să uităm. Să uităm că românii care au fost 
executaţi, întemnițați, internati, persecutați sau exilați vreme 

de cinci decenii n-au fost executaţi, întemnițați, internaţi, 
persecutați sau exilați de la sine, prin puterea si fapta unor 
instante impersonale pe care le numim „totalitarism“, 
„comunism“, „partid“ ori „securitate“. Toti acești români au 
căzut victimă altor români, promotori ai totalitarismului, 
teoreticieni ai comunismului, activişti ai partidului, lucrători 
ai securităţii. Dacă românii din prima categorie, cea a victi- 
melor, nu poartă în nici un fel răspunderea pentru suferința 
lor personală si pentru drama lor colectivă, românii din cea 
de-a doua categorie au ales, fiecare în parte si toti împreună, 
să devină şi să acționeze în calitate de promotori ai totali- 
tarismului, teoreticieni ai comunismului, activiști ai parti- 
dului, lucrători ai securității. 

Această interpretare a istoriei totalitare românești vrea — 
$1 o face cu intenție — să ne facă să uităm că nu toti românii 
au fost victime și că nu toți românii au rezistat. Există cel 
puțin patru mari tipuri în care putem să încadrăm atitudinile 
si comportamentele publice ale generaţiilor care au trăit in 
România între 1948 și 1989. În prima tipologie se înscriu cei 
care au avut o atitudine de rezistență: este vorba aici despre 
rezistenţa organizată, dar necoordonată, a celor care s-au 
refugiat în munţi și s-au opus în mod violent noului regim, 
ca şi despre rezistenţa celor care, fiind preoți, intelectuali, 
organizatori sindicali, creştini militanti sau simpli ţărani, 
şi-au formulat în public, individual sau în grup, opoziţia de 
principiu fata de totalitarism. A doua atitudine, probabil 
majoritară, a fost cea a supunerii pasive. Ei i-au aparținut 
românii care, deși nu impártáseau (din motive religioase, 
intelectuale sau de altă natură) principiile comunismului și 
nici nu aprobau în forul lor interior metodele sale de acțiune 
socială, acceptau pe de-a-ntregul consecințele civile ale 
totalitarismului. Românii din a treia categorie tipologică, 
caracterizată de supunerea activă, s-au înscris, mánati de 
regulă de o motivaţie profesională, în partidul comunist si 
au colaborat uneori cu poliția politică pentru a face carieră, 

pentru a-şi vedea publicate cărțile, pentru a trăi mai bine, 
pentru a putea călători, pentru a atinge un anumit nivel de 
normalitate si de împlinire. În sfârşit, al patrulea tip de 
atitudine, cea a participării. Românii care i-au aparținut au 
fost, laolaltă si luaţi în parte, însuși regimul, însuşi partidul, 
însăși securitatea, însăși puterea. 

În 1989, la ieșirea sa din scenă, Partidul Comunist 
Român includea 15% din cetăţenii români, ceea ce repre- 
zenta o treime din populaţia activă şi aproximativ o pătrime 
din numărul adulților. Dacă luăm în calcul și membrii de 
familie, rezultă că trei sferturi din societatea românească era 
legată instituţional, direct sau indirect, de regimul comunist. 
Ar fi ridicol însă să ne reprezentăm, asa cum se sugerează 
că ar fi cazul, poporul român ca pe un popor dostoievschian, 
format din milioane de adulți care au trăit zi de zi drama 
sfâşietoare de a fi membri ai unui partid pe care îl detestau 
în adâncul conștiinței. De fapt, Partidul Comunist Român 
nici măcar nu a existat cu adevărat în calitate de organism 
politic solidar, cu o ideologie si cu obiective sociale si 
economice specifice. Au existat, în schimb, trei milioane si 
jumătate de oameni care şi-au urmărit, fiecare în parte, 
propriile interese de clan sau individuale. Hotäräti să 
răzbată, să-şi facă un drum în viață, să acumuleze — fiecare 
la propriul său nivel — un capital de putere şi de notorietate, 
fără prejudecăţi, liberi faţă de orice fel de tradiţie, departe de 
orice instanță morală. 

Acest lucru a fost posibil şi pentru că a lipsit cu desă- 
varsire contra-exemplul pe care, în alte societăți, l-a cons- 
tituit individualismul civic si critic al „disidentilor“. Lăsând 
de-o parte manifestări ce pot intra, tipologic, în categoria 
,revendicári sindicale“, precum cele din 1977 în Valea 
Jiului, ori din 1987 de la Braşov, ori revoltele izolate ale lui 
Gheorghe Calciu si Doina Cornea, singura schiţă de mișcare 
civică cât de cât semnificativă a fost cea articulată în jurul lui 

Paul Goma, mișcare formată însă din persoane care, prin 
gestul lor, nu doreau decât să-şi grăbească emigrarea. 

Chiar și în ultimii ani ai regimului, acesta nu a făcut, ca 
atare, obiectul unei critici de fond. Atunci când aceasta 
totuși s-a manifestat, fie în mediul unor generaţii mai vechi 
ale nomenclaturii, fie prin vocea unor scriitori, ea a vizat cu 
exclusivitate abuzurile comise de persoanele care repre- 
zentau sistemul la vârf. 

Singura excepție — rămasă atât anonimă, cát si nevalori- 
ficată politic în anii '90 — de la această regulă a intangibi- 
й comunismului o constituie anumite grupări religioase 
disidente de orientare neo-protestantă care au trecut de la 
incriminarea morală a agenţilor represiunii la denuntarea 
politică a regimului totalitar. Numai pentru membrii acestor 
grupuri afirmarea identității a fost investită într-un refuz 
sistematic al colaborării, sub orice formă, cu regimul și cu 
mandatarii acestuia. 

Lipsa unei opoziții intelectuale este cu atât mai stranie 
cu cât, în ciuda aparentelor, comunismul de tip sovietic nu 
a fost un regim politic de esenţă ideologică: funcția pe care 
o îndeplinea ideologia era, cu precădere, aceea de a marca 
în chip vizibil o ierarhie între „proprietärii“ sistemului 
(investiţi cu autoritatea de a canoniza și modifica mesajul 
dogmatic) și mulțimea celor care nu erau chemaţi decât sá 
adere la acest mesaj, fără a fi obligatoriu și necesar să creadă 
în el!. Altfel spus, din punct de vedere intelectual, regimul 
era extrem de fragil, ceea ce le oferea ipotetic intelectualilor 
posibilitatea nu numai de a-și marca opoziția filozofică fata 
de comunism, dar si de a pune în cauză dispozitivul ierarhic 
de exercitare a puterii. 

De aceea, s-a dovedit necesar ca, în România, procesul 
de delegitimare a totalitarismului să urmeze modelul 


1 Guy Hermet, Les désenchantements de la liberté. La sortie des dictatures 
dans les années 90), Paris, 1993, p. 20. 

revoluţionar, revoluția fiind atât mijlocul prin care fostele 
elite comuniste au procedat la reforma propriilor structuri si 
ierarhii, cât și instanţa care le-a permis intelectualilor să se 
impună ca unici purtători de cuvânt ai societății civile. 

Dacă procesul de democratizare ce însoțește orice 
trecere de la un regim autoritar la Statul de drept poate fi 
descris ca o institutionalizare a nesigurantei!, atunci revo- 
lutia, ca rit major al acestei treceri, este constrânsă să se 
prezinte drept o certitudine institutionalizatä. Altfel spus, 
dincolo de probabila spontaneitate a gesturilor de revoltă și 
de improbabilele acțiuni provocatoare, revoluția, asa cum 
românii au trăit-o în decembrie 1989, a fost, în principal, un 
efort anonim de sistematizare si de rationalizare a lipsei 
proiectului politic al schimbării. 

A fost neapărat nevoie ca răsturnarea comunismului 
românesc să adopte o cale revoluţionară nu pentru că natura 
acestuia s-ar fi dovedit mai represivă decât în alte parti ale 
Europei de Est, ori liderii săi s-ar fi arătat mai hotäräti să nu 
cedeze puterea, ci, pur și simplu, pentru că partidul unic nu 
a avut interlocutori cu care să-şi negocieze succesiunea. 
S-ar putea spune că revoluţia a fost forma prin care totali- 
tarismul însuși a inventat societatea civilă. 

Odată cu societatea civilă, s-a născut şi instituția 
magisteriului moral al intelectualilor, instituție tot atât de 
ilegitimă în România ca și părintele care a adus-o pe lume. 
Paradoxul care străbate aproape fără excepție intervențiile 
publice ale intelectualilor epocii post-totalitare este că acest 
tip de intervenţie aparține în mod natural vârstei totalitare. 
Simplu spus, intelectualii rostesc, după căderea comunis- 
mului, acele cuvinte pe care ar fi trebuit să i le adreseze pe 
când se afla la putere. Ei au încercat să îndeplinească, într-o 
societate potential democratică, funcţia pe care au refuzat, 


! Adam Przeworski, Democracy as ac ontingent Outcome of Conflicts, in 
Jon Elster, Rune Slagstad (eds.), Constitutionalism and Democracy, Cambridge, 
1988, p. 63. 

de regulă conștient, să şi-o asume în societatea totalitară. Ei 
pot avea dreptate, şi au avut-o în numeroase situaţii. Dar 
această dreptate este construită pe imposturá și, ca atare, 
lipsită de orice capacitate de convingere. Pentru că nimeni 
nu acceptă ca aceia care s-au supus si adesea au elogiat 
comunismul să celebreze astăzi democraţia ca şi cum cele 
două atitudini ar fi perfect coerente și în deplină continui- 
tate. Acești intelectuali au acum dreptate pentru că, înainte 
de a găsi curajul de a vorbi, istoria însăși le-a dat dreptate. 

Or, cărturarul care nu trădează este cel care are dreptate 
chiar și atunci când istoria pare să-l dezmintă. Este uşor să 
ai dreptate atunci când această dreptate este evidentă pentru 
toată lumea. Nu este nevoie de un magistrat decât atunci 
când dreptatea nu se oferă de la sine și în mod indiscutabil 
părților interesate. Magisteriul moral pe care îl revendică 
astăzi intelectualii români este, de aceea, extrem de precar 
pentru că el ar fi trebuit asumat pe când totalitarismul era și 
judecător si parte şi executor. Intelectualii români judecă azi 
în contumacie și, de aceea, magisteriul lor este profund 
imoral. Magisteriul lor are ca predicat „a fi liber să faci", în 
vreme ce adevăratul magisteriu moral al intelectualilor se 
alimentează din principiul „a fi dator să faci“, chiar si atunci 
când ceea ce trebuie făcut este strict interzis. 


Nici cu ei, nici fără ei 


„Si dacă încercarea ;ireuseste?": aplicată experienţei 
comuniste, întrebarea pare astăzi stupidă, dar ea a fost 
formulată, din 1917 şi până în 1989, cu bună credință și 
destule temeiuri de către numeroşi intelectuali!. Acum, 
lucrurile sunt oarecum limpezi. Vreme de multe decenii 
însă nu a fost clar dacă comunismul este un plan criminal de 


l Norberto Bobbio, I] dubbio e la scelta. Intellettuali e potere nella società 
contemporanea, Roma, 1993, p. 223. 

exterminare a burgheziei şi a valorilor ei, sau, dimpotrivă, 
un proiect generos de transformare a cursului istoriei. În fata 
acestei ambiguitáti, Bobbio a dialogat — critic si constant — 
cu comuniştii potrivit principiului „nici cu ei, nici fără еѓ“!. 

Este un ideal ratat un ideal care s-a consumat definitiv? 
N-ar fi oare un ráspuns afirmativ dovada, prea grabnic 
obtinutá, cá nu poate exista un regim politic bun, acceptánd 
ca valabil celebrul aforism potrivit cáruia democratia libe- 
ralá nu ar fi decát cel mai putin ráu dintre regimurile imagi- 
nabile? Sá fie oare interogatia clasicá a filozofiei politice 
lipsitá de obiect? 

Fără îndoială, anticomunismul post-comunist este o 
atitudine intelectualá tot atát de comodá pe cát era de inco- 
mod anticomunismul contemporan cu comunismul. Pare cá 
anii '90 sunt dominati de un nou contormism moral, ce se 
exprimá in forma unui patos stereotip si conventional al 
denuntáril trecutului totalitar. Asa, de pildă, cu excepția unor 
populații izolate și ostracizate de nostalgici ai naționalismului 
ceaușist, intelectualii romani din anii '90 s-ar considera 
descalificati dacă nu și-ar asuma rolul de purtători de cuvânt 
ai unei etici aflate în radicală opoziţie cu marxism-leninismul, 
cu socialismul real, cu doctrinele de stânga și mai ales cu 
experienţa politică, economică si socială a totalitarismului. 

Desi se poate demonstra cu ajutorul cifrelor cá, din 
1948 si până in 1989, românii cărora le-a mers (comparativ) 
bine au fost mai mulți decât românii cărora le-a mers (mai 
degrabă) rău, deşi s-ar putea sustine cá nu comunismul a 
fost cel ce s-a străduit să modeleze societatea potrivit unor 
referinţe ideologice, ci că, dimpotrivă, societatea s-a folosit 
de comunism pentru a încerca să atingă unele din ţintele 
specifice oricărui proces de modernizare?, deşi obiectivul 


1 Ibidem, p. 218. | 

2 Daniel Barbu, Sapte teme de politică romäneascä, Bucuresti, 1997, 
рр. 37-61 (fragment reprodus sub titlul „Destinul colectiv, servitutea involuntară, 
nefericirea totalitară: trei mituri ale comunismului românesc“ în Miturile comu- 
nismului românesc, sub direcția lui Lucian Boia, Bucureşti, Nemira, 1998). 

explicit al comunismului nu a fost acela de a reprima tot 
ceea ce se putea dovedi a fi contrariul său, nu este mai putin 
adevărat că violența represivă a făcut indubitabil parte din 
istoria totalitarismului românesc. În România anilor '50, 
"60, '70 și '80, au existat oameni — cá este vorba despre 
câteva sute sau despre multe sute de mii mi se pare o pro- 
blemă secundară — care au fost uciși, torturați, întemnițați, 
persecutați, urmăriți, umiliti, injositi nu pentru o infracțiune 
anume, ci pentru ceea ce erau și pentru ceea ce credeau. 
Această constatare este suficientă, în temeiul celor mai 
elementare norme ale dreptului natural, pentru a condamna 
totalitarismul definitiv. Numai că toti acești oameni nu au 
fost victimele, în imensa majoritate a cazurilor nevinovate, 
ale totalitarismului ca atare. Utopia poate sminti, dar nu 
ucide. Ideologia poate minţi, dar nu înjoseste. Toti acești 
oameni au fost uciși și injositi de alti oameni. Aceasta este 
una dintre concluziile, extrem de simple şi de evidente, ale 
istoriei totalitarismului comunist. 

Instrăinarea radicală și neproblematică de un regim a 
cărui experiență au făcut-o, activ sau pasiv, majoritatea 
criticilor de astăzi ai totalitarismului este posibilă pe baza 
unui raționament simplu: în urma unui lant de asumptiuni 
succesive, responsabilitatea politică, juridică și morală 
pentru tot ceea ce s-a întâmplat rău în trecutul nostru 
apropiat nu ar aparține, în ultimă instanță, decât şefului 
suprem, care ar fi confiscat Partidul, care, la rândul lui, ar fi 
confiscat societatea etc. Cu alte cuvinte, vinovaţi pentru 
ororile totalitarismului nu ar fi decât Stalin, Ceaușescu și alți 
dictatori din aceeași specie. Rușii sau românii nu ar fi făcut 
decât să suporte, împotriva voinţei lor, arbitrariul condu- 
cătorilor care le-au fost háráziti de o istorie a cărei ráspun- 
dere nu o poartă. 

În linii mari, totalitarismul a trecut în istorie. Ideile însă, 
dacă sunt întemeiate pe convingeri, au capacitatea de a 
supraviețui istoriei în măsura în care au si calitatea de a o 
precede. Totalitarismul este, probabil, mai putin un amurg 

al ideologiei, cât un eșec al oamenilor care s-au folosit de 
ideologie pentru a câştiga si menţine puterea. 

Dacă ideea care a inspirat comunismul ca sistem de 
gândire este aceea a unei cát mai mari egalitáti — politice, 
economice si sociale — între oameni si dacă comunismul ca 
formă de guvernământ a încercat să instaureze egalitatea în 
servitute, ne mai putem oare închipui că existența egalității 
în libertate va fi cândva posibilă? Libertatea fiind înțeleasă 
aici în sens bobbian, ca „a avea posibilitatea să faci“ și nu 
în sens hegelian ca „a fi necesar să faci“. 

Cu treizeci şi cinci de ani înainte de prăbuşirea totalita- 
rismului de tip sovietic, Bobbio isi autocaracteriza gândirea, 
profund înclinată spre stânga, dar imună la tentatia comu- 
nismului real, ca aparținând unui „iluminism pesimist*! Cu 
alte cuvinte, dacă istoria, inclusiv cea a eșecului regimului 
comunist, ne îndreptățește să fim sceptici, gândirea ne 
obligă să rămânem atasati idealurilor de dreptate şi egalitate. 
Sarcina fundamentală pe care pare că şi-a asumat-o Bobbio 
este cea a concilierii socialismului cu libertatea, a identi- 
ficárii bazelor individuale ale democrației, a articulării liber- 
tátii de dreptate. 

Poziţia sa mediană, moștenită de la Luigi Einaudi, care 
se încumetă să tina echilibrul între socialism (a cărui vocaţie 
este de a valoriza egalitatea) si liberalism (ce conferă cono- 
taţii pozitive inegalitàtii) este, în fond, imposibil de apărat. 
Cele două poziții sunt, după cum ar putea însuși Bobbio sá 
scrie, dacă nu exclusive, atunci cel putin exhaustive, fiecare 
în parte. Dacă afirmarea egalității ca ideal poate să se 
împace cu gândul inegalitátilor individuale - la nivelul ini- 
tiativei economice, al chemárii la o educaţie mai înaltă, al 
participării politice etc. — ca formă de recunoaştere a unici- 
tatii fiecărei persoane umane?, în schimb, liberalismul are 


l Politica e cultura, Torino, 1955, p. 202. 
2 Norberto Bobbio, Destra e sinistra: Ragioni e significati di una 
distinzione politica. nuova edizione, Roma, 1995, pp. 130-131. 

tendința, chiar la nivelul reprezentanţilor săi cei mai 
moderati, să privească exigenta pentru o mai mare egalitate 
efectivă — la nivelul instrucției, asistenţei medicale, pieței 
muncii, locuinţei etc. — ca un gest nivelator, ca o frână în 
calea economiei productive. Pentru liberalism, diferenţele si 
disparitátile sociale şi economice nu sunt un rău în sine, ci 
semnul unei societáti care functioneazá, al unei activitáti 
economice sánátoase. Dimpotrivá, pentru socialism, ase- 
menea discrepante sunt fundamental maligne, ele putánd fi 
doar temporar acceptate si numai in numele unei redistri- 
buiri viitoare cát mai rationale. 

In cele din urmá, libertatea este o valoare negativi, 
definitá prin limitele ei, pe cánd egalitatea este o valoare 
pozitivá, care solicitá o discipliná permanentá a actiunii 
sociale, discipliná investitá in proceduri. Libertatea trebuie 
apáratá, egalitatea se cere formalizatá. Libertatea inseamná 
protectie a sferei individuale private, egalitatea presupune 
multiplicarea voluntará a procedurilor de participare in toate 
domeniile in care se joacá destinul comun al unei societáti. 

Potrivit lui Bobbio, libertatea si egalitatea sunt, fiecare 
in parte, valorile centrale ale liberalismului si respectiv, 
democratiei. Ca atare, ele nu sunt consubstantiale. Libe- 
ralismul este mai degrabá o linie majorá, care este insá 
departe de a fi dreaptá, a gándirii politice, in vreme ce 
democratia este o metodá de guvernare. Liberalismul are in 
vedere ingrádirea puterii în scopul promovării individului, 
iar democraţia promovează individul prin lărgirea accesului 
la putere. În acest punct, cele două noțiuni par, în același 
timp, ireconciliabile şi convergente. 

Privite istoric, liberalismul și democrația se arată, în 
urma analizei la care le supune Bobbio, drept procese 
antitetice: liberalismul își propune ca țintă limitarea drastică 
a domeniului de exercițiu al puterii, în schimb democrația 
vizează permanenta extindere a acestui domeniu până la 
completa sa suprapunere cu societatea. Pentru liberali, 

puterea publică este invitată 54-51 restrángá competențele 
până la limita minimă ce poate fi imaginată fără a fi pusă în 
pericol libertatea individuală. Pentru teoreticienii democra- 
tiei, puterea publică este obligată să se dilate până la limita 
în care devine capabilă să-i cuprindă, la nivelul deciziei, pe 
toti membrii unei societăți civile. 

Există însă, după Bobbio, un loc conceptual în care 
liberalismul și democraţia se întâlnesc într-o logică comună: 
individul!. Și liberalismul, şi democraţia au ca punct de 
plecare o concepție individualistá asupra societății. Cu 
singura, dar extrem de complicata deosebire că nu concep, 
de cele mai multe ori, individul în același mod. De regulă, 
liberalismul valorizează individul sub specia libertăţii și a 
singularitátii destinului, pe când democraţia își reprezintă 
individul sub specia egalităţii şi a destinului solidar. 

Socialismul liberal — sau liberalismul social — așa cum 
s-a manifestat episodic în anii '40 în Partidul de Acţiune 
fondat de Bobbio și cum pare să prindă din nou o viaţă 
partizaná în Partidul Democratic de Stânga, pe care filosoful 
îl reprezintă în Senatul italian, este un procedeu politic de a 
face să dureze întâlnirea posibilă, dar nu și necesară, dintre 
libertate şi egalitate. Scrierile lui Norberto Bobbio au 
pregătit cu minutie și consecvență această întâlnire. 


Opera lui Norberto Bobbio - si in special două din 
cártile sale cele mai influente, Liberalismo e democrazia si 
Destra e sinistra — ilustreazá in mod exemplar limitele 
filozofiei politice, care pare sá rateze esentialul, cáreia pare 
să-i scape printre raționamente politicul însuși. Bobbio se 
oprește astfel în fata problematicii propriu-zis politice, care 
se organizează în jurul puterii și a formelor ei de manifestare 
socială. Ajuns în situaţia logică în care, după ce a definit 
democraţia ca un ansamblu de reguli și proceduri, vine 


l Liberalismo e democrazia, seconda edizione, Milano, 1986, pp. 32-33. 


i 20 


momentul caracterizării conţinutului însuși al democraţiei, 
filozoful nu spune despre acest conținut mai mult decât cá 
el este „viaţa în comun, liberă si pașnică“! a oamenilor. Asa 
cum o practică Norberto Bobbio, cu o impecabilă probitate 
intelectuală, filozofia politică nu este decât anticamera 
ştiinţei politice. Este o analiză a limbajului pe care-l 
foloseşte știința politică, o clarificare conceptuală preala- 
bilă. Spre deosebire de multe din științele moderne, care-și 
construiesc conceptele ex nihilo şi îşi fabrică singure termi- 
nologia, știința politică operează cu noţiuni care o preced și 
care au făcut obiectul reflectiei încă din Antichitate. În 
calitatea sa de filozof analitic, Bobbio epuizează probabil 
singura misiune legitimă ce-i mai poate reveni astăzi filozo- 
fiei politice: politia limbajului si disciplinarea conceptelor 
ştiinţei politice. 


Daniel BARBU 


Т Norberto Bobbio, I] futuro della democrazia, Torino, 1991, p. 6. 

LIBERALISM ȘI DEMOCRAȚIE 


Capitolul 1 


LIBERTATEA ANTICILOR 
ȘI LIBERTATEA MODERNILOR 


Faptul că în prezent există regimuri numite liberal-de- 
mocratice sau de democraţie liberală ne-ar putea face să 
credem că liberalismul și democraţia sunt interdependente. 
De fapt, problema raporturilor lor e foarte complexă si deloc 
lineară. In accepțiunea sa cea mai comună, prin „liberalism“ 
se înţelege o concepţie despre stat, și anume aceea conform 
căreia statul are puteri si funcții limitate; ca atare, el se opu- 
ne fie statului absolut, fie statului numit, în zilele noastre, 
social. Prin „democraţie“ se înțelege în mod curent una din- 
tre numeroasele forme de guvernare, aceea în care puterea 
se află nu în mâinile unuia sau ale câtorva, ci în mâinile tutu- 
ror, sau mai bine zis ale majorității; ca atare, ea se opune 
formelor autocratide de guvernare, ca monarhia sau oligar- 
hia. Un stat liberal nu e neapărat democratic: dimpotrivă 
chiar, el a apărut, din punct de vedere istoric, în societăți în 
care participarea la guvernare era foarte restrânsă, limitată 
la clasele înstărite. O guvernare democratică nu conduce 
neapărat la un stat liberal: dimpotrivă, statul liberal clasic se 
află în prezent în stare de criză, ca urmare a democratizării 
progresive produse de extinderea treptată a sufragiului până 
la sufragiul universal. 

Sub forma opoziţiei dintre libertatea anticilor si liber- 
tatea modernilor, antiteza dintre liberalism și democraţie a 
fost enunțată și susținută cu multă subtilitate de Benjamin 


27 


Constant (1767-1830) în celebrul său discurs rostit la 
Athénée Royal din Paris în 1819, discurs ce marchează ince- 
putul dificilelor și controversatelor raporturi dintre cele 
două exigente fundamentale din care s-au născut statele con- 
temporane în țările dezvoltate din punct de vedere economic 
şi social. Este vorba, pe de o parte, de exigenta de a limita 
puterea, iar pe de altă parte, de exigenta de a o împărți. 
„Anticii — scria Benjamin Constant — urmăreau împărțirea 
puterii sociale între toti cetățenii. Asta numeau ei libertate. 
Modernii urmáresc securitatea posesiunilor private; ei nu- 
mesc libertate garanţiile acordate, prin intermediul unor 
instituţii, acestor posesiuni private‘! 

Constant, care era un. liberal sincer, a considerat cá 
aceste două scopuri erau opuse. Participarea directă la 
deciziile colective sfárseste prin a supune individul autori- 
tátii ansamblului si prin a-l lipsi de libertate, în calitatea lui 
de persoană particulară: or, ceea ce cetățeanul cere astăzi 
puterii publice este libertatea privată. Constant încheia 
spunând că „noi nu ne mai putem bucura de libertatea anti- 
cilor, care însemna participarea activă şi constantă la puterea 
colectivă. Libertatea noastră trebuie să constea în satisfac- 
{Ше pe care ni le oferă, în tihnă, independenţa privata‘2. 

Constant îi cita pe antici, dar avea în fata ochilor о țintă 
mai apropiată: Jean-Jacques Rousseau. Într-adevăr, autorul 
Contractului social născocise, nu fără să se inspire din auto- 
rii clasici, o republică în care puterea suverană, o dată consti- 
tuită pentru a corespunde voinţei tuturor, devine infailibilá 
51 „nu are nevoie să dea garanţii supușilor, căci e imposibil 
са trupul sá vrea sà dăuneze tuturor membrelor sale“. Nu se 
poate spune cá Rousseau ar fi împins principiul voinţei 


! B. Constant, Despre libertatea anticilor si libertatea modernilor (1819), 
trad. de Cristian Preda, în Polis, nr. 1/1995, p. 16. 

2 Ibid, p. 16. 

3 J.J. Rousseau, Du contrat social, 1,7, ed. Bertrand de Jouvenel, Hachette, 
Pluriel, Paris, 1988, p. 184. 

generale până la a nu mai recunoaște necesitatea limitării 
puterilor statului: a-i atribui paternitatea „democraţiei tota- 
litare“ înseamnă a întreține o polemică pe cât de bogată, pe 
atât de greșită. Chiar susținând că pactul social dă corpului 
politic o putere absolută, Rousseau susține că în ceea ce-l 
priveşte, „corpul suveran nu-și poate încărca supușii cu nici 
o sarcină care să fie inutilă comunitätii“!. Dar e sigur cá 
aceste limite nu sunt preconstituite la apariția statului, așa 
cum pretinde doctrina drepturilor naturale, care reprezintă 
nucleul doctrinar tare al statului liberal. De fapt, chiar 
admițând că „tot ceea ce fiecare cedează din puterea sa, din 
bunurile și libertatea sa, prin pactul social este numai acea 
parte a cărei folosință e importantă pentru comunitate“, 
Rousseau admite că „doar suveranul este în măsură să 
judece această importanță“2. 


l Ibid., Il. 4, p. 206. 
2 Ibid., II. 4, p. 206. 


Capitolul 2 


DREPTURILE OMULUI 


Premisa filozofică esenţială a statului liberal, înţeles ca 
stat limitat în opoziție cu statul absolut, o constituie doctrina 
drepturilor omului, elaborată de școala dreptului natural 
(sau jusnaturalism). E vorba de doctrina care afirmă că omul, 
toti oamenii fără discriminare, au în mod natural, adică 
independent de voinţa lor si, a priori, independent de viata 
câtorva sau a unuia singur, anumite drepturi fundamentale, 
ca dreptul la viata, la libertate, la siguranță, la fericire, drep- 
turi pe care statul, sau, mai corect, cei care într-un anume 
moment istoric dețin puterea legitimă de a exercita forța 
pentru a obține supunerea, trebuie să le respecte fără a le în- 
călca și să le garanteze împotriva oricărei posibile încălcări 
din partea altcuiva. A acorda cuiva un drept înseamnă a 
recunoaște că acea persoană are facultatea de a face sau nu 
ceva după bunul său plac, ca și puterea de a rezista, recurgând 
în ultimă instanţă chiar și la forța proprie sau a altcuiva, îm- 
potriva unui eventual agresor, care are, în consecință, dato-, 
ria (sau obligaţia) de a se abtine de la orice act care ar putea, 
în orice mod, să interfereze cu acea facultate de a face sau 
a nu face. „Drept“ si „datorie“ sunt două noțiuni ce aparțin 
limbajului prescriptiv și care presupun, ca atare, existenţa 
unei norme sau a unei reguli de conduită care, în momentul 
în care atribuie unui subiect facultatea de a face sau a nu 
face ceva, impune oricui altcuiva să se abțină de la orice 

acțiune care poate, în orice mod, să împiedice exercitarea 
acelei facultăți. Dreptul natural poate fi definit ca doctrina 
conform căreia există legi care nu sunt datorate voinței uma- 
ne şi care, ca atare, preced formarea oricărui grup social; e 
vorba despre legi ce pot. fi recunoscute prin cercetare ratio- 
nală și din care derivă, ca din orice lege morală sau juridică, 
drepturi si îndatoriri care, prin însuşi faptul de a fi deduse 
dintr-o lege naturală, sunt drepturi şi îndatoriri naturale. S-a 
vorbit despre dreptul natural ca despre supoziţia ,,filozo- 
fică“ a liberalismlui, deoarece el contribuie la fondarea 
limitelor puterii pe baza unei concepții generale și ipotetice 
despre natura omului, care trece cu vederea orice verificare 
empirică şi orice dovadă istorică. În capitolul secund al 
celui de Al doilea tratat despre guvernare, Locke, unul 
dintre părinţii liberalismului modern, pleacă de la starea de 
natură descrisă ca o stare de libertate perfectă și de egalitate, 
guvernată de o lege de natură care „îi învaţă pe toti oamenii, 
care vor desigur să o consulte, că, fiind toti egali şi indepen- 
denti, nimeni nu trebuie să dáuneze vieții, sănătăţii, libertății 
sau bunurilor altora“!. 

Descrierea aceasta este rezultatul unei reconstructii 
fantastice a unei presupuse stări originare a omului, al cărei 
unic scop este acela de a invoca un motiv care să justifice li- 
mitele puterii statului. De fapt, doctrina drepturilor naturale 
se află la baza Declaratiilor drepturilor Statelor Americii de 
Nord (începând cu 1776) si a celor din Franţa revoluționară 
(începând cu 1789), prin care se afirmă principiul funda- 
mental al statului liberal ca stat limitat: „Scopul oricărei 
asocieri politice este conservarea drepturilor naturale și 
imprescriptibile ale omului“ (art. 2, Declarația drepturilor 
omului si cetățeanului, 1789). 

Fiind o teorie elaborată în acelaşi timp de filozofi, teo- 
logi și juriști, doctrina drepturilor omului poate fi conside- 


1 у. Locke, Two Treatises of Government (1690), II, 6 (trad. ital. de 
L. Pareyson, Utet, Torino, ed. a Ш-а, 1980, p. 231). 

rată ca rationalizarea postumă a acelei stări de lucruri care 
a animat, mai ales în Anglia, în urmă cu multe secole, lupta 
dintre monarhie si celelalte forte sociale, încheiată cu 
redactarea Magnei Charta de către Ioan-fárá-de-tará (1215), 
în care acele facultăți şi puteri ce vor fi numite în secolele 
următoare „drepturile omului“ sunt recunoscute sub numele 
de „libertăţi“ (libertates, franchises, freedom), sau de sfere 
individuale de acţiune si de posedare de bunuri protejate fata 
de puterea constrângătoare a regelui. Cu toate că această 
chartă şi următoarele au îmbrăcat forma juridică a unor con- 
cesiuni suverane, ele sunt, de fapt, rezultatul unui adevărat 
pact între părți opuse, referitor la drepturile și îndatoririle 
reciproce în raportul politic, adică în raportul între datoria de 
a proteja (din partea suveranului) și datoria de supunere (în 
care constă așa-numita „obligaţie politică“ a supusului), 
raport numit în general pactum subiectionis. Într-o chartă a 
„libertăţilor“, obiectul principal al acordului îl alcătuiesc 
formele si limitele supunerii sau ale obligaţiei politice, si 
respectiv formele si limitele dreptului de a conduce. Faptul 
că aceste charte vechi, ca de altfel chartele constituționale 
concedate de către monarhiile constituționale din perioada 
Restauratiei și de mai târziu (între care statutul albertin din 
1848), au forma juridică a concesionării, care este un act uni- 
lateral, deși ele sunt rezultatul unui acord bilateral, reprezintă 
o forma tipică de simulare juridică, al cărei scop este să sal- 
veze principiul superiorității regelui și să asigure astfel per- 
manenta formei de guvernare monarhică, în ciuda limitării 
puterilor tradiționale ale detinátorului puterii supreme. 
Bineînţeles, și în acest caz, parcursul istoric care se află 
la originea unei anumite ordini juridice şi semnificaţia lui 
rațională apar cu termenii inversati: din punct de vedere 
istoric, statul liberal apare printr-o eroziune continuă și 
progresivă a puterii absolute a regelui și, în perioade istorice 
de criză mai acută, printr-o ruptură revoluționară (exem- 
plare sunt cazul Angliei secolului al XVII-lea si al Franţei 


33 


sfârşitului de secol XVIII), din punct de vedere raţional, 
statul liberal e explicat ca rezultat al unui acord între indivizi 
care sunt liberi în starea inițială si care convin la stabilirea 
obligaţiilor strict necesare pentru o convietuire stabilă si 
pașnică. În vreme ce parcursul istoric porneşte de la о stare 
inițială de servitute către stări succesive de cucerire a unor 
spatii de libertate de către subiecti, traversând un proces de 
liberalizare gradualá, doctrina parcurge drumul invers, 
deoarece porneste de la ipoteza unor stári initiale de liber- 
tate şi numai în măsura în care concepe omul ca fiind liber 
în mod natural ajunge să construiască societatea politică ca 
о societate cu suveranitate limitată. În fond, doctrina dreptu- 
rilor naturale inversează desfăşurarea parcursului istoric, 
aşezând la început ca fundament şi deci ca prius ceea ce, din 
punct de vedere istoric, este rezultatul, posterius. 
Afirmarea drepturilor naturale și teoria contractului so- 
cial, sau contractualismul, sunt strâns legate. Ideea că exer- 
citiul puterii politice este legitim numai dacă se bazează pe 
consensul celor asupra cărora ea trebuie exercitată (aceasta 
este o altă teză lockeană), și deci pe un acord între cei ce 
hotărăsc să se supună unei puteri superioare şi cei cărora 
această putere le este încredințată, derivă din presupunerea 
cá indivizii au drepturi ce nu depind de instituția unui su- 
veran si Că aceasta are ca funcţie principală să permită exer- 
citarea cât mai largă a acestor drepturi, în compatibilitate cu 
siguranța socială. Ceea ce reunește doctrina drepturilor 
omului şi contractualismul este concepţia lor individualistă 
despre societate; această concepție susține că mai întâi 
există individul, singur cu interesele și nevoile sale, acestea 
luând forma unor drepturi în virtutea recunoașterii unei ipo- 
tetice legi naturale; în această concepție, societatea e poste- 
rioară individului si nu invers, cum sustine organicismul în 
toate formele sale; în viziunea organicistă, societatea există 
înaintea indivizilor sau, conform unei formule aristotelice, 
care a avut succes de-a lungul secolelor, întregul este 

anterior părților. Contractualismul modern reprezintă o 
adevărată cotitură în istoria gândirii politice, multă vreme 
dominată de organicism, deoarece, răsturnând raportul 
dintre individ și societate, el face din societate nu un fapt 
natural, care există independent de voinţa indivizilor, ci un 
corp artificial, creat de indivizi după chipul şi asemănarea 
lor, pentru satisfacerea intereselor și nevoilor proprii şi 
deplina exercitare a drepturilor lor. La rândul său, acordul 
aflat la originea statului este posibil deoarece, conform 
teoriei drepturilor naturale, în natură există o lege care atri- 
buie tuturor indivizilor anumite drepturi fundamentale, la 
care individul poate renunța numai de bună voie, în limitele 
în care această renunțare, în concordanţă cu renunţarea 
analogă a tuturor celorlalți, permite constituirea unei con- 
vietuiri libere și ordonate. 

Fără această adevărată revoluție coperniciană, pe baza 
căreia problema statului nu a mai fost văzută din perspectiva 
puterii suverane, ci din aceea a supușilor, nu ar fi fost 
posibilă doctrina statului liberal, care este in primis doctrina 
limitelor juridice ale puterii statale. Fără individualism, nu 
există liberalism. 


Capitolul 3 


LIMITELE PUTERII STATULUI 


Am vorbit până acum în termeni generici despre stat 
limitat sau limite ale statului. Trebuie precizat însă că aceste 
expresii cuprind două aspecte diferite ale problemei, care nu 
sunt întotdeauna bine diferenţiate: a) limitele puterilor, b) li- 
mitele funcțiilor statului. Doctrina liberală cuprinde amândouă 
aspectele, chiar dacă ele pot fi tratate separat și exclusiv unul 
fata de altul. Liberalismul este o doctrină a statului limitat fie 
în privinţa puterilor, fie în privinţa funcțiilor sale. Noţiunea 
curentă folosită pentru a desemna primul caz este stat de drept, 
noțiunea curentă pentru a desemna cel de-al doilea caz este stat 
minimal. Întrucât liberalismul concepe statul atât ca stat de 
drept, cât și ca stat minimal, se poate imagina un stat de drept, 
care să nu fie minimal (de exemplu, statul social contemporan) 
şi se poate concepe si un stat minimal care să nu fie un stat de 
drept (cum era, din punctul de vedere al sferei economice, 
Leviathanul hobbesian, definit în același timp ca stat absolut 
în deplinul sens al cuvântului și liberal în economie). În vreme 
ce statul de drept se opune statului absolut înțeles ca legibus 
solutus, statul minimal se opune statului maximal: trebuie 
spus, așadar, că statul liberal se afirmă în lupta împotriva 
statului absolut, în apărarea statului de drept, și împotriva 
statului maximal, în apărarea statului minimal, chiar dacă cele 
două mișcări de emancipare nu coincid întotdeauna din punct 
de vedere istoric și practic. 

Prin stat de drept se înţelege, în general, un stat în care 
puterile publice sunt reglate de norme generale (legile fun- 
damentale sau constituţionale) și trebuie să fie exercitate în 
cadrul legilor care le reglează, cu excepţia dreptului cetátea- 
nului de a recurge la un judecător independent, pentru a 
cere recunoaşterea și pedepsirea abuzului și a excesului de 
putere. Inteles astfel, statul de drept respectă vechea doctri- 
nă, ce-și are originea la clasici și a fost transmisă prin doctri- 
nele politice medievale, a superiorității guvernării legilor 
asupra guvernării oamenilor, conform formulei lex facit 
regem!; doctrina a supravieţuit chiar și în perioada abso- 
lutismului, când maxima princeps legibus solutus? a fost 
înţeleasă în sensul că suveranul nu era subiectul legilor po- 
zitive pe care el însuși le emana, ci numai subiect al legilor 
divine.sau naturale și al legilor fundamentale ale domniei. 
De altfel, atunci când se vorbeşte despre stat de drept în 
cadrul doctrinei liberale a statului, trebuie adăugată defini- 
tiei tradiționale o specificare ulterioară: constitutionalizarea 
drepturilor naturale sau, altfel zis, transformarea acestor 
drepturi in drepturi protejate din punct de vedere juridic, 
adică în drepturi pozitive. In doctrina liberală, statul de drept 
presupune nu numai subordonarea puterilor publice de orice 
nivel legilor generale ale țării, ceea ce este o limitá pur for- 
mala, ci si subordonarea legilor limitei materiale a recu- 
noasterii anumitor drepturi fundamentale recunoscute prin 
Constituţie și deci, în principiu, „inviolabile“ (acest adjectiv 
se găseşte în articolul 2 al Constituţiei italiene). Din acest 
punct de vedere, se poate vorbi despre stat de drept în sensul 
tare pentru a-l distinge de statul de drept în sensul slab, care 
este statul ne-despotic, condus nu de oameni, ci de legi, si 
de statul de drept în sensul foarte slab, care este acela 


I H. Bracton, De legibus et consuetudinibus Angliae, sub îngrijirea lui 
С.Е. Woodbine, Harvard University Press, Cambridge, Mass., 1968, vol. II, 
p.33. 

2 Ulpianus, Dig., I, 3, 31. 

kelsenian, conform căruia, o dată instituită ordinea juridică 
a statului, orice stat e stat de drept. (In acest ultim sens, 
noțiunea însăși de stat de drept pierde orice semnificaţie.) 

Din statul de drept în sensul tare al termenului, care este 
propriu doctrinei liberale, fac parte toate acele mecanisme 
constituționale care împiedică și opresc exerciţiul arbitrar și 
ilegitim al puterii și împiedică sau descurajează abuzul 
acesteia sau exercițiul său ilegal. Dintre aceste mecanisme, 
cele mai importante sunt: 1) controlul puterii executive de 
către puterea legislativă sau, mai exact, controlul guvernului, 
căruia îi revine puterea executivă, de către parlament, căruia 
îi aparține în ultimă instanță puterea legislativă si de 
orientare politică; 2) eventualul control al parlamentului, în 
exercițiul puterii legislative ordinare, de către o curte ju- 
risdictionalá care să judece constitutionalitatea legilor; 3) o 
autonomie relativă a tuturor formelor și nivelurilor guver- 
nării locale față de guvernarea centrală; 4) o magistratură 
independentă de puterea politică. 


Capitolul 4 


LIBERTATE CONTRA PUTERE 


Mecanismele constituţionale care caracterizează statul 
de drept au ca scop apărarea individului de abuzurile puterii; 
ele sunt, cu alte cuvinte, garantia libertăţii, a așa-numitei li- 
bertáti negative, înțeleasă ca sfera de acțiune în care indi- 
vidul nu e constrâns de cel ce deține puterea coercitivă să 
facă ceea ce nu vrea sau nu e împiedicat să facă ceea ce vrea. 
Există o acceptie a libertăţii, care e, de altfel, predominantă 
în tradiția libegalä, conform căreia „libertate“ si „putere“ sunt 
doi termeni antitetici, denumind două realități contrastante 
şi deci incompatibile: în raporturile dintre două persoane, 
extinderea puterii uneia dintre ele (a puterii de a porunci sau 
de a interzice) diminuează libertatea negativă a celeilalte, și 
invers, pe măsură ce cea de-a doua își lărgeşte sfera de 
libertate, scade puterea celei dintâi. Trebuie însă adăugat că, 
în gândirea liberală, libertatea individuală este garantată, 
pe lângă mecanismele constituţionale ale statului de drept, 
şi de faptul că statului i se recunosc îndatoriri limitate la 
menținerea ordinii publice interne și internaționale. Pentru 
liberäli, teoria controlului puterii si teoria limitării îndato- 
ririlor statului pornesc din același punct: se poate chiar 
spune că cea de-a doua este conditio sine qua non a celei 
dintâi, în sensul că un control al abuzurilor de putere e cu atât 
mai ușor cu cât este mai restrâns cadrul în care statul își poa- 
te extinde intervenţia proprie, sau, mai scurt și mai simplu, 

statul minimal e mai controlabil decât statul maximal. Din 
punctul de vedere al individului, din care se pune problema 
liberalismului, statul e văzut ca un rău necesar: fiind un rău, 
chiar dacă necesar (şi aici liberalismul se distinge de anar- 
hism), statul trebuie să intervină cât mai puţin posibil în sfera 
de acțiune a indivizilor. În pragul revoluției americane, 
Thomas Paine (1737-1809), autor al unui eseu în apărarea 
drepturilor omului, exprima cu mare limpezime acest gând: 
„Societatea e produsă de nevoile noastre, iar guvernarea de 
ticăloșia noastră; prima contribuie la fericirea noastră în mod 
pozitiv, punând împreună sentimentele noastre, cea de-a doua, 
în mod negativ, ținând în frâu viciile noastre. Una încurajează 
relațiile dintre oameni, cealaltă creează diferenţele dintre ei. 
Prima protejează, cea de-a doua pedepseşte. O societate, 
oricare i-ar fi forma, e o binecuvântare; o guvernare, fie ea si 
cea mai bună, e un rău necesar; cea mai rea guvemare e un rău 
insuportabil“!. 

O datä definitä libertatea in sensul predominant al 
doctrinei liberale ca libertate față de stat, procesul formării 
statului liberal poate fi identificat cu lărgirea progresivă a 
sferei libertăţii individului față de puterile publice (pentru a 
folosi termenii lui Paine), cu emanciparea progresivă de 
stat a societăţii sau a societății civile, în sensul hegelian si 
marxist al expresiei. Cele două sfere principale în care are 
loc această emancipare sunt sfera religioasă sau, în general, 
spirituală, și sfera economică sau a intereselor materiale. 
Conform celebrei teze weberiene privind raporturile dintre 
etica calvinistă şi spiritul capitalismului, cele două procese 
sunt strâns legate. Dar dincolo de această legătură mult 
discutată, este cert că istoria statului liberal coincide, pe de 
o parte, cu sfârşitul statelor confesionale și cu formarea 
statului neutru si agnostic în privinţa credințelor religioase 


1 Th. Paine, Common sense (1776) (trad. ital. în Th. Paine, I diritti 
dell’uomo, sub îngrijirea lui T. Magri, Editori Riuniti, 1978, p. 65). 

ale cetățenilor săi și, pe de altă parte, cu sfârșitul privile- 
giilor si obligațiilor feudale si cu dobândirea libertăţii de a 
dispune de bunuri și a libertăţii schimbului, care marchează 
apariția și dezvoltarea societăţii comerciale burgheze. 

Sub acest aspect, concepţia liberală despre stat se opune 
diverselor forme de paternalism, conform cărora statul 
trebuie să se îngrijească de supușii săi precum un tată de fiii 
lui, grija fiind justificată de faptul că supușii sunt considerati 
a fi mereu minori. Unul din obiectivele pe care si le propune 
Locke în cele Două eseuri despre guvernare ale sale este să 
demonstreze că puterea civilă, născută pentru a garanta 
libertatea si proprietatea indivizilor care se asociază pentru 
a se autoguverna, este diferită de guvernarea paternă și cu 
atât mai mult de cea patronală. Paternalismul este una dintre 
țintele privilegiate $i de Kant (1724-1804), care scria că „о 
guvernare fondată pe principiul bunávointei fata de popor, 
care ar semăna cu dominaţia unui tată asupra fiilor săi, adică 
o guvernare paternalistă (imperium paternale), în care 
supușii, ca niște fii minori ce nu pot distinge ceea ce le este 
folositor sau dăunător, sunt constrânși la un comportament 
exclusiv pasiv, așteptând ca şeful statului să stabilească în 
ce mod trebuie ei să fie fericiți și care şi-ar datora fericirea 
doar bunätätii sal, o asemenea guvernare este cel mai rău 
despotism imaginabil' “1, 

Kant se ocupa mai ales de libertatea morală a indivi- 
zilor. În privinţa libertăţii economice sau a modului optim 
de satisfacere a intereselor materiale, Adam Smith se pro- 
nuntá la fel de limpede si de răspicat; pentru el, „conform 
sistemului libertății naturale“, suveranul are trei sarcini de 
mare importanță, și anume apărarea societății față de ina- 
mici externi, protecția fiecărui individ fata de ofensele ce-i 
pot fi aduse de către alţii si grija pentru acele acţiuni publice 


! I Kant, Über den Gemeinspruch: Das mag in der Theorie richtig sein, 
taugt aber nicht für die Praxis (1793) (trad. ital. in I. Kant, Scritti politici e di 
filosofia della storia e del diritto, Utet, Torino, 1956, p. 255). 


43 


care nu pot fi îndeplinite dacă sunt încredințate profitului 
privat. Si la Kant si la Smith, oricât de diferite ar fi punctele 
lor de plecare, doctrina limitelor îndatoririlor statului se ba- 
zează pe primatul libertăţii individului față de puterea suve- 
rană si, în consecință, pe subordonarea sarcinilor suvera- 
nului drepturilor sau intereselor individului. 

La sfârșitul secolului Declaratiilor drepturilor, al lui 
Kant și al lui Smith, Wilhelm von Humboldt (1767-1835) 
scria sinteza cea mai reușită a idealului liberal al statului; e 
vorba despre Eseu asupra limitelor acțiunii statului (1792). 
Pentru a înțelege intenția autorului, dacă titlul nu este de ajuns, 
ne vine în ajutor motto-ul primului capitol, extras din 
Mirabeau-tatăl: „Cel mai greu este să promulgi doar legile 
necesare şi să rămâi fidel acestui principiu constituțional al 
societății, anume acela de a te păzi de pasiunea conducerii, 
cea mai funestă boală a guvernărilor moderne“. 

Humboldt afirmă foarte transant premisa individului 
luat în singularitatea şi varietatea lui inefabile. Adevăratul 
scop al omului, spune el, este dezvoltarea maximă a facultă- 
tilor sale. Pentru a atinge acest scop, maxima fundamentală 
Care trebuie să orienteze statul ideal este următoarea: „Omul 
cu adevărat rațional nu își poate dori un alt stat decât cel în 
care nu-numai fiecare individ se poate bucura de întreaga 
libertate. de a se dezvolta pe sine însuși, în singularitatea sa 
inconfundabilă, dar chiar si natura fizică să nu primească 
din mâna omului altă formă decât aceea pe care fiecare 
individ, în funcție de nevoile și înclinațiile lui, o poate da 
propriei voințe, cu singurele restricții ce derivă din limitele 
forțelor sale sau ale dreptului său“!. 

Consecința pe care Humboldt o deduce din această pre- 
misá e că statul nu trebuie să intervină „їп sfera afacerilor 
private ale cetăţenilor, decât în cazul în care aceste afaceri 


I W. von Humboldt, Ideen zu einem,, Versuch die Grenzen des Staates zu 
bestimmen“ (1792) (trad. ital. [dee per un „Saggio sui limiti dell’azione dello 
stato", sub ingrijirea lui F. Serra, Il Mulino, Bologna, 1961, p. 62). 

reprezintă o încălcare a dreptului unuia de către celălalt“!. 
Pe lângă răsturnarea raportului tradițional dintre individ şi 
stat, specific concepției organice, se produce, corelativ, şi 
răsturnarea raportului între mijloc şi scop: statul, după 
Humboldt, nu este un scop în sine, ci numai un mijloc „pen- 
tru formarea omului“. Dacă statul are un scop final, acesta 
este de a „ridica cetăţenii până în punctul unde aceştia sà ur- 
meze spontan obiectivul statului, numai în ideea avantajului 
pe care organizarea statală li-l garantează, pentru a urmări 
scopurile lor individuale‘. În eseul său, Humboldt repetă cá 
obiectivul statului este exclusiv „siguranța“, înțeleasă ca 
„certitudinea libertăţii în cadrul legii'3.. 


l Ibid., p. 63. 
2 Ibid., p. 99. 
3 Ibid., p. 113. 


Capitolul 5 


ANTAGONISMUL ESTE FECUND 


Alături de tema libertăţii individuale ca unic obiectiv al 
statului și de cea a statului ca mijloc și nu ca scop în sine, 
scrierea lui Humboldt prezintă un alt motiv de mare interes 
pentru reconstrucția doctrinei liberale: e vorba despre elo- 
giul „varietätii“. Criticând sever statul providential, stat ce 
vădește o solicitudine excesivă pentru „bunăstarea“ cetáte- 
nilor (o critică ce prefigurează denuntarea similară a presu- 
puselor greșeli ale statului asistential din partea neolibera- 
lismului contemporan), Humboldt arată că intervenţia gu- 
vernării dincolo de cele două îndatoriri ce îi revin, cea a or- 
dinii externe şi cea a ordinii interne, sfârșeşte prin a crea în 
societate comportamente uniforme ce sufocă varietatea 
naturală a caracterelor si a dispoziţiilor. Lucrurile spre care 
guvemările tind, în ciuda indivizilor, sunt bunăstarea si li- 
nistea: „Dar ceea ce omul urmărește si trebuie să urmărească 
este ceva cu totul diferit, și anume varietatea si activitatea“!. 
Cel ce gândește diferit suscitá bănuiala — întemeiată — de a 
considera oamenii autonomi. „De la un deceniu la altul, in 
cele mai multe state, personalul de funcţionari si arhivele 
sporesc în număr, în vreme ce libertatea supușilor ѕсайе“2, 
nota Humboldt. Oare ce ar fi spus el văzând „colivia de 


l Ibid., p. 65. 
2 Ibid., p. 73. 

oțel“ a statului birocratic din zilele noastre? În orice caz, 
Humboldt concluziona, afirmând că „oamenii sunt neglijati 
în favoarea lucrurilor și energia în favoarea rezultatelor“!. 
În acest fel, apărarea individului în fata tentatiei statului 
de a veghea la bunăstarea lui atinge nu numai sfera intere- 
selor, ci si sfera morală; astăzi suntem prea influențați de 
critica exclusiv economică a welfare state pentru a ne da 
seama că primul liberalism conţinea o puternică încărcătură 
etică, iar critica paternalismului îşi avea principalul motiv în 
apărarea autonomiei persoanei umane. Sub acest aspect, 
Humboldt se alătura lui Kant, iar Kant si Humboldt lui 
Constant. Chiar si la Smith, care, de altfel, inainte de a fi 
economist, a fost moralist, libertatea are o valoare morală. 
Temei varietátii individuale opuse uniformitátii statale 
i se adaugă o altă temă caracteristică si novatoare a gândirii 
liberale: fecunditatea antagonismului. Concepţia organică a 
societăţii propovăduiește armonia, înțelegerea chiar silită, 
subordonarea reglată și controlată a părţilor fata de întreg, 
condamnând conflictul ca element de dezordine si de deza- 
gregare socială. Dimpotrivă, în toate curentele de gândire ce 
se opun organicismului, isi face loc ideea că opoziţia dintre 
indivizi si grupuri aflate în concurență (chiar între state, de 
unde si elogiul războiului ca formator al vitejiei popoarelor) 
este benefică si este o condiţie necesară a progresului tehnic 
şi moral al umanității, care izvorăște numai din opoziția 
unor opinii și interese diverse; opoziția funcţionează în 
dezbaterea de idei — pentru căutarea adevărului, în compe- 
titia economică — pentru căutarea deplinei bunăstări sociale, 
în lupta politică — pentru selecția celor mai buni guvernanti. 
Pornind de la această concepţie generală despre om si 
despre istoria lui, libertatea individuală — înţeleasă ca 
emancipare față de obligațiile pe care tradiţia, obiceiurile, 
autoritățile sacre și profane le-au impus indivizilor de-a 


l Ibid., p. 74. 

lungul secolelor – devine o condiţie necesară pentru a per- 
mite, o dată cu exprimarea „varietätii“ caracterelor indivi- 
duale, conflictul şi în conflict, perfecţionarea reciprocă. 

În studiul intitulat Ideea unei istorii universale dintr-un 
punct de vedere cosmopolit (1784), Kant a exprimat cu 
maximă impartialitate convingerea cá antagonismul „este 
mijlocul de care natura se foloseşte pentru a realiza dezvol- 
tarea tuturor dispozițiilor ei“!. Kant înțelegea prin „antago- 
nism“ tendinţa omului de a-și satisface propriile interese în 
concurenţă cu interesele tuturor celorlalți: e o tendință ce 
stârneşte în individ toată energia, îl ajută să învingă încli- 
natia către lene și să câștige un loc prinre cei de o seamă cu 
el. Despre semnificaţia nu numai economică, ci şi morală a 
societăţii antagoniste, opuse societăţii armonioase, Kant 
formula o judecată ce poate fi, pe bună dreptate, asumată ca 
nucleu esenţial al gândirii liberale: „Fără insociabilitate, 
toate talentele ar rămâne închise în germenii lor, într-o viata 
pastorală arcadică: oamenii, precum oile duse la păscut, nu 
ar da nici o valoare existenţei lor^. Din enuntarea acestei ju- 
decáti explozive, Kant derivă următorul imn adus intelep- 
ciunii creaţiei: „Să-i mulțumim naturii pentru obstinatia 
care dă roade, pentru emulatia invidioasá a vanitátii, pentru 
cupiditatea niciodată mulțumită de bogății si nici de putere! 
Fără toate acestea, excelentele dispoziţii naturale înnăscute 
ale umanităţii ar rămâne pe veci amortite, fără să se mai 
dezvolte“?. 

Cateorie a statului limitat, liberalismul opune statul de 
drept statului absolut si statul minimal statului maximal. În 
teoria progresului realizat prin antagonism intră în joc 
opoziţia între statele libere europene și despotismul oriental. 
Categoria despotismului este veche și ea a avut mereu, 


! 1. Kant, {dee zu einer allgemeinen Geschichte in weltbürgerlicher Absicht, 
1784 (trad. ital. Idea di una storia universale dal punto di vista cosmopolitico, în 
Scritti politici, p. 127). 

2 [bid., p. 128. 

dincolo de semnificația analitică, o puternică valoare pole- 
mică. O dată cu extinderea gândirii liberale, i se adaugă o 
conotație negativă: din cauza aservirii generale, datorită 
căreia, cum spusese deja Machiavelli, principatul turcesc e 
condus „de un stăpân si toti ceilalți se supun“!, sau, cum va 
spune Hegel (1770-1831), în domniile despotice ale 
Orientului „numai unul este liber“?, statele despotice sunt 
staționare și imobile, ele nu urmează legea progresului nede- 
finit ce are valoare numai în Europa civilizată. Din acest 
punct de vedere, statul liberal devine, mai mult decât o cate- 
gorie politică generală, un criteriu de interpretare istorică. 


I N. Machiavelli, I! Principe, cup. IV, Tutte le opere, sub îngrijirea lui 
F. Flora, Mondadori. Milano, 1949, vol. I, p. 14. 

2 G.W.F. Hegel, Vorlesungen über die Philosophie der Geschichte (trad. 
ital. Lezioni sulla filosofia della storia, La Nuova Italia, Firenze, 1947, vol. |, 
р. 158). 


Capitolul 6 


DEMOCRAȚIA ANTICILOR ȘI 
DEMOCRATIA MODERNILOR 


Liberalismul, ca teorie a statului (și chiar ca grilă de 
interpretare a istoriei), e modern, în vreme ce democraţia ca 
forma de guvernare este antică. Gândirea politică greacă 
ne-a transmis o tipologie celebră a formelor de guvernare, 
dintre care una este democraţia, definită ca guvernare a 
celor multi, a majorităţii, sau a celor săraci (dar acolo unde 
săracii sunt în avantaj, este evident că puterea aparţine celor 
multi, masei); într-un cuvânt, conform structurii înseși a 
cuvântului, democraţia este o guvernare a poporului, în 
opoziţie cu guvernarea unuia sau a câtorva. Orice s-ar spune, 
în ciuda trecerii timpului și a discuţiilor despre diferenţa 
dintre democraţia anticilor și cea a modernilor, sensul 
descriptiv general al termenului nu s-a schimbat, chiar dacă 
se schimbă în funcţie de perioadă și de doctrine sensul său 
evaluativ, după cum guvernarea poporului este preferată 
guvernării unuia singur sau a câtorva, ori invers. În trecerea 
de la democraţia anticilor la democraţia modernilor, cel 
putin pentru cei care consideră utilă această opoziție, ceea 
ce se schimbă nu este titularul puterii politice, care este tot 
„poporul“, în sensul de ansamblu al cetățenilor căruia îi 
revine în ultimă instanţă dreptul de a lua deciziile colective, 
ci modul, mai mult sau mai putin larg, de exercitare a 
acestui drept: în anii în care, prin Declaraţiile drepturilor, se 
formează statul constitutional modern, autorii Federalistului 

opun democraţiei directe a anticilor și a cetăților medievale 
democraţia reprezentativă, singura formă populară de gu- 
vernare posibilă într-un stat de mari dimensiuni. Hamilton 
se exprima în modul următor: „Este cu neputinţă să citești 
despre micile republici din Grecia şi din Italia, fără să 
încerci sentimentul de oroare si de dezgust fata de agitatiile 
cărora ele le cădeau mereu pradă, si față de succedarea 
rapidă a revoluțiilor ce le mențineau într-o stare de continuà 
oscilație între excesele tiraniei si ale anarhiei“!. 

Lui Hamilton îi răspunde Madison: „adeptul formelor 
populare de guvernare nu va mai fi tot atât de incomodat 
observând caracterul şi destinul acestora, ca atunci când va 
urmări ușurința cu care degenerează acele forme corupte ale 
vieții politice“2. 

Faptul că defectul deposte citadine ar fi fost dezlän- 
tuirea factiunilor era in realitate numai un pretext, care 
prelungea vechiul dispreţ, mereu prezent, arătat de grupurile 
oligarhice fata de popor: diviziunile între parti opuse s-ar fi 
reprodus sub forma partidelor în adunările reprezentative. 
Unica justificare a democraţiei reprezentative era oferită, în 
mod obiectiv, de marile dimensiuni ale statelor moderne, 
începând chiar cu uniunea celor treisprezece colonii engle- 
ze, despre a căror constituție discutau autorii Federalistului. 
O recunoscuse însuşi Rousseau, mare admirator al anticilor 
si care luase astfel apărarea democraţiei directe, susținând cá 
„suveranitatea nu poate fi reprezentată“ si cá deși „poporul 
englez crede cá este liber, el se insealä grav; el este liber 
numai cát durează alegerile membrilor parlamentului; 
imediat ce aceştia sunt aleşi, el redevine sclav, nu mai este 
пітіс“3; el era însă convins si cá „о adevărată democraţie nu 
a existat niciodată si nici nu va exista“, deoarece ea necesită 


! A. Hamilton, J. Jay, J. Madison, The Federalist (1788) (trad. ital. I} fede- 
ralista, sub îngrijirea lui M. D' Addio si G. Negri, N Mulino, Bologna, 1980, p. 83). 
ДА р. 89. 
33). Rousseau, Du contrat social, III, 15, (ed. cit., p. 303). 

înainte de toate un stat foarte mic, „in care poporului să-i fie 
ușor să se reunească“; în al doilea rând, „o mare simplitate 
‘a obiceiurilor“, apoi „о deplină egalitate de condiţie si avere" 
si, їп sfârşit, „puţin sau deloc lux“, de unde se trage conclu- 
zia: „dacă ar exista un popor de zei, el s-ar guverna demo- 
cratic. Dar o guvernare atât de perfectă nu e făcută pentru 
oameni“. Atât autorii Federalistului, cát si constituantii 
francezi erau convinși сӣ singura guvernare democratică pe 
potriva oamenilor era democraţia reprezentativă, acea formă 
de guvernare unde poporul nu ia el însuşi deciziile care îl 
privesc, ci își alege reprezentanţi, care trebuie să decidă 
pentru el. Ei nu se gândeau că instituind o democraţie 
reprezentativă s-ar diminua principiul guvernării populare. 
O dovadă este faptul că prima constituție scrisă a Statelor 
Americii de Nord, aceea a Virginiei (1776) — dar aceeași 
formulă se regăseşte în constitutiile următoare — spune: 
„Toată puterea este în popor, si prin urmare derivă din el; 
magistrații îi sunt oameni de încredere și-l servesc, mereu 
responsabili în fata lui“; art. 3 al Declaraţiei din 1789 repeta 
şi el că: „Principiul oricărei suveranitáti rezidă în mod esen- 
tial în națiune. Nici un organ, nici un individ nu poate să 
exercite o autoritate care să nu emane în mod expres de la 
ea“. Dincolo de faptul că exerciţiul direct al puterii de deci- 
zie de către cetățeni nu e incompatibil cu exercițiul indirect; 
prin reprezentanți aleși, așa cum arată existența unor consti- 
tutii precum cea italiană aflată azi în vigoare, care a prevăzut 
instituţia referendumului popular, chiar dacă numai cu efi- 
cacitate de abrogare, atât democraţia directă, cât și cea in- 
directă provin din același principiu al suveranităţii populare, 
deși se disting prin modalitățile și formele prin care această 
suveranitate este exercitată. 

De altfel, democraţia reprezentativă s-a născut şi din 
convingerea că reprezentanţii aleși de cetățeni sunt în mă- 


l Ibid., III. 4, p. 261. 
53 


sură să judece care sunt interesele generale mai bine decât 
cetăţenii înşişi, prea închiși în contemplarea intereselor lor 
particulare; iată de ce, se concluziona, democraţia indirectă 
este mai adecvată atingerii scopurilor cărora le era destinată 
suveranitatea populară. Si sub acest aspect, opoziția dintre 

democrația antică şi cea modernă se vádeste a fi o eroare, 
întrucât cea de-a doua se prezintă sau este interpretată ca 

fiind mai aproape de perfecţiune, în privința scopului, decât 

cea dintâi. Pentru Madison, delegarea guvernării unui nu- 

măr restrâns de cetățeni a căror înțelepciune este dovedită, 
ar fi „făcut mai putin probabilă sacrificarea binelui ţării in 

favoarea unor consideraţii conjuncturale si schimbătoare“!. 

Cu condiția ca deputatul, o dată ales, să se comporte nu ca 

un om de încredere al alegătorilor care l-au ajutat să ajungă 

în parlament, ci ca un reprezentant al întregii naţiuni. Pentru 

ca democraţia să fie într-adevăr reprezentativă, era necesară 

interzicerea mandatului imperativ al alegătorului către cel 

ales, mandat care fusese caracteristic statului de caste, în 

care păturile sociale, corporatiile, colectivitátile transmiteau 

suveranului, prin delegaţii lor, cererile lor particulare. Si în: 
această privință, lecţia cea mai importantă а venit din Anglia. 

Burke a afirmat că: „A exprima o opinie este dreptul fiecărui 

om; aceea a alegătorilor este o opinie care atârnă greu si 

trebuie respectată, iar un reprezentant trebuie oricând să o 

asculte... Dar instrucțiunile imperative, mandatele cărora un 

membru al Comunelor trebuie să li se supună obligatoriu și 

orbeşte, aceste lucruri sunt total necunoscute legilor acestei 

țări 2. 

Pentru a face imperativá, fie şi numai în mod formal, 
despărțirea reprezentantului de reprezentat, constituantii 
francezi, urmând opinia pe care Siéyes (1748-1836) a expus-o 
intr-un mod foarte abil, au introdus in constitutia din 1791 


І The Federalist. ed. cit.. p. 96. 
2 E. Burke, Speech at the Conclusion of the Poll on his being declared duly 
elected, in The Works, J. Dodsley, 1792. vol. П, p. 15. 

interzicerea mandatului imperativ în articolul 7 din secțiunea 
a Ш-а, cap. I de Ja titlul MI, care prevede: „Reprezentanţii nu- 
miti în departamente nu vor fi reprezentanți ai unui depar- 
tament anume, Ci ai întregii naţiuni, și lor nu li se va putea da 
nici un mandat“!. De atunci, interzicerea adresată reprezen- 
tantilor de a primi un mandat imperativ din partea alegătorilor 
lor va deveni un principiu esențial al funcţionării sistemului 
parlamentar, care, tocmai în virtutea acestui principiu, se 
distinge de vechiul stat de caste, în care este în vigoare prin- 
cipiul contrar, al reprezentării corporative, principiu înte- 
meiat pe obligativitatea mandatului delegatului care era che- 
mat, în mod instituțional, să reprezinte interesele corporației 
şi nu se putea îndepărta de acestea decât cu riscul pierderii 
dreptului de reprezentare. Dizolvarea statului de caste elibe- 
rează individul în singularitatea și autonomia lui: dreptul de 
a alege reprezentanţii națiunii îi va reveni de-acum individului 
ca atare, şi nu membrului unei corporaţii. Reprezentanţilor li 
se cere să reprezinte națiunea în întregul său și ei trebuie deci 
să-şi desfășoare activitatea și să își ia deciziile fără obliga- 
livitatea mandatului. Dacă prin democraţia modernà se înte- 
lege democraţia reprezentativă, și dacă democraţiei reprezen- 
tative îi este inerentă eliberarea reprezentantului națiunii de 
individul particular reprezentat și de interesele particula- 
rizante ale acestuia, atunci democraţia modernă presupune 
atomizarea naţiunii şi reconstruirea ei la un nivel mai înalt si 
mai restrâns, care este acela al adunărilor parlamentare. Acest 
proces de atomizare coincide cu procesul din care ia naștere 
concepţia statului liberal, al cărui fundament trebuie căutat, 
asa cum s-a spus, în afirmarea drepturilor naturale si invio- 
labile ale individului. 


l J, Godechot, Les constitutions de la France depuis 1789, Paris, Gur- 
nier-Flammarion, 1979, p. 42. Pentru un comentariu pe aceastá temi, vezi 
P. Violante, Lo spazio della rappresentanza. [. Francia 1788-1789, Renzo 
Mazzone Editore, Palermo, 1981. 


Capitolul 7 


DEMOCRAȚIE ȘI EGALITATE 


În vreme ce liberalismul modern și democraţia antică au 
fost adesea considerate antitetice, pe de o parte în sensul că 
democrații din antichitate nu cunoșteau nici doctrina dreptu- 
rilor naturale si nici datoria statului de a-și limita propria 
activitate la minimul necesar pentru supraviețuirea comu- 
nitátii, iar pe de altă parte în sensul că liberalii moderni isi 
exprimă de la bun început profunda neîncredere în orice 
formă de guvernare populară (idee susținută şi apărată de-a 
lungul întregului secol al XIX-lea și dincolo de sufragiul 
restrâns), democraţia modernă nu numai că nu e incompati- 
bilă cu liberalismul, dar ea poate fi privită sub multe aspecte, 
cel puțin până la un anumit punct, drept urmarea lui firească. 

Cu o condiţie: şi anume ca termenul „democraţie“ să fie 
luat în sensul lui juridico-institutional si nu în cel etic, adică 
într-um sens mai degrabă procedural decât substanțial. Fără 
îndoială, din punct de vedere istoric, „democraţia“ are două 
sensuri principale, cel puţin la origine, după cum se pune în 
evidență fie ansamblul regulilor a căror respectare e necesară 
pentru ca puterea politică să fie efectiv distribuită între cea 
mai mare parte a cetăţenilor, așa-numitele reguli ale jocului, 
fie idealul pe care guvernarea democratică ar trebui să-l 
aibă în vedere, și care este cel al egalităţii. Pornind de la 
această distincţie, trebuie observată diferența dintre demo- 
cratia formală si democraţia substanţială sau, cu alte cuvinte, 

dintre democrație ca guvernare a poporului și democraţie ca 
guvernare pentru popor. Nu este cazul să ne oprim acum 
pentru a arăta încă o dată că în aceste două acceptii, cuvântul 
„democraţie“ este folosit în sensuri atât de diferite încât ele 
dau naştere unor discuţii inutile, cum ar fi dacă este mai de- 
mocratic un regim în care democraţia formală nu este înso- 
titá si de o egalitate lărgită, sau un regim în care o egalitate 
lărgită este obţinută printr-o guvernare despotică. Deoarece 
în istoria îndelungată a teoriei democratice se întrepătrund 
elemente de metodă și motive ideale, care se regăsesc 
adesea reunite în teoria rousseauistă, în care idealul puternic 
egalitar care o animă își găseşte actualizarea numai în for- 
marea voinţei generale, ambele sensuri sunt legitime din 
punct de vedere istoric. Dar legitimitatea istorică a folosirii 
lor nu permite nici o judecată inductivă asupra eventualei 
prezenţe a unor elemente conotative comune. 
.  Dintre cele două sensuri, primul este legat, din punct de 
vedere istoric, de formarea statului liberal. Dacá.se tine 
seama de cel de-al doilea sens, problema raporturilor dintre 
liberalism si democraţie devine deosebit de complexă, ea 
provocând deja — si avem motive să credein cá va mai pro- 
duce — dezbateri neconcludente. De fapt, în acest fel, proble- 
ma raporturilor dintre liberalism și democraţie se transformă 
în problema dificilă a raportului dintre libertate și egalitate, 
problemă ce presupune un răspuns univoc la următoarele 
două întrebări: „Ce fel de libertate? Ce fel de egalitate?“ 
În sensul lor mai larg, atunci când se extind la sfera eco- 
nomică, aşa cum se întâmplă în doctrinele opuse ale libera- 
lismului si egalitarismului, libertatea si egalitatea sunt valori 
antitetice, în sensul cá nu se poate actualiza pe deplin una 
dintre ele fără limitarea sensibilă a celeilalte: o societate li- 
beralá si de liber schimb este inevitabil inegalitară; tot astfel, 
o societate egalitară este în mod inevitabil neliberală. Liber- 
tarianismul si egalitarisınul își au rădăcinile în concepții 
profund diferite despre om și societate: concepția liberală e 

individualistă, conflictuală și pluralistă, în vreme ce concep- 
tia egalitará e totalizantă, armonioasă si monistă. Pentru 
liberal, principalul obiectiv este expansiunea personalității 
individuale, chiar dacă dezvoltarea personalității mai bogate 
si înzestrate se poate face în detrimentul dezvoltării persona- 
Шаш mai sărace si mai putin înzestrate; pentru egalitar, prin- 
cipalul obiectiv este dezvoltarea comunităţii în ansamblul ei, 
chiar cu prețul reducerii sferei de libertate a particularilor. 

Singura formă de egalitate care este nu doar compatibilă 
cu libertatea, asa cum e înțeleasă aceasta de către doctrina 
liberală, dar este chiar cerută de ea, este egalitatea în liber- 
tate: ceea ce înseamnă că oricine trebuie să se bucure de o 
libertate compatibilă cu libertatea celuilalt şi să poată face 
tot ceea ce nu lezează egala libertate a celorlalți. Practic, 
încă de la apariţia statului liberal, această formă de egalitate 
a inspirat două principii fundamentale care au fost enunțate 
in norme constituționale: a) egalitatea în fata legii; b) egali- 
tatea în drepturi. Primul principiu se găseşte în constitutiile 
franceze din 1791, 1793 si 1795; apoi în art. 1 al Cartei de 
la 1814, în art. 6 al constituţiei belgiene din 1830, în art. 24 
al constituției lui Carol-Albert (1848). De o aceeași însemnă- 
tate este considerat amendamentul al XIV-lea al Constituţiei 
SUA care vrea să asigure fiecărui cetățean „protecţie egală 
în faţa legilor“. Cel de-al doilea principiu este afirmat solemn 
în art. 1 al Declaraţiei Drepturilor omului și cetăţeanului din 
1789: „Oamenii se nasc si rămân liberi și egali în drepturi“. 
Arnbele principii traversează întreaga istorie a constitutiona- 
lismului modern si sunt exprimate împreună în art. 3, punctul 
întâi al actualei Constituţii italiene: „Toţi cetățenii au aceeași 
demnitate socială si sunt egali în fata legii“. 

Principiul egalităţii in fata legii poate fi interpretat 
restrictiv, ca o formulare diferită a principiului afisat în toa- 
te tribunalele: „Legea este egală pentru toti". În acest sens, 
principiul afirmă pur si simplu că- judecătorul trebuie să fie 
impartial în aplicarea legii; ca atare, principiul egalităţii în 

fata legii este unul dintre mijloacele constitutive si aplica- 
tive ale statului de drept, fiind inerent statului liberal în vir- 
tutea identificării deja menţionate a statului liberal cu statul 
de drept. Ínteles într-un sens mai larg, principiul egalității în 
faţa legii afirmă că toți cetățenii trebuie să fie supuși aceloraşi 
legi, motiv pentru care e necesar să fie suprimate sau să nu fie 
restabilite legile specifice unor anume ordine sau stări: prin- 
cipiul este egalitar întrucât elimină o discriminare precedentă. 
În Preambulul la constituţia din 1791 citim că constituantii au 
vrut să abolească „irevocabil instituţiile care loveau în liber- 
tatea și egalitatea drepturilor“, iar printre aceste instituții se 
numărau instituțiile feudale cele mai caracteristice. Pream- 
bulul se încheie cu fraza: „nu mai există pentru nici o parte a 
națiunii, pentru nici un individ, vreun privilegiu sau vreo 
excepție de la dreptul comun al tuturor francezilor“, frază ce 
ilustrează a contrario, cum nu se poate mai bine, semnificația 
principiului egalității în faţa legii ca refuz al societății divizate 
în caste și ca afirmare a societății în care subiecții originari 
sunt numai indivizii uti singuli. 

Egalitatea în drepturi sau egalitatea drepturilor repre- 
zintă un moment ulterior în egalizarea indivizilor în raport 
cu egalitatea în fata legii înțeleasă ca excludere a discrimi- 
nărilor societății împărțite în caste: ea presupune ca toti 
cetățenii să se bucure în egală măsură de unele drepturi. 
fundamentale garantate prin constituție. Dacă egalitatea în 
faţa legii poate fi interpretată ca o formă specifică și deter- 
minată istoric de egalitate juridică, de exemplu ca dreptul 
tuturor de a accede la jurisdicția comună sau la principalele 
funcții civile si militare, independent de origine, în schimb, 
egalitatea în drepturi cuprinde egalitatea în toate drepturile 
fundamentale enumerate într-o constituție, astfel încât pot fi 
definite ca fundamentale acele drepturi, si numai acelea, de 
care trebuie să se bucure toti cetățenii fără discriminare de 
clasă, de sex, de religie, de rasă etc. Lista drepturilor funda- 
mentale variază de la epocă la epocă, de la popor la popor 

şi de aceea nu se poate alcătui o listă definitivă a lor: se 
poate spune doar că sunt fundamentale drepturile care într-o 
constituție anume sunt atribuite tuturor cetățenilor fără 
deosebire, într-un cuvânt, acele drepturi față de care toti 
cetățenii sunt egali. 


Capitolul 8 


ÎNTÂLNIREA DINTRE LIBERALISM 
ȘI DEMOCRAȚIE 


Nici unul dintre principiile de egalitate ilustrate mai 
sus, legate de apariția statului liberal, nu are de-a face cu 
egalitarismul democratic, care presupune, la limită, idealul 
unei anumite egalizări economice, străină de tradiția gândi- 
rii liberale. Aceasta a ajuns să accepte, dincolo de egalitatea 
juridică, egalitatea şanselor, care prevede o egalizare a 
punctelor de plecare, dar nu şi a punctelor de sosire. În 
funcție așadar de diferitele semnificaţii ale egalităţii, libera- 
lismul și democrația sunt destinate să nu se întâlnească, 
ceea ce explică printre altele opoziţia lor istorică pentru o 
bună bucată de timp. Și atunci, în ce sens poate fi democrația 
considerată ca urmarea și perfecționarea statului liberal 
într-atât încât să se justifice folosirea expresiei ,,liberal-de- 
mocratie" pentru a desemna un anumit număr de regimuri 
actuale? Nu numai că liberalismul este compatibil cu demo- 
cratia, dar democraţia poate fi considerată ca o dezvoltare 
naturală a statului liberal — însă doar dacă ea nu este privită 
din perspectiva idealului său egalitar, ci din perspectiva for- 
mulei sale politice, care este, așa cum s-a văzut, suveranita- 
tea populară. Singurul mod de a face posibil exercițiul suve- 
ranitátii populare este de a atribui majorității cetățenilor 
dreptul de a participa direct și indirect la luarea deciziilor 
colective sau, cu alte cuvinte, extinderea drepturilor politice 
până la limita ultimă a sufragiului universal masculin și 

feminin, condiționat exclusiv de limita de vârstă (care coin- 
cide în general cu vârsta majoratului). Chiar dacă mulți 
autori liberali au contestat oportunitatea extinderii sufra- 
giului, iar în momentul formării statului liberal participarea 
la vot era permisă doar proprietarilor, sufragiul universal nu 
este în principiu contrar nici statului de drept și nici statului 
minimal. Dimpotrivă, trebuie spus că s-a ajuns la o aseme- 
nea interdependentá între cele două încât, dacă la început 
s-au putut forma state liberale care nu erau democratice 
(decât în declaraţiile de principiu), astăzi nu ar mai putea fi 
concepute state liberale nedemocratice și nici state demo- 
cratice care să nu fie și liberale. În sfârşit, există motive 
bune pentru a crede: a) că astăzi metoda democratică este 
necesară pentru păstrarea drepturilor fundamentale ale per- 
soanei care stau la baza statului liberal; b) că păstrarea 
acestor drepturi este necesară pentru o funcționare corectă 
a metodei democratice. 

În privința primului punct, trebuie observat că garanția 
maximă că drepturile de libertate sunt protejate împotriva 
tendinței generale a guvernantilor de a le limita si de a le 
suprima stă în posibilitatea pe care o au cetățenii de a le 
apăra împotriva eventualelor abuzuri. În prezent, remediul 
cel mai bun împotriva abuzului de putere sub orice formă, 
chiar dacă „cel mai bun“ nu înseamnă absolut, nici optim, 
nici infailibil, este participarea directă și indirectă a cetă- 
tenilor, a majorităţii cetățenilor, la formarea legilor. Sub 
acest aspect, drepturile politice sunt un complement firesc 
al drepturilor de libertate și al drepturilor civile. Pentru a 
folosi binecunoscutele expresii pe care Jellinek (1851-1911) 
le-a făcut celebre, jura activae civitatis constituie cea mai 
bună garantie a iura libertatis e civitatis, acea garantie care, 
într-un regim neîntemeiat pe suveranitatea populară, 
depinde numai de dreptul natural de rezistență la opresiune. 

În privința celui de-al doilea punct, care se referă nu la 
necesitatea democraţiei pentru supraviețuirea statului liberal, 

ci dimpotrivă, la recunoaşterea drepturilor inviolabile ale 
persoanei (pe care se bazează statul liberal) pentru buna 
funcţionare a democraţiei, trebuie observat că participarea 
la vot poate fi considerată o exercitare corectă și eficace a 
unei puteri politice, adică a puterii de a influența formarea 
deciziilor colective, numai dacă se desfășoară în mod liber, 
adică dacă individul care merge la urne pentru a-și exprima 
votul se bucură de libertatea de opinie, de presă, de 
reuniune, de asociaţie, de toate libertățile care constituie 
esenţa statului liberal, și care ca atare constituie premisele 
necesare pentru ca participarea să fie reală si nu fictivă. 

Idealurile liberale și metoda democratică s-au întrepă- 
truns în așa măsură în evoluţia lor încât, dacă este adevărat 
că drepturile de libertate au fost încă de la început condiția 
necesară pentru aplicarea corectă a regulilor jocului demo- 
cratic, este tot atât de adevărat că, mai apoi, dezvoltarea 
democrației a devenit principalul instrument în apărarea 
drepturilor de libertate. Astăzi, numai statele care au luat 
ființă prin revoluţii liberale sunt democratice și пшпаі sta- 
tele democratice protejează drepturile omului; toate statele 
autoritare din lume sunt deopotrivă antiliberale si antide- 
mocratice. 


Capitolul 9 


INDIVIDUALISM ȘI ORGANICISM 


Legătura reciprocă dintre liberalism si democraţie este 
posibilă deoarece ambele au același punct de plecare: 
individul. Amândouă se întemeiază pe o concepție indivi- 
dualistă a societăţii. Întreaga istorie a gândirii politice este 
dominată de o mare dihotomie: organicism (sau holism) și 
individualism (sau atomism). Chiar dacă mișcarea nu este 
rectilinie, se poate spune cu oarecare aproximaţie că orga- 
nicismul este antic, iar individualismul modern (sau cel 
putin de la el se poate considera că începe teoria statului 
modern): avem aici o opoziție mai corectă din punct de ve- 
dere istoric decât cea propusă de Constant între democraţie 
(antică) și liberalism (modern). În vreme ce organicismul 
consideră statul ca un imens corp alcătuit din părți ce contri- 
buie, fiecare după propria destinaţie si în relație de interde- 
pendentá cu toate celelalte, la viata întregului, fără să atri- 
buie totuși nici o autonomie indivizilor particulari uti singuli, 
individualismul considerá statul ca un ansamblu de indivizi 
$i ca un rezultat al activitátii lor si al raporturilor pe care le 
stabilesc între ei. Principiul constitutiv al organicismului a 
fost formulat o datá pentru totdeauna de Aristotel in primele 
pagini ale Politicii: „Întregul precede in mod necesar partea, 
deoarece dacă dám la o parte întregul, nu va mai exista nici 
piciorul, nici тапа“, iar consecința este cá „cetatea este in 
mod natural — atenţie, în mod natural — anterioară indivi- 

dului*!. Pentru a găsi o teorie individualistá completă si pe 
deplin conştientă, este nevaie să ajungem până la Hobbes, 
care pornește de la ipoteza unei stări de natură în care există 
numai indivizi separati unii de alții de pasiunile si de inte- 
resele lor contradictorii şi constrânși să se reunească de 
comun acord într-o societate politică, pentru a evita distru- 
gerea reciprocă. Această răsturnare a punctului de plecare 
are consecințe hotărâtoare pentru naşterea gândirii liberale 
şi democratice moderne. Din perspectiva liberalismului, o 
concepție coerent-organică, în care statul ar apărea ca tota- 
litate anterioară si superioară părților sale, nu poate să acorde 
vreun spaţiu unor sfere de acțiune independente de întreg, nu 
poate recunoaște o distincţie între sfera privată și sfera 
publică si nici justifica sustragerea intereselor individuale, 
care sunt satisfăcute. în cadrul raporturilor cu alți indivizi 
(piaţa), interesului public. Din perspectiva democrației, care 
are la bază o concepție ascendentă a puterii, organicismul, 
întemeiat dimpotrivă pe-o concepţie descendentă, se inspiră 
din modele de guvernare autocratice: e greu de imaginat un 
organism în care membrele comandă și nu capul. 

Mai trebuie spus că, deși liberalismul şi democraţia sunt 
ambele concepții individualiste, individul celui dintâi nu 
este același cu individul celei de-a doua, sau mai bine zis 
interesul individual pe care cel dintâi înțelege să îl apere nu 
este acelaşi cu cel apărat de cea de-a doua. Ceea ce poate 
oferi încă o explicație faptului că o combinaţie între libera- 
lism si democraţie este numai posibilă, nu şi necesară. 

Nici o concepție individualistă despre societate nu face 
abstracție de faptul că omul este o ființă socială și nici nu 
consideră individul izolat. Individualismul nu trebuie con- 
fundat cu anarhismul filozofic al lui Stirner (1806-1856). 

. Dar raporturile individului cu societatea sunt văzute în mod 
diferit de liberalism si de democraţie: primul desparte 


l Aristotel, Politica, 1253a. 

individul particular de corpul organic al societății făcându-l 
să trăiască, cel putin pentru o mare parte a vieţii, departe de 
sânul mamei, pentru a-l introduce în lumea necunoscută si 
plină de pericole a luptei pentru supravieţuire; cea de-a doua 
îl pune laolaltă cu alți oameni, asemănători lui, pentru ca din 
unirea lor societatea să fie reconstruită nu ca un tot organic, 
Ci ca o asociere de indivizi liberi. Liberalismul revendică 
libertatea individuală fata de stat atât în sfera spirituală, cât 
si în cea economică; democraţia împacă individul cu socie- 
tatea, făcând din societate produsul unui acord al indivizilor 
între ei. Liberalismul face din individul particular protago- 
nistul oricărei activităţi ce se desfășoară în afara statului; dê- 
mocratia îl face protagonistul unei altfel de forme de stat, în 
care deciziile colective sunt luate în mod direct de indivizii 
particulari sau delegații ori reprezentanții lor. 

În privinţa individului, liberalismul îi pune în evidență 
capacitatea de a se forma singur, de a-și dezvolta propriile 
facultăți, de a progresa intelectual și moral în condiţii de 
maximă libertate față de obligaţii externe impuse de o ma- 
nieră coercitivă; democrația îi evidențiază mai ales capaci- 
tatea de a depăși izolarea prin diferite abilități care conduc 
la instituirea unei puteri comune netiranice. Dintre cele două 
fete ale individului, liberalismul o priveşte pe cea întoarsă 
spre interior, democraţia pe cea întoarsă spre exterior. Este 
vorba de doi indivizi potenţial diferiți: individul ca micro- 
cosmos sau totalitate cuprinsă în sine, respectiv ca părticică 
indivizibilă (atom), dar care se poate compune și recompune 
diferit cu alte părticele asemănătoare într-o unitate artificială 
(si astfel mereu posibil de descompus). 

Atât individualismul liberal, cât şi cel democratic iau 
naştere, așa cum am spus, în opoziţie cu diferitele forme de 
organicism, dar prin intermediul a două procese diferite: 
cel dintâi, prin perimarea totalitátii, care face ca indivizii, 
precum fiii ajunși majori, să se desprindă de grupul primitiv 
omnipotent și omniprezent si să își cucerească spatii, din ce 

în ce mai largi, de acțiune personală; cel de-al doilea, prin 
dizolvarea internă a unităţii globale compacte, din care se 
formează părți independente unele de altele și toate inde- 
pendente de întreg, care încep să aibă o viata proprie. Primul 
proces are ca efect reducerea la dimensiuni minime a puterii 
politice, cel de-al doilea, o reconstituire a acestei puteri, dar 
ca o sumă de puteri particulare, fapt evident în contractua- 
lism, care întemeiază statul pe o instituţie juridică, și anume 
contractul, propriu sferei dreptului privat, unde se întâlnesc 
voințe particulare în formarea unei voințe comune. 


Capitolul 10 


LIBERALI SI DEMOCRATI ÎN 
SECOLUL AL XIX-LEA 


Pe continentul european, istoria statului liberal si a con- 
tinuării sale în statul democratic are ca început legitim epoca 
Restauratiei, pe care, cu o oarecare emfază retorică, nu toc- 
mai nepotrivită în anul aniversării unui „deceniu“ de regim 
fascist, dată la care aceste pagini au fost publicate (1932), 
Benedetto Croce (1866-1952) o numea epoca „religiei liber- 
tatu“ si în care el credea cá vede o „perioadă germinalä“ a 
unei noi civilizatii!. Prin libertate, Croce înțelegea, fără să 
le distingă net, atât libertatea liberală, implicată de formula 
care cerea „substituirea absolutismului guvernului cu consti- 
tutionalismul*, cât si libertatea democratică, implicată de 
formula care cerea „reforme în electorat şi extinderea capa- 
сїйїп politice“, cărora le adăuga „încetarea dominației 
străine“ (sau libertatea ca independenţă națională). În ceea 
ce privește „perioada germinală“, chiar dacă nu ne întoar- 
cem la „pădurile germane“, unde s-ar fi născut libertatea 
modernă după Montesquieu, reluat și de Hegel, teoria si 
praxisul moderne ale statului liberal şi-au avut originea în 
Anglia veacului al XVI-lea, care a rămas câteva secole un 
model ideal pentru Europa și Statele Unite ale Americii. În 
acel creuzet de idei, în acel furnicar de secte religioase si de 
miscári politice care a fost revolutia puritaná, si-au deschis 


! B. Croce, Storia d'Europa nel secolo decimonono, Laterza, Bari, 1932,p. 21. 


71 


drum toate ideile de libertate personală, libertate religioasă, 
libertate de opinie și de presă, destinate să devină patrimo- 
niul durabil al gândirii liberale. În deznodământul ei sân- 
geros s-a afirmat superioritatea parlamentului asupra rege- 
lui, care, chiar dacă treptat, cu unele alternante, a sfârșit 
prin a iimpune ca formă ideală de constituţie pe cea a statului 

reprezentátiv, a cărui eficacitate este dovedită până astăzi 

(aceasta si pentru că nu a fost substituit cu nimic mai bun); 
doctrina separării puterilor l-a inspirat apoi pe Montesquieu: 
şi, prin Montesquieu, constitutionalismul american şi euro- 
pean. Dacă prin democraţie se înțelege, aşa cum propunem 

aici, extinderea drepturilor politice la toti cetățenii majori, 
chiar şi idealul democratic a cunoscut prima sa afirmare 
puternică in anii Marii rebeliuni: Nivelatorii au fost de fapt 
cei care, în Pactul poporului englez liber (1649) au afırınat 
pentru prima oară, impotriva principiului dominant (rămas 

neatins pentru cel puţin două secole) al limitării drepturilor 

politice numai la proprietari, principiul democratic conform 

căruia „cea mai înaltă autoritate a Angliei și a teritoriilor 

anexate de ea va fi şi va rămâne de acum înainte o repre- 

zentantä a poporului formată din maximum 400 de persoane 

la a căror alegere — conform legii naturale — vor putea parti- 

cipa toti oamenii de peste 21 de ani... Toti vor avea drept de 

vot si vor fi eligibili în această funcție supremă“!. 

De altfel, trecerea de la monarhia constituţională la 
monarhia parlamentară, de la democraţia limitată la demo- 
cratia lărgită, a avut loc prin evoluţie internă, fără ciocniri 
violente sau întoarceri înapoi, printr-un proces treptat și paşnic 
numai în Anglia, după cea de-a doua revoluţie (1688). 

În Franţa, care a reprezentat în multe privințe o călăuză 
pentru Europa continentală, procesul de democratizare a 
fost cu mult mai accidentat: tentativa de a o impune cu forța 


l Citat în V. Gabrieli, Puritanesimo e libertà, Einaudi, Torino, 1956, 
pp. 155-56. 

în revoluţia de la '48, repede eşuată, a condus la instaurarea 
unui nou regim dictatorial (al doilea Imperiu al lui Napoleon 
al III-lea). In vreme ce ultimul regim dictatorial englez, 
dictatura lui Cromwell, era deja o simplă amintire, în Franța, 
trecerea într-un răgaz scurt de timp de la republica iacobină 
la imperiul napoleonian a dat naștere, la multi autori, unor 
puternice sentimente liberale antidemocratice care nu vor 
dispărea curând și vor lăsa urme adânci în dezbaterea asupra 
unei treceri posibile si de dorit de la statul liberal la statul 
democratic. Printre autorii conservatori a devenit aproape 
un loc comun, care nu este lipsit de unele reminiscente cla- 
sice, în particular platoniciene, teza conform căreia demo- 
cratia şi tirania sunt două fete ale aceleiași medalii, iar dicta- 
tura nu reprezintă decât consecința firească si îngrozitoare a 
dezordinii provocate de nașterea republicii demagogilor. În 
ultimele pagini ale Democraţiei în America, Tocqueville 
(1805-1859) va formula celebra sa profeție: „să ne imaginăm 
care ar fi noile aspecte sub care despotismul ar putea reapă- 
rea în lume: văd o mare mulțime de oameni asemănători și 
egali care nu fac decât să se invárteascá pe loc, pentru a-și 
procura 1 mici plăceri vulgare cu care 54-51 mângâie sufletul.. 
Deasupia tuturor acestora se înalță o imensă putere tutelară, 
care se însărcinează singură să le asigure posibilitatea de a se 
bucura de bunuri si de a veghea asupra sorții lor. Această 
putere este absolută, minuțioasă, sistematică, prevăzătoare și 
bländä“!. 

Trecerea incä si mai rapidä de la efemera republicä de 
la 1848 la al doilea Imperiu pärea sä dea dreptate acestui 
déscoperitbr vizionar al democraţiei americane. 

De-a lungul secolului al XIX-lea procesul de liberaliza- 
re si cel de democratizare au continuat să se dezvolte, când 
împreună, când separat, după cum extinderea sufragiului 


LA. de Tocqueville, Despre democraţie în America, vol. II, traducere de 
Claudia Dumitriu, Bucureşti, Humanitas, 1995, p. 344. 

era considerată o integrare necesară a statului liberal sau un 
obstacol în calea dezvoltării lui, o creștere sau o diminuare 
a libertății. Pornind de la acest mod diferit de a trăi raportul 
între stat liberal si democraţie, larga mișcare liberală s-a 
extins prin apariţia opoziţiei dintre un liberalism radical, 
liberal și totodată democratic, și respectiv un liberalism 
conservator, liberal, dar nu și democratic, care se opunea cu 
fermitate oricărei propuneri de extindere a dreptului de vot, 

considerat ca o ameninţare a libertăţii. În același mod, în ca- 
drul marii mişcări democrate, au existat democraţii liberali 
și democraţii antiliberali, aceștia din urmă fiind interesați mai 
mult de distribuirea puterii decât de limitarea ei, mai mult de 
instituțiile autoguvernării decât de divizarea guvernării 
centrale, mai mult de separarea orizontală a puterilor decât 
de cea verticală, mai mult de cucerirea sferei publice decât 
de apărarea obstinată a sferei private. În vreme ce liberalii 
democrați si democraţii liberali vor sfârși prin a se întâlni în 
parcurgerea treptată a diverselor etape, mai mult sau mai 
putin numeroase, mai mult sau mai putin rapide, ale extinde- 
rii drepturilor politice până la sufragiul universal, democrații 
puri se vor regăsi în apropierea primelor mişcări socialiste, 

chiar dacă într-un raport care adesea este de concurență, așa 
cum s-a întâmplat în Italia cu partidul lui Mazzini. Între 
democrații puri și liberalii conservatori există o distanță atât 
de mare încât ei sunt incompatibili. 

Schematic, raportul dintre liberalism și democraţie 
poate fi reprezentat urmând aceste trei combinaţii: a) libera- 
lismul și democraţia sunt compatibile și deci compozabile, 
în sensul că poate exista un stat liberal si democratic fără a 
se exclude însă in acest fel un stat liberal si nedemocratic 
sau un stat democratic neliberal (cel dintâi este statul libe- 
ralilor conservatori, cel de-al doilea, statul democratilor ra- 
dicali); b) liberalismul și democraţia sunt opuse, în sensul că 
democraţia dusă până la consecințele sale extreme sfârșește 
prin a distruge statul liberal (așa cum susțin liberalii con- 

servatori) sau se poate realiza pe deplin numai într-un stat 
social care a abandonat idealul statului minimal (cum susţin 
democraţii radicali); c) liberalismul și democraţia sunt 
legate in mod necesar, în sensul că numai democraţia este in 
măsură să realizeze pe deplin idealurile liberale și numai 
statul liberal poate fi condiţia actualizării democraţiei. Uti- 
lizând categoriile modalităţii, la punctul a raportul este de 
posibilitate (liberalism vel democraţie); la punctul b, ra- 
portul este de imposibilitate (liberalism aut democraţie); la 
punctul c, de necesitate (liberalism și democraţie). Ca for- 
mă de guvernare, democraţia se conjugă atât cu libera- 
lismul, cât şi cu socialismul, iar raportul dintre democraţie 
şi socialism poate fi şi el reprezentat ca un raport de posibili- 
tate sau de coexistentá posibilă, de imposibilitate (din partea 
democratilor liberali sau, la extrema cealaltă, din partea 
susținătorilor dictaturii proletariatului), sau de necesitate, ca 
în doctrinele şi mișcările social-democrate, conform cărora 
prin democraţie se realizează socialismul și numai în socia- 
lism procesul de actualizare a democraţiei se realizează pe 
deplin. 


Capitolul 11 


TIRANIA MAJORITĂȚII 


Cele două aripi ale liberalismului european, cea conser- 
vatoare si cea radicală, sunt foarte bine reprezentate de doi 
autori liberali majori din secolul trecut, şi anume Alexis de 
Tocqueville şi respectiv John Stuart Mill (1807-1873). Apro- 
piati ca várstá (primul s-a náscut in 1805, al doilea, in 1807), 
cei doi s-au cunoscut si s-au stimat reciproc. Mill a scris in 
London Review, organ al radicalilor englezi, o recenzie 
întinsă a volumului întâi din Democrația în America!. În 
opera lui despre democrația reprezentativă, apărută imediat 
după moartea prietenului său (1861), el amintește cititorilor 
această „great work'?. În ceea ce îl privește, Tocqueville a 
primit eseul lui Mill despre libertate cand era deja pe moarte 
$i i-a scris autorului: „Nu am nici o îndoială că pe terenul 
libertăţii nu putem merge fără să ne dám mäna“3. În ciuda 
diferenţelor de tradiţie, de cultură și de temperament, opera 
lor reprezintă întru totul ceea ce era comun în cele două 
tradiţii principale ale gândirii liberale europene, cea engleză 


1 J.S. Mill, Tocqueville on Democracy in America, în London Review, 
iunie 1835-ian. 1836, pp. 85-129. 

2 J S. Mill, Considerations on Representative Goverment, in Collected 
Papers of John Stuart Mill, University of Toronto Press, Routledge and Kegan 
Paul, 1977, vol. XIX, p. 468. 

3 A. de Tocqueville, Correspondance anglaise, in Oeuvres completes, 
sous la dir. de J.-P. Mayer, Paris, Gallimard, NRF, 1954, t. VI, scrisoare către 
Mill din 9 februarie 1859, p. 352. 

şi cea franceză. Tocqueville dedicase multi ani de studiu si 
de reflecţie democraţiei unei societăţi noi si orientate către 
viitor, aşa cum era cea americană, iar Mill, mai putin insular 
decât mulți dintre compatrioții săi, cunoștea gândirea fran- 
ceză, începând cu cea a lui Comte (1789-1857). 

Tocqueville a fost mai degrabă liberal şi nu democrat. 
El era ferm convins că libertatea, în principal libertatea 
religioasă și morală (mai mult decât cea economică), repre- 
zinta baza si fermentul oricărei vieți civile. Dar Tocqueville 
intelesese că secolul născut o dată cu revoluţia se îndrepta 
grăbit și inexorabil către democraţie. Era vorba de un proces 
ce nu putea fi oprit. În introducerea primei părți a operei sale 
(1835) el se întreba: „Să mai fie oare cineva care să creadă 
că democraţia, după ce a distrus feudalismul și i-a biruit pe 
regi, va mai da înapoi în fata burghezilor si a celor bogați? 
Este oare posibil ca.ea să se oprească tocmai acum când a 
devenit atât de puternică, iar adversarii ei atât de slabi?“!. 

El spunea că şi-a scris cartea sub impresia unui fel de 
teroare religioasă încercată în fata „revoluției irezistibile", 
care, trecând peste orice obstacol, continua să înainteze 
chiar în "mijlocul ruinelor pe care ea însăși le produsese. 
După călătoria pe care a făcut-o în Statele Unite, unde încer- 
case să înțeleagă care fuseseră condiţiile unei societăți de- 
mocratice într-o lume atât de diferită față de cea europeană 
si unde a surprins „imaginea democrației însăși “, toată viata 
a fost muncit de o întrebare: „Уа putea supravieţui libertatea 
în societatea democratică, și dacă da, cum anume?“. 

În limbajul lui Tocqueville, „democraţie“ înseamnă, pe 
de o parte, acea formă de guvernare în care toti participă la 
lucrul public si care e contrariul aristocrației si, pe de altă 
parte, societatea care se inspiră din idealul de egalitate si 
care, extinzându-se, va sfârși prin a înghiți societăţile tradi- 


L A. de Tocqueville, Despre democraţie în America, vol. I, traducere de 
Magdalena Boiangiu si Beatrice Staicu, Bucuresti, Humanitas, 1995, р. 45. 

tionale fondate pe o ordine :erarhicá de neschimbat. Ame- 
nintarea la adresa democratiei ca formá de guvernare este 
pentru Tocqueville, ca de altfel si pentru prietenul sáu, John 
Stuart Mill, tirania majoritátii: pericolul ca democratia sá 
evolueze ca o actualizare progresivá a idealului egalitar este 
nivelarea, care conduce la despotism. Existá douá forme de 
tiranie si amândouă, chiar dacă în moduri diferite, reprezintă 
negarea libertăţii. Faptul că în opera lui Tocquevile aceste 
două semnificații ale democraţiei nu sunt explicit distinse 
poate să provoace cititorului judecăţi diferite, dacă nu chiar 
opuse, referitoare la poziţia ultimă a autorului față de demo- 
cratie. Privind democraţia nu ca pe un ansamblu de instituții, 
dintre care cea specifică este participarea poporului la puterea 
politică, ci ca pe o exaltare a valorii de egalitate, nu numai 
politice, ci și sociale, sau de egalitate a condiţiilor în dauna 
libertăţii, Tocqueville se dovedeşte a fi adesea un autor libe- 
ral si nu unul democrat. E} nu ezită să aşeze libertatea indi- 
vidului înaintea egalității. sociale, având convingerea cá 
popoarele democratice, chiar'cu o înclinație naturală pentru 
libertate, nutresc pentru egalitate „o pasiune arzătoare, insa- 
tiabilá, veşnică, de neînfrânt“, astfel încât, chiar dacă „vor 
egalitate în libertate", ele vor vrea, atunci când nu o pot obține 
pe aceasta, si „egalitatea în sclavie“!. Asemenea popoare sunt 
dispuse să suporte sărăcia, dar nu aristocrația. 

Tiraniei majorității Tocqueville îi consacră capitolul 7 
al celei de-a doua părți din Democraţia în America. Prin- 
cipiul majorităţii este un principiu egalitar, întrucât el pre- 
tinde să acorde mai multă importanță forței numărului decât 
individualitátii particulare; principiul majorităţii se bazează 
pe argumentul că „mai multi oameni la un loc sunt mai lumi- 
nati si mai înţelepţi decât unul singur, că numărul prevalează 
asupra calității. Este teoria egalității aplicată inteligentei"?. 


1 Ibid., vol. II, р. 219. 
2 Ibid., vol. I, p. 322. 

Printre efectele negative ale omnipotentei majorității se 
numără instabilitatea legislativului, exercitarea adesea arbitra- 
га a puterii functionarilor, conformismul opiniilor, diminua- 
rea numărului de oameni cu adevărat însemnați pe scena poli- 
tică. Pentru un liberal ca Tocqueville, puterea este mereu 
nefastă, indiferent dacă ea aparține regelui sau poporului. 
Problema politică prin excelenţă este cea relativă nu atât la 
cine deține puterea, cât la modul în care este controlată şi 
limitată aceasta. O bună guvernare nu se judecă după numá- 
rul mare sau mic al celor care dețin puterea, ci după numărul 
mare sau mic de lucruri pe care ei le pot face în mod legal. 
„Ormnipotenta ca atare mi se pare a fi un lucru rău si pri- 
mejdios... Nu există pe pământ o autoritate atât de respec- 
tabilă prin ea însăşi sau învestită cu un drept atât de sacru, 
încât s-o vreau s-o las să acţioneze în mod necontrolat și să 
domine tără a fi supravegheată. Când văd deci că se acordă 
unei puteri oarecare — indiferent că e vorba de un rege sau 
un popor, de o democraţie sau de o aristocrație, inditerent 
dacă ea se exercită într-o monarhie sau într-o republică — 
dreptul și posibilitatea de a face orice, eu spun că este vorba 
de germenele tiraniei.“! 

Tocqueville simţea cu acuitate totala nepotrivire, in 
ultimă instanță, între idealul liberal, pentru care ceea ce 
contează este independența persoanei în sfera morală și 
sentimentală, și idealul egalitar, care vrea o societate 
compusă pe cât posibil din indivizi asemănători în privința 
aspirațiilor, a gusturilor, a nevoilor si a condiţiilor. E] nu isi 
făcea prea multe iluzii în privinţa supravieţuirii libertăţii în 
societatea democratică, chiar dacă nu s-a resemnat să accep- 
te pentru contemporanii lui şi pentru generațiile viitoare 
destinul de servitori satisfácuti. Sunt memorabile ultimele 
pagini ale celei de-a doua parti din „marea operă“ a sa (apá- 


l Ibid., vol. 1, pp. 327-328 (am modificat traducerea românească, inco- 
rectá — n. red.). 

rută în 1840), în care Tocqueville simte apropiindu-se mo- 
mentul în care democraţia se va transforma în contrariul 
său, deoarece poartă în ea germenii noului despotism, sub 
forma unei guvernări centralizate $i omniprezente. Sugestia 
democrației anticilor criticată de Constant, şi deci a omni- 
potentei voinței generale a lui Rousseau, îl face să spună: 
„Contemporanii nostri isi imaginează o putere unică, tute- 
lará, omnipotenti, dar aleasă de cetățeni; ei combină centra- 
lizarea cu suveranitatea populară. Asta le dă o oarecare ali- 
nare. Ei se consolează cu gândul că se află sub tutelă, cre- 
zând că ei înşişi şi-au ales tutorii... Într-un asemenea sistem, 
cetățenii ies câteva clipe din starea de dependență pentru 
a-și desemna stăpânul, iar apoi se reîntorc la acesta“!. 

Nu, democrația, înțeleasă ca participare directă sau in- 
directă a tuturor la puterea politică, nu este de la sine un re- 
mediu suficient pentru tendința către o societate tot mai 
putin liberă: „Nimeni nu va mai reuși să convingă — exclamă 
Tocqueville către sfârşitul cărţii — că un guvern liberal, ener- 
gic şi înțelept, va mai putea ieşi din sufragiile unui popor de 
servitori'?. Remediile, dacă mai există, iar Tocqueville 
credea cá ele mai există și nu a încetat până la sfârşitul vieții 
să le propună, sunt remediile clasice ale tradiţiei liberale, cel 
dintâi fiind apărarea anumitor libertăți individuale, ca 
libertatea presei, libertatea de asociere, în general libertatea 
drepturilor individului, de care statele democratice au ten- 
dinta să nu facă nici un caz în numele interesului colectiv; 
respectului formelor ce garantează cel putin egalitatea in 
fata legii i se adaugă descentralizarea. 

Din același motiv pentru care era mai degrabă liberal 
decât democrat, Tocqueville nu a fost niciodată atras de so- 
cialism, față de care şi-a exprimat în mai multe ocazii aver- 
siunea. Poti fi liberal şi democrat, poti fi democrat si socialist, 


l [bid., vol. II, р. 350. 
2 Ibid., vol. II, p. 351. 

dar este mult mai greu să fii deopotrivă liberal şi socialist. 
Nedemocrat până la capăt, atunci când trebuie să contrunte 
democraţia cu idealul sublim al libertăţii, Tocqueville de- 
vine un apărător al democraţiei atunci când adversarul ce 
trebuie înfruntat este socialismul, în care el vedea întruparea 
statului colectivist ce ar da naștere unei societăți de castori 
si nu de oameni liberi. Într-un discurs despre dreptul la mun- 
că pronunţat în fata Adunării constituante la 12 septembrie 
1848, Tocqueville evocă din nou, pentru a o exalta, deino- 
cratia americană, observând, între altele, că aceasta este 
absolut imună la pericolul socialist; el afirmă că democrația 
şi socialismul nu sunt de fapt solidare: „Sunt lucruri nu 
numai diferite, ci opuse“. Ele au în comun numai un cuvânt, 
egalitate. „Dar atenţie la diferenţă — încheie el —: democraţia 
vrea egalitatea în libertate, iar socialismul vrea egalitatea în 
mizerie si servitute“!. 


! A. de Tocqueville, Dreptul la muncă, socialismul si revoluția (1848). 
traducere de Cristian Preda, їп Polis, nr. 1/1995,p.61. 


Capitolul 12 


LIBERALISM ȘI UTILITARISM 


Spre deosebire de Tocqueville, Mill era si liberal si de- 
mocrat: el considera democraţia, in special guvernarea re- 
prezentativă, pe care o numea chiar „guvernare populară“, 
ca o dezvoltare firească și consecventă a principiilor libe- 
rale. Ceea ce nu înseamnă că nu ar fi văzut care erau defec- 
tele de care suferea guvernarea democratică. El le-a căutat 
chiar remedii, cu o încredere absolută într-un viitor marcat 
de un progres treptat şi necesar. În ultimele sale scrieri, Mill 
a considerat că liberalismul și socialismul sunt incompa- 
tibile. Cele două opere principale de gândire politică (Mill 
fiind mai ales filozof şi economist) sunt intitulate Despre 
libertate (1859) și Consideraţii despre guvernarea repre- 
zentativă (1863). Dacă Tocqueville a fost istoric si autor 
politic, Mill a fost un teoretician al politicii şi a avut, mai 
mult chiar decât prietenul său francez pe care îl admira, 
vocaţia și talentul unui reformator. 

Ca teoretician, reclamându-se de la filozofia utilitaristă 
a maestrului său Jeremy Bentham (1748-1832), Mill a 
aşezat doctrina liberală pe o bază diferită de cea a autorilor 
de dinaintea lui si a dat viata sau, mai bine zis, un sprijin 
plin de autoritate, curentului liberal care va deveni apoi 
predominant. Doctrina liberală de până la Mill făcea din 
drepturile naturale și prin urmare inviolabile ale cetățenilor 
baza datoriei guvernantilor de a restrânge exerciţiul puterii 

publice. Într-o scriere din 1795 Anarchical Fallacies (So- 
fisme anarhice), Bentham dezlántuise un atac violent impo- 
riva Declaraţiei drepturilor franceze, scoțând la iveală, cu o 
ironie dispretuitoare, slăbiciunea lor filozofică, inconsistenta 
logică si echivocurile verbale, ca si totala lor ineficacitate’ 
practică. În legătură cu declaraţia conform căreia toti oamenii 
se nasc liberi, el exclama: „O prostie absurdă si mizerabilá!", 
explicând apoi că „nu există nimic asemănător unor drepturi 
naturale, nimic asemănător unor drepturi anterioare institu- 
Шог guvernării, nimic asemănător unor drepturi naturale care 
să se opună sau să fie în contradicție cu cele stabilite prin 
lege“!. În opoziţie cu tradiția seculară a dreptului natural, 
Bentham formula „principiul utilității“, conform căruia singu- 
rul criteriu pe care un bun legislator trebuie să îl aibă în vedere 
este acela de a emana legi care să aibă ca efect fericirea 
majorităţii. Altfel spus, dacă trebuie să existe limite ale puterii 
guvernantilor, ele nu derivă din supoziţia neîntemeiatà a unor 
inexistente și nicicum demonstrabile drepturi naturale ale 
omului, ci din consideratia obiectivă că oamenii doresc pláce- 
rea și fug de durere si că, în consecință, cea mai bună societate 
este cea care reușește să obțină maximum de fericire pentru cât 
mai multi din membrii ei. În tradiția gândirii anglo-saxone, 
care este cu siguranță cea care a produs contribuția cea mai 
durabilă şi mai coerentă la dezvoltarea liberalismului, de la 
Bentham încoace, utilitarismul și liberalismul merg împreu- 
nă, iar filozofia utilitaristă a devenit cel mai important aliat 
teoretic al statului liberal. Trecerea de la dreptul natural la 
utilitarism a marcat o adevărată criză a fundamentelor gân- 
dirii liberale, care va ajunge până la dezbaterea referitoare la 
drepturile omului, din ultimii ani. 

Mill este un utilitarist declarat si convins. Pentru el, 
„doctrina care admite ca fundament al moralitátii utilitatea 


l J, Bentham, Anarchical Fallacies, în The Works, ed. J. Bowring, Edinburgh, 
William Tait, vol. П, p. 500. 

sau principiul maximei fericiri susține că acţiunile umane 
sunt bune în măsura în care tind să promoveze fericirea: şi 
rele, când tind să promoveze contrariul fericirii“?. 

Mill înţelegea fericirea în sens benthamian, ca plăcere 
sau absenţă a durerii, iar nefericirea, ca durere sau absenţă a 
plăcerii: de altfel, ca doctrină morală ce critică si refuză orice 
altă formă a fundamentului obligaţiei morale în afara celei 
care se referă la plăcere și durere, utilitarismul este preocupat 
nu de utilitatea individului separată de cea a altor indivizi, ci 
de utilitatea socială, nu „de fericirea celui care acționează, ci 
de fericirea tuturor celor interesați“ si care poate fi aprecia- 
tă de un „spectator benevol si dezinteresat'“2. În consecință si 
urmând critica benthamiană a drepturilor naturale, Mill 
respinge tentatia de a recurge la doctrina jusnaturalistă pentru 
a fonda si justifica limita puterii statului. El declară aceasta 
în mod expres în introducerea la Despre libertate, unde ex- 
pune si propune principiile care i-au inspirat propria doctri- 
nă: „Este nimerit să declar cá eu mă abtin să trag vreun folos 
pentru argumentarea mea din ideea unor drepturi abstracte, 
independente de utilitate", deoarece „consider utilitatea ca 
instanță ultimă în toate chestiunile etice“, dacă este vorba „de 
utilitate în sensul cel mai larg, fondat pe interesele perma- 
nente ale omului ca ființă capabilă de progres". 

În buna tradiţie a gândirii liberale, libertatea despre care 
tratează Mill este libertatea negativă sau libertatea înțeleasă 
ca situaţia în care se află un subiect (fie el un individ sau un 
grup care acționează ca un tot unitar) care nu este împiedicat 
de o forță exterioară să facă ceea ce doreşte să facă și nu este 
constrâns să facă ceea ce nu dorește să facă. Plecând de aici, 
Mill formulează un principiu pe baza căruia sunt stabilite, 


1j S. Mill, Utilitarismul (1863), traducere de Valentin Muresan, Bucuresti, 
Байга Alternative, 1994, p. 18 (trad. modificată — n. red.). 
2 Ibid., р. 25. 
3 J.S. Mill, Despre libertate, traducere de Adrian-Paul Iliescu, București, 
Humanitas, 1994, p. 19. 

pe de o parte, limitele între care îi este permis puterii publice 
să restrângă libertatea indivizilor, pe de altă parte, cadrul în 
care indivizii sau grupurile pot acţiona fără obstacol din 
partea puterii statului; cu alte cuvinte, este vorba de delimi- 
tarea sferei private de cea publică, astfel încât individul să 
se poată bucura de o libertate garantată în raport cu puterea 
statului, iar această libertate să fie cea mai mare cu putință 
în adaptarea necesară a interesului individual si a celui co- 
lectiv. Principiul propus de Mill este următorul: „unicul 
scop care îi îndreptățește pe oameni, individual sau colectiv, 
Ја ingerinte în sfera libertăţii de acţiune a oricáruia dintre ei 
este autoapárarea", motiv pentru care „unicul tel în care 
puterea se poate exercita, în mod legitim, asupra oricărui 
membru al societăţii civilizate, împotriva voinței sale, este 
acela de a împiedica vátámarea altora“!. De unde decurge cá 
„dacă cineva comite un act ce dăunează altora, atunci există, 
cel putin la prima vedere, elementele pentru a-l pedepsi prin 
mijlocirea legii sau, acolo unde sancţiunile legii nu se pot 
aplica fără riscul de a gresi, prin forța oprobriului public‘. 
Obiectivul pe care Mill și-l propunea enuntánd acest 
principiu era limitarea dreptului statului de a restrânge sfera 
libertăţii individuale (în care individul poate alege între mai 
multe soluții) și de a obliga cetățenii să facă sau nu ceva 
contrar voinței lor; potrivit lui Mill, acest drept.se va 
exercita doar în sfera acțiunilor externe (în sensul kantian al 
cuvântului), adică în sfera acelor acţiuni prin intermediul 
cărora un individ, pentru a-şi satisface un interes personal, 
poate intezfera cu interesul altcuiva. Mill căuta de asemenea 
să protejeze individul particular de ingerinta puterii publice 
în toate acele acţiuni care îl privesc numai pe el, cum sunt 
sfera conștiinței interioare și libertatea de gândire şi de opi- 
nie, libertatea de a acţiona după propria dorință si după pla- 


l Ibid., p. 17. 
2 [bid., p. 19. 

nurile proprii, libertatea de a se asocia cu alti indivizi. Dacă 
numim paternalism orice doctrină politică ce atribuie statului 
dreptul de a interveni în sfera interioară a individului în 
virtutea credinței că orice individ, chiar adult, are nevoie să 
fie protejat de propriile sale înclinații și porniri, liberalismul 
se dovedeşte a fi si prin Mill, cum fusese deja prin Locke 
sau Kant, doctrina antipaternalistă prin excelență, întrucât 
pleacă de la supoziţia etică potrivit căreia, ca să folosim o 
expresie foarte nimerită a lui Mill, „fiecare este adevăratul 
paznic al propriei sänätäti, fie ea trupească, mintală sau 
sufleteascä“!. Asta nu înseamnă că la Mill (ca, de altfel, si 
la Locke si Kant) nu se regásesc elemente paternaliste. 
Trebuie însă avut in vedere faptul cá, în definiția de mai sus, 
Mill isi limitează propria afirmaţie la membrii „unei comu- 
nitáti civilizate“: principiul libertăţii este așadar valabil 
numai pentru indivizi in deplinătatea facultăților. El nu este 
valabil si pentru minori, care se aflá incá sub autoritatea pa- 
ternă, şi nici pentru societățile înapoiate, ce pot fi considerate 
ca fiind formate-din minori. Asupra acestui ultim punct, 
opinia lui Mill este foarte limpede: „despotismul este un mod 
legitim de cármuire atunci când cei cármuiti sunt barbari, cu 
conditia ca scopul sáu sá fie progresul, iar mijloacele sá fie 
cele indreptatite de realizarea acestui scop'?. Cu excepția 
subordonatei concesive (dar cine judecá scopul si conformi- 
tatea mijloacelor fatá de scop?), aceastá opinie a lui Mill nu 
se deosebeste prin nimic de justificarea traditionalá a regi- 
murilor despotice, care, incá de la Aristotel, erau considerate 
a fi potrivite pentru popoarele aflate in mod natural in stare de 
servitute. 


l Ibid., р. 21. 
2 [bid., p. 18. 

DEMOCRAȚIA REPREZENTATIVĂ 


La fel ca şi Tocqueville, Mill se temea de tirania majo- 
ritátii si o considera unul dintre pericolele de care societatea 
trebuie să se păzească. Această teamă nu-l face însă să re- 
nunte la guvernarea democratică. În cartea lui despre demo- 
cratia reprezentativă, care apare la câțiva ani după cea despre 
libertate, Mill tratează problema clasică a celei mai bune 
forme de guvernare şi răspunsul său este că aceasta e tocmai 
democraţia reprezentativă, care constituie, cel putin în țările 
ajunse la un anumit nivel de civilizație, urmarea naturală a 
unui stat care vrea să asigure cetăţenilor săi libertatea maxi- 
mă: „Participarea tuturor la beneficiile libertăţii este un con- 
cept perfect, din punct de vedere ideal, al guvernării libere“. 
Maxima aceasta este susținută de următorul comentariu: 
„În măsura în care unii, nu are importanță cine, sunt excluși 
de la aceste beneficii, interesele lor sunt lăsate fără garanţiile 
acordate celorlalți, iar ei înșiși au mai puține posibilități si 
motivații decât cele pe care le-ar putea avea pentru a-şi 
desfășura întreaga energie în vederea binelui propriu și a 
celui al comunitätii“!. 

Un comentariu ce dovedește cum nu se poate mai bine 
legătura dintre liberalism și democraţie sau, mai precis, 


l J. St. Mill, Considerations on Representative Government, în Collected 
Papers, ed. cit., vol. XIX, p. 406. : 

dintre o anumită concepţie despre stat $i modalitățile și for- 
mele de exercitare a puterii care îi ÎL pot asigura cel mai bine 
actualizarea. 

Afirmatia conform cáreia cea mai buná guvernare liberá 
este cea in care toti participá la beneficiul libertátii l-a 
împins pe Mill să devină promotorul extinderii sufragiului, 
în tradiția radicalismului de origine benthamiană, de unde a 
pornit reforma electorală engleză de la 1832. Unul dintre 
remediile ce pot fi aduse tiraniei majorităţii. este ca, în sco- 
pul formării majorității, la alegeri să participe, in afară de 
clasele înstărite care constituie întotdeauna o minoritate a 
populației, având tendința naturală de a se îngriji în mod 
exclusiv de propriile interese, și clasele populare, cu condi- 
tia ca ele să plătească un impozit, oricât de scăzut. Partici- 
parea la vot are o mare putere educativă: datorită discuţiei 
politice, muncitorul (the manual labourer), care are o muncă 
repetitivă și un orizont (cel al fabricii) îngust, ajunge să 
înţeleagă raportul dintre evenimente îndepărtate și interesul 
său personal si să stabilească raporturi cu cetățeni diferiți de 
cei cu care are relaţii zilnice de muncă, devenind astfel 
membru conștient al unei mari comunități: „Într-o naţiune 
civilizată și adultă, nu trebuie să existe nici paria, nici va- 
meni loviți de incapacitate, altfel decât din vina lor“! 

Sufragiul universal, de altfel, este un ideal limită, față de 
care propunerile avansate de Mill sunt încă foarte departe: în 
afară de cei care dau faliment si de debitorii periculosi, Mill 
îi exclude de la dreptul de vot pe analfabeti, pledând; in 
același timp pentru un învăţământ deschis tuturor (,,invata- 
mântul universal trebuie să preceadă sufragiul universal"); el 
îi exclude de asemenea pe cei ce trăiesc din mila parohiilor, 
pomind de la consideratia că acela care nu plătește fie şi un 
cât de mic impozit nu are dreptul să decidă modul în care 
fiecare trebuie să participe la cheltuiala publică. Mill este, în 


! Ibid., p. 470. 

schimb, favorabil votului feminin (contrar tendinței precum- 
pănitoare din statele europene care a condus, în general, la 
extinderea votului la analfabeti înainte de extinderea lui’ la 
femei), argumentând că toate ființele umane au interesul să fie’ 
bine guvernate si, de aceea, toti au nevoie în mod ideal de vot, 
pentru a-și putea asigura partea de beneficii care revine fie- 
cărui membru al comunității. Ba chiar, răsturnând argumentul 
obișnuit al antifeministilor, Mill sustine că „dacă există vreo 
diferență între sexe, femeile au mai mare nevoie de vot decât 
bărbații, întrucât, fiind mai slabe din punct de vedere fizic, ele 
depind pentru protecţia lor — în cea mai mare parte — de 
societate si de lege‘. 

A] doilea remediu împotriva tiraniei majorității constă, 
pentru Mill, într-o schimbare a sistemului electoral, adică în 
trecerea de la sistemul majoritar, conform. căruia fiecare 
colegiu are dreptul să prezinte un singur candidat, iar dintre 
candidații aflați în concurenţă cel care primeşte majoritatea 
voturilor (nu contează dacă într-un tur sau două) învinge, iar 
ceilalți pierd, la sistemul proportional, pe care Mill îl adoptă 
asa cum este el formulat de Thomas Hare (1806-1891), 
sistem care asigurá o reprezentare adecvatá si minoritátilor, 
fiecáreia in functie de voturile obtinute fie intr-un colegiu 
unic national, fie intr-un colegiu a cárui márime sá permitá 
alegerea mai multor reprezentanţi. În prezentarea avantaje- 
lor şi defectelor noului sistem, Mill subliniază cá o mino- 
ritate puternică ar fi o frână pentru majoritate, ea putând să 
împiedice majoritatea să abuzeze de propria putere, fapt 
care ar conduce la degenerarea democraţiei. În acest con- 
text, Mill aduce unul dintre cele mai alese elogii pe care 
gândirea liberală le-a adresat vreodată antagonismului, 
într-un fragment în care e condensată esenţa eticii liberale: 
„Nici o comunitate nu a cunoscut vreodată o dezvoltare du- 
rabilă decât dacă în ea s-a desfășurat un conflict între forța 


! Ibid., p. 479. 

cea mai puternică si alte forte rivale, între autoritățile spiri- 
tuale și cele temporale, între clasele militare sau teritoriale 
şi cele muncitoreşti, între rege și popor, între ortodoxie şi 
reformatorii religiosi“!. 

Acolo unde lupta a fost înăbușită sau calmatá, a început 
întotdeauna stagnarea, căreia i-a urmat decăderea unui stat 
sau a unei întregi civilizații. 

In ciuda deplinei acceptări a principiului democratic si 
a elogiului democraţiei reprezentative ca forma cea mai 
bună de guvernare, idealul democraţiei perfecte este încă 
departe de a fi atins. Oarecum pentru a atenua efectul no- 
vator al sufragiului lărgit, Mill propune instituirea votului 
plural — care nu a avut succes — vot conform căruia, dacă 
este drept ca-toti să voteze, asta nu înseamnă ca toti să aibă 
dreptul la un singur vot: votul plural ar reveni, după Mill, nu 
celor mai bogaţi, ci celor mai instruiți, cu rezerva de a-l 
acorda şi celor care cer și promovează un examen. Nu în- 
tâmplător, în constitutiile moderne se afirmă că dreptul de 
vot trebuie să fie „egal“ (ca în art. 48 al constituţiei italiene). 


l [bid., p. 459. 


Capitolul 14 


LIBERALISM ȘI DEMOCRAȚIE 
ÎN ITALIA 


Cu toate limitele inerente unui liberalism încă mult im- 
pregnat de patemalism și unei democraţii foarte imperfecte 
si inegalitare, opera lui Mill a reprezentat o întâlnire fecundă 
între gândirea liberală și gândirea democratică. În ciuda 
acestui fapt, liberalii si democraţii au continuat, cum de altfel 
continuă şi în prezent, să creeze mişcări şi fracțiuni politice 
diverse, uneori contradictorii, după cum miza principală o 
constituie intervenţia din ce în ce mai accentuată a statului, 
pe care liberalii o interpretează, pe bună dreptate, ca o con- 
secintá a procesului de democratizare, sau persistenta unor 
oligarhii politice si a unor inegalităţi economice frapante, pe 
care democraţii o interpretează, pe bună dreptate, ca o con- 
secintá a încetinelii cu care acest proces de democratizare a 
avut loc şi a obstacolelor care i-au fost puse în cale de către 
beati possidentes. În această privință, opoziţia dintre libe- 
ralism şi spiritul democratic poate fi considerată şi dintr-un 
alt punct de vedere: dezvoltarea doctrinei liberale este strâns 
legată de critica economică a societăților autocratice; dez- 
voltarea doctrinei democrate este mai strâns legată de o 
critică de natură politică sau instituţională a autocratiilor. 
Ceea ce este sigur este că, pe tot parcursul secolului trecut, 
liberalismul si democraţia au desemnat doctrine si mișcări 
antagonice: liberalii, care apărau cucerirea sau recucerirea 
drepturilor de libertate, aduse de epoca Restauratiei, au fost 

suspiciosi la adresa nostalgiilor revoluționare ale democra- 
Шот; democraţii, care considerau neterminat procesul de 
emancipare populară, început o dată cu revoluţia franceză si 
întrerupt în perioada Restauratiei, îi respingeau pe liberali ca 
fiind un partid al moderatilor. Înainte de formarea partidelor 
socialiste, parlamentarii se împărțeau în două fracțiuni opuse, 
partida conservatoare şi partida progresistă, care corespund 
în mare opoziţiei dintre liberali şi democrați, cea mai corectă 
dialectică politică fiind considerată cea care asigura alternan- 
ta acestor două fracțiuni, chiar dacă în patria parlamentului 
şi a bipartidismului, Anglia, cele două partide opuse s-au nu- 
mit conservator si liberal. (Să adăugăm că o dată cu trecerea 
timpului, conținutul programelor partidelor se schimbă, dar 
numele lor rămâne același.) La convergenta treptată a 
tradiţiilor liberală și democratică au contribuit, în primul 
rând, formarea partidelor socialiste, $i apoi, având chiar o 
influență mai mare — în secolul nostru — formarea unor regi- 
muri antiliberale și antidemocratice precum cele fasciste sau 
cel instaurat în Rusia de revoluția din octombrie: în compa- 
ratie cu noutatea statelor totalitare ale secolului al XX-lea, 
diferenţele initiale dintre liberalism si democrație devin, din 
punct de vedere istoric si politic, nerelevante. 

În gândirea politică italiană din cea de-a doua jumătate a 
secolului trecut — gândire care, de altminteri, respectă liniile 
generale ale gândirii politice europene, mai ales ale celei 
franceze —, opoziţia dintre școala liberală și școala democrată 
este foarte clară, mai ales datorită prezenţei active a unui 
scriitor şi agitator politic precum Mazzini (1805-1872), 
considerat și în afara Italiei printre reprezentanţii de seamă ai 
curentelor democratice care agită națiunile europene în lupta 
lor împotriva vechilor autocratii . 

Atunci când își expunea interpretarea operei literare a 
lui Mazzini, Francesco de Sanctis (1817-1883) trasa de ase- 
menea liniile principale ale distinctiei dintre scoala liberalá 
şi școala democrată, considerate ca fiind cele două curente 
vii ale spiritului public italian din secolul al XIX-lea. Chiar 

dacă de Sanctis punea în lumină mai ales aspectul literar al 
acestor două curente, el a arătat că asemănarea lor rezidă în 
faptul că ele includeau și scopuri politice, morale, religioase, 
drept pentru care, spre deosebire de şcolile pur literare, au 
acționat asupra întregii societăți italiene și nu numai asupra 
cercului restrâns de literați. De altfel, același de Sanctis, 
dedicând o parte din cursul său lui Mazzini, a considerat că 
realizează un lucru folositor educaţiei naționale, în care dorea 
să includă formarea unei stângi noi, care să asigure țării о 
nouă orientare, „о nouă atitudine fata de clasele populare, o 
nouă concepţie despre ceea ce înseamnă naţional, o direcție 
diferită de cea a dreptei istorice, mai largă, mai putin exclu- 
sivă, mai putin politieneascä“!. În viziunea lui, scoala libe- 
rală era aceea care renuntase să facă din libertate un obiectiv 
final, adică așa cum o propagaseră filozofii secolului al 
XVIII-lea, făuritorii unei revoluţii, multumindu-se cu liberta- 
tea ca mijloc, ca metodă sau „procedură“ pur formală, de care 
fiecare se putea servi pentru propriile-i scopuri. „În această 
scoala liberală — comenta el — intră oameni cu scopuri din cele 
mai diferite, ca pe un teren comun: clerici, care cer libertatea 
bisericii, conservatori, care vor libertatea claselor superioare, 
democrați, care vor libertatea claselor inferioare, progre- 
sisti, care încearcă să meargă înainte fără să forțeze natura'?. 
În viziunea lui de Sanctis, scoala democrată era, dimpo- 
trivă, cea care era inspirată de idealul unei noi societăți 
„bazate pe dreptatea distributivă, pe egalitatea de drept care, 
în țările mai avansate, este şi o egalitate de fapt“, și pentru care 
libertatea nu ега numai procedură sau metodă, ci si „substan- 
ta“3. De Sanctis preciza: „Acolo unde domnește inegalitatea, 
libertatea poate fi scrisă în legi, în statut, dar ea nu este ceva 
real: nu este liber țăranul care depinde de proprietar, nu e liber 


з Е. де Sanctis, Letteratura e vita nazionale, Einaudi, Torino, £950, p. 7. 
? F. de Sanctis, Mazzini e la scuola democratica, Einaudi, Torino, 1951, 
р. 6. 
3 Ibid., p. 13. 

clientul care rămâne supus stăpânului, nu e liber omul legat 
de glie si de muncile nesfârșite ale cämpului“!. 

Francesco de Sanctis încheia afirmând că aceste idei au 
condus la res publica, care „nu este o guvernare a unuia sau 
a altuia, nu este puterea arbitrară sau dominaţia de clasă, ci 
guvernarea tuturor'?. Un stat care consideră libertatea ca 
mijloc poate fi neutru, indiferent sau ateu. Nu la fel stau lu- 
crurile cu un stat al tuturor, cu res publica, care trebuie să-și 
propună ca scop, mai ales după o unificare rapidă şi forțată, 
educaţia națională. 

Şi pentru a rămâne în Italia, acest contrast puternic 
poate fi reprezentat în mod foarte explicit prin opoziţia din- 
tre cei doi protagonisti principali ai risorgimento-ului nostru, 
Cavour (1810-1868) si Mazzini. Unul dintre autorii de la 
care, in tinerete, Cavour a preluat anumite principii pe care 
nu le-a mai abandonat a fost, pe lángá Constant, Bentham, 
de la care a împrumutat ideea fragilitatii teoriei dreptului 
natural, ca şi o convingere puternică în eficacitatea utilita- 
rismului, fapt care-l impingea sá se considere cu satisfacție 
vizibilă un „benthamian înrăit“. Într-una din scrierile sale 
doctrinare cele mai complete, I sistemi e la democrazia. 
Pensieri (1850), Mazzini face din Bentham, din doctrina lui 
utilitaristá, principalul responsabil pentru materialismul 
dominant în doctrinele democrate si socialiste, de la 
Saint-Simon (1760-1825) la comunişti, fără a-i numi însă în 
mod expres nici pe Marx (1818-1883), nici pe Engels 
(1820-1895); Mazzini îl numește pe Bentham „șef si legiui- 
tor al şcolii“ care îi cuprinde pe toti „iubitorii utilului“4. Doc- 
trinei utilului Mazzini îi opune ideea datoriei si a sacrificiului 


l fbid., p. 14. 

2 Ibid., pp. 13-14. 

3 Extrag acest citat din R. Romeo, Cavour e il suo tempo, vol. 1, 1810-1842, 
Laterza, Bari, 1969, p. 288. 

4 С. Mazzini, Г sistemi e la democrazia. Pensieri, ed. G. Galasso, Il Mulino, 
Bologna, 1961, pp. 101-102. 

pentru sfânta cauză a omenirii: „Nu — exclamă el — interesul 
si plăcerea nu sunt mijloacele prin care democraţia va putea 
ameliora starea socială; o teorie a utilului nu va putea face 
să se resimtà în confortul bogăției suferințele claselor sărace 
şi nevoia urgentă a unui remediu“!. 

Cavour este un admirator al lui Tocqueville cu care îm- 
pártáseste nelinistea în privinţa mersului inexorabil al ome- 
nirii către democraţie. Tocqueville, ministru de externe al 
republicii franceze începând din iunie 1849, pune pecetea 
definitivă pe căderea republicii romane, iar Mazzini îi 
adresează, lui si ministrului Falloux (1811-1886), o scrisoare 
vehementă în care îi apostrofează ca „ultimi elevi ai unei 
şcoli care, începând prin a predica doctrina atee a artei, a 
sfârşit în formula puterii pentru putere“2. Cavour este susti- 
nătorul unei juste măsuri, adică al unei soluţii intermediare, 
singura rațională, între reacțiune si revoluţie. Mazzini, 
susținător intransigent al revoluţiei naţionale, se plasează în 
mod explicit la una dintre cele două extreme pe care soluția 
flexibilă a doctrinarilor liberali le respingea. Mare admirator 
al științei economice si al marilor economisti, de la Smith la 
Ricardo (1771-1823), Cavour era un discipol convins şi de 
neclintit al teoriilor liberului schimb, cărora Mazzini li s-a 
opus mereu cu putere, propunând în replică ideea unui stat 
învestit cu funcţie educativă, opus concepţiei liberale a sta- 
tului ca rău inevitabil si care trebuie deci limitat la singura 
funcţie de agent de poliție. Nimic nu e mai îndepărtat de 
gândirea unui liberal veritabil precum Cavour decât critica 
mazziniană a statului „spoliat de orice capacitate de initia- 
tivă, neavând altă misiune decât de a interzice“; într-un 
asemenea caz, spunea Mazzini, „societăţii i se substituie un 
agregat de indivizi, constránsi să se comporte în mod pașnic, 


l [bid p. 110. 

2 G. Mazzini, Lettera ai signori Tocqueville e Falloux ministri di Francia, 
fn G. Mazzini, Scritti politici, sub ingrijirea lui T. Grandi şi A. Comba, Utet, 
Torino, 1972, p. 647. 

dar credincioși unor scopuri particulare și liberi să îşi aleagă 
fiecare propria cale, conduși sau nu către împlinirea misiunii 
comune. În politică, la fel ca si în economie, laissez бше, 
laissez passer este prima formulă a şcolii“! 

Nimic nu e mai ostil neutralității STA favorabilà 
progresului realizat treptat prin adaptarea instituttilor la 
evoluția societăţii, decât revolutionarismul abstract mazzi- 
nian, care opune criteriului simplu şi sănătos al utilului 
imperativul sacrificiului şi care face din exaltarea iluministá 
a drepturilor individuale o predică severă despre îndatoriri. 
„Fidel benthamismului său initial — scrie К. Romeo — Cavour 
este convins că progresul economic nu se deosebește întru 
totul, ci mai degrabă coincide cu cel spiritual si moral*?. 
Dimpotrivă, fidel antibenthamismului său initial, Mazzini 
afirmă că progresul spiritual este o condiție a progresului 
material: cu doctrina fericirii și a bunăstării, inspirată din 
utilitarism, se formează oameni egoisti, care preţuiesc ma- 
teria. „Trebuie așadar găsit un principiu educativ superior... 
Si acest principiu este datoria'?. 


» С. Mazzini, I sistemi e la democrazia, p. 96. 
? R. Romeo, op. cit., p. 288. 
3 G. Mazzini, Dei doveri dell'uomo, in Scritti politici, p. 847. 


Capitolul 15 


CONFRUNTAREA DEMOCRAȚIEI 
CU SOCIALISMUL 


În ciuda constituirii — lente și dificile — a unei simbioze 
între idealurile liberale și idealurile democrate, contrastul 
dintre liberalism și democraţie nu s-a diminuat, ci chiar, 
sub anumite aspecte, s-a accentuat în aceşti ultimi ani. 

Ceea ce a contribuit la menţinerea acestui contrast evi- 
dent si la accentuarea lui a fost, începând cu cea de-a doua 
jumătate a secolului trecut, intrarea pe scena politică a mis- 
cării muncitoreşti, care s-a inspirat tot mai mult din doctri- 
nele socialiste, opuse celor liberale, fără a refuza în schimb, 
în ceea ce privește o parte însemnată a mișcării însăși, 
metoda democrată, așa cum s-a întâmplat în partidul laburist 
englez sau în partidul social-democrat german, în general în 
aripa sa reformatoare. Raportul dintre liberalism si democra- 
tie nu a fost niciodată, după cum am văzut, unul de opoziţie 
totală, chiar dacă altoirea idealurilor democratice pe trun- 
chiul originar al idealurilor liberale a fost dificilă, adesea 
contestată, iar integrarea liberalismului și a democraţiei, 
acolo unde a avut loc, s-a petrecut încet, nu fără opoziții si 
rupturi. Dimpotrivă, raportul dintre liberalism și socialism a 
fost încă de la început un raport de opoziție netă, care nu are 
însă în vedere, așa cum s-ar putea crede, exclusiv doctrina 
marxiană sau marxistă. Mărul discordiei l-a constituit liber- 
tatea economică, aceasta presupunând apărarea până la capăt 
a proprietăţii private. În ciuda nenumăratelor definiţii care 

pot fi date socialismului din secolul trecut (au fost date cam 
o sută), există totuși un criteriu distinctiv constant si deter- 
minant care separă doctrina socialistă de toate celelalte: cri- 
tica proprietăţii private ca sursă principală a „inegalitätii din- 
tre oameni“ (pentru a relua celebrul discurs al lui Rousseau) 
şi eliminarea ei totală sau parțială ca proiect al societăţii vi- 
itoare. Cei mai multi autori socialişti si majoritatea mișcărilor 
inspirate de ei au identificat liberalismul, pe drept sau pe ne- 
drept, dar, în plan istoric, cu siguranță pe drept, cu apărarea 
libertăţii economice și deci a proprietăţii individuale ca 
singură garanţie a libertății economice, înțeleasă, la rândul ei, 
ca o condiție necesară pentru manifestarea reală a tuturor 
celorlalte libertăți. Într-o concepere a istoriei bazată pe lupta 
de clasă, pe care mișcarea muncitorească a mostenit-o de la 
istoriografia burgheză, și în cadrul căreia principalul actor 
istoric sunt clasele, iar dezvoltarea istorică are loc o dată cu 
trecerea de la o clasă dominantă la o altă clasă dominantă, 
liberalismul, interpretat ca acea concepție conform căreia 
libertatea economică este baza tuturor celorlalte libertăți — 
fără libertate economică nici un om neputând fi cu adevărat 
liber — a sfârșit prin a fi criticat de către autorii socialiști, nu 
numai de către Marx — care de altfel a exercitat o mare in- 
fluentá în formarea partidelor socialiste continentale, mai 
ales în Germania și Italia — ca o banală ideologie a clasei bur- 
gheze, mai exact, ca ideologie dușmană pe care socialiștii ar 
fi trebuit să o combată până la dispariția ei totală. 

În vreme ce raportul dintre liberalism și socialism a fost 
unul de opoziție netă, indiferent dacă socialismul era judecat 
pe baza proiectului său de societate viitoare sau era consi- 
derat ca ideologie a unei clase destinate să urmeze clasei 
burgheze în dezvoltarea progresivă a istoriei, raportul dintre 
socialism și democraţie a fost mai.degrabá, încă de la început, 
unul de complementaritate, asa cum fusese până atunci 
raportul dintre democraţie și liberalism. Se afirmă în mod 
curent că socialismul, care era considerat ca incompatibil cu 

liberalismul, nu era deloc incompatibil cu democraţia. Pen- 
tru a întări legătura de compatibilitate, de fapt de comple- 
mentaritate, dintre socialism și democraţie, au fost avansate 
două teze: s-a afirmat, mai întâi, că procesul de democrati- 
zare ar fi produs in mod inevitabil, sau cel putin ar fi favo- 
rizat constituirea unei societăți socialiste, bazate pe transfor- 
marea instituției proprietății și pe colectivizarea principa- 
lelor mijloace de producţie; în al doilea rând, s-a avansat 
ideea că numai o dată cu constituirea societăţii socialiste 
s-ar fi consolidat si lărgit participarea politică si ar fi devenit, 
deci, posibilă realizarea pe deplin a democraţiei, printre ale 
cărei promisiuni, pe care democraţia liberală nu le-ar fi 
putut niciodată menține, se afla si aceea a unei distribuiri 
egalitare, sau cel putin mai egalitare a puterii economice, 
care completa distribuirea puterii politice. Pe baza acestor 
două teze, relația indisolubilă dintre democraţie și socialism 
a fost înfățișată, din perspectiva principalelor curente ale 
socialismului, ca o condiţie necesară a constituirii societății 
socialiste, iar din perspectiva curentelor democratice, ca o 
condiţie a dezvoltării democraţiei înseși. 

Nu vreau să spun prin acestea că raportul dintre demo- 
cratie si socialism a fost mereu unul pașnic. Sub anumite 
aspecte, a fost adesea un raport polemic, asemănător cu ra- 
portul dintre liberalism și democrație. O consolidare reci- 
procă, a democraţiei prin socialism si a socialismului prin 
democraţie, era în mod evident un raport circular. Din ce 
punct al cercului ar fi trebuit început? A începe cu extin- 
derea democraţiei ar fi însemnat acceptarea unei dezvoltări 
graduale si nesigure. Dar era oare posibil, de dorit si licit să 
începi direct transformarea socialistă a societăţii printr-un 
salt calitativ revoluţionar, renunțând astfel, cel putin 
provizoriu, la metoda democratică? Așa se face că, începând 
cu cea de-a doua jumătate a secolului trecut, opoziţiei dintre 
liberalism și democraţie i s-a adăugat opoziția dintre apără- 
torii liberal-democratiei, pe de o parte, şi care se aliau adesea 

între ei împotriva socialismului, considerat ca negator fie al 
liberalismului, fie al democraţiei, iar pe de altă parte socia- 
liştii democrați și nedemocrati, care erau divizați nu atât prin 
opoziția la liberalism, care le era comună, cât prin judecata 
diferită despre validitatea si eficacitatea democraţiei, cel 
puţin în momentul cuceririi puterii. În orice caz, îndoiala 
asupra validității metodei democratice, pentru așa-numita 
fază de tranziție, nu înlătură cátusi de putin inspirația demo- 
cratică de fond a partidelor socialiste, care credeau în pro- 
gresul democraţiei într-o societate socialistă, fiind convinse 
că o societate socialistă ar fi fost, pe termen lung, mai demo- 
cratică decât cea liberală, născută si crescută o dată cu naste- 
rea și creșterea capitalismului. 

În favoarea superiorității democraţiei socialiste față de 
cea liberală se pot găsi, în imensa literatură a acestui secol, 
cel puţin trei argumente: a) piimul afirmă că, în vreme ce 
democrația liberală (sau, din perspectivă polemică, capita- 
listă, sau, din punct de vedere al subiectului istoric care a 
promovat-o, burgheză) s-a născut ca democraţie reprezen- 
tativă, una în care reprezentanții aleși iau hotărâri fără a 
avea un mandat imperativ, democrația socialistă (sau, din 
punct de vedere al luptei de clasă, proletară) va f1 o demo- 
cratie directă, în dublul sens de democraţie a întregului 
popor, fără reprezentanţi, sau de democraţie nu de reprezen- 
tanti, ci de delegati, al căror mandat imperativ este supus re- 
vocării; b) al doilea argument afirmă că, în vreme ce demo- 
cratia burgheză a consimtit, până la limita extremă a sufra- 
giului universal masculin si feminin, participarea la puterea 
politică, centrală si locală, numai democraţia socialistă va 
consimti participarea populară chiar si în luarea deciziilor 
economice, eare într-o societate capitalistă sunt luate auto- 
cratic, în acest sens ea reprezentând nu numai o consolidare 
a participării în sens intensiv, ci și în sens extensiv cantitativ 
prin efectul deschiderii de noi spatii exerciţiului suverani- 
tátii populare în care constă esenţa democraţiei; c) în sfârșit, 

argumentul cel mai important afirmă că, în vreme ce în 
democrația liberală dreptul poporului de a participa direct 
sau indirect la deciziile politice nu este însoțit de o distri- 
buire mai echitabilă a puterii econoinice, ceea ce face din 
dreptul de vot o simplă aparență, în democrația socialistă 
această distribuire mai echitabilă devine unul dintre primele 
obiective ale schimbării regimului economic, transformând 
astfel puterea formală de participare în putere substanțială și 
realizând idealul ultim al democraţiei, care este deplina 
egalitate între oameni. 

Faptul că mișcări politice atât de diferite precum cea 
liberală si cea socialistă au îmbrățișat idealul democratic 
astfel încât s-a ajuns la formarea unor regimuri de demo- 
cratie liberală si a unor regimuri de democraţie socială, dacă 
nu socialistă (un regim care să fie în același timp democratic 
$i socialist încă nu a existat), ne poate face să credem că, de 
două secole încoace, democraţia este un fel de numitor co- 
mun al tuturor regimurilor care s-au dezvoltat în tari mai 
avansate din punct de vedere economic și politic. Nu trebuie 
totuși să credem că noţiunea de democraţie a rămas aceeași 
în trecerea de la democraţia liberală la cea socială. În bino- 
mul liberalism plus democrație, democraţie înseamnă in prin- 
cipal sufragiu universal, și deci un mijloc de exprimare a li- 
berei voințe a indivizilor particulari; їп binomul democraţie 
plus socialism, democraţie înseamnă ideal egalitar, pe care 
numai reforma proprietății propusă de socialism va fi în 
măsură să îl atingă. În primul binom, este vorba de o con- 
secinta, în cel de-al doilea, de o propunere. Ca și consecință, 
în cel dintâi, democraţia completează seria libertăților par- 
ticulare cu libertatea politică; ca premisă, în cel de-al doilea, 
democraţia va fi completată de către viitoarea transformare 
socialistă — până acum doar dorită — a societăţii capitaliste. 

Ambiguitatea conceptului de democraţie apare extrem 
de clar în așa-numita „democraţie socială“, care a dus la 
apariția statului de servicii (expresie mai potrivită decât cele 

de „stat al bunăstării“ şi de „stat asistential" care păcătuiesc 
prin exces sau prin omisiune). Democraţia socială pretinde 
că e superioară în raport cu democrația liberală, fiindcă a 
inserat în propria declaraţie de drepturi drepturile sociale, 
care se adaugă drepturilor de libertate; fata de democraţia 
socialistă, în schimb, ea este numai o primă fază. Această 
ambiguitate este relevată de dubla critică pe care democrația 
socială o primeşte, când dinspre dreapta, din partea libera- 
lismului intransigent, care vede în ea o diminuare a libertă- 
tilor individuale, când dinspre stânga, din partea socialiștilor 
nerăbdători, care o condamnă ca soluţie de compromis între 
vechi și nou, soluţie care, în loc să favorizeze realizarea 
socialismului, îl împiedică sau îl face de-a dreptul imposibil. 


Capitolul 16 


NOUL LIBERALISM 


Întorcându-ne la tema noastră — raportul dintre libera- 
lism și democraţie — este neîndoielnic faptul că apariţia si 
răspândirea doctrinelor și mișcărilor socialiste, ca și alianța 
explicit declarată a acestora cu partidele democratice au 
redeschis conflictul istoric dintre liberalism si democraţie, 
chiar în momentul în care țările avansate se îndreptau spre 
sufragiul universal și se părea că între liberalism și democra- 
tie are loc o împăcare istorică definitivă. Dacă, într-adevăr, 
aşa cum era scris în programul partidelor social-democrate 
din cea de-a Doua Internationalä, procesul de democratizare 
progresivă ar fi condus inevitabil la socialism, era oare ne- 
cesar ca liberalii să favorizeze acest proces? În reacţia impo- 
triva presupusei avansări a socialismului și a programului 
său general de economie planificată şi de colectivizare a 
mijloacelor de producţie, doctrina liberală s-a concentrat în 
primul rând asupra apărării economiei de piață si a libertății 
de inițiativă economică (şi în consecință a proprietăţii pri- 
vate), identificându-se cu doctrina economică numită, în 
limbajul politic italian, liberismo. Cum se întâmplă adesea, 
chiar si în cazul unei opoziții între două ideologii născute 
contrare si complet opuse în direcţiile lor programatice, așa 
cum sunt liberalismul și socialismul, au existat tentative de 
mediere sau de sinteză, care merg de la cunoscuta carte a lui 
Hobhouse (1864-1929) din 1911, Liberalism, la Socialismo 

liberale a lui Carlo Rosselli (1899-1937) din 1930, si, pentru 
a rămâne la cazul Italiei, la liberal-socialism, formulă necu- 
noscută în altă parte, și care a fost ideea care a inspirat un 
mic partid antifascist, Partito d'Azione, care a trăit numai 
câțiva ani (1942-1947). Antiteza continuă să existe, ba chiar 
s-a accentuat și înăsprit în ultimele două decenii, ca urmare 
a două fenomene foarte relevante din punct de vedere 
istoric, așa cum au fost, mai întâi, antiliberalismul manifest 
al regimurilor în care s-a încercat pentru prima dată o 
transfomare socialistă a societăţii și, în al doilea rând, 
apariția unor aspecte antiliberale în regimurile care au avut 
ca obiectiv realizarea statului-providentá. Socialismul libe- 
ral (sau liberal-socialismul) a rămas până în acest moment 
fie un ideal doctrinar abstract, pe cât de seducător teoretic, 
pe atât de greu de transformat în instituţii, fie una dintre 
formulele, dar nu singura, care servesc la definirea acelui 
regim în care tutela aparatului statal s-a extins de la drep- 
turile de libertate la drepturile sociale. 

În vreme ce conjugarea liberalismului și a socialismului 
a fost până acum pe cât de nobilă, pe atât de veleitară, 
identificarea progresivă a liberalismului cu liberul schimb 
este un fapt de necontestat, a cărui constatare servește la în- 
telegerea unui aspect, dintre cele mai relevante, ale actualu- 
lui context politic dominant din Statele Unite până în 
Europa occidentalá. Ín Italia, un episod extrem de semni- 
ficativ a fost, din aceastá perspectivá, disputa dintre Croce 
si Einaudi (1874-1961) desfásuratá in ultimii ani ai regimu- 
lui fascist, asupra raportului dintre liberalismul etico-politic 
51 cel economic. În această dispută, Einaudi, ca economist 
liberal ce se afla, a susținut împotriva lui Croce teza contorm 
căreia liberalismul etico-politic și liberalismul economic (sau 
liberismo) sunt indisolubile, cel de-al doilea conditionând 
existenţa celui dintâi; Croce însă, care sub unele aspecte era 
mai consevator ca Einaudi, a susținut o teză opusă, conform 
căreia libertatea, fiind un ideal moral, se poate actualiza 


106 


prin cele mai diverse măsuri economice, cu condiția ca 
acestea să vizeze înălțarea morală a individului; Croce citează 
admirativ „frumoasa eulogie si apologie“ a socialismului li- 
beral al lui Hobhouse!. 

Luând în considerare sensul predominant al conceptului 
de liberalism și făcând referire mai ales la diferitele curente 
numite neo-liberale, trebuie admis că în disputa dintre 
filozof si economist, dreptate a avut cel de-al doilea. Prin 
neoliberalism se înțelege astăzi în primul rând o doctrină 
economică consecventă, liberalismul politic fiind doar o 
modalitate de actualizare a acestuia, nu mereu necesară, sau 
o apărare a încălcării libertăţii economice; libertatea politică 
este, în acest caz, doar un corolar. Nimeni nu a insistat mai 
mult decât economistul austriac Friedrich von Hayek - unul 
dintre cei mai însemnați inspiratori ai mișcării actuale de 
demantelare a statului de servicii — asupra legăturii indiso- 
lubile dintre libertatea economică si libertatea fără alte ad- 
jective; Hayek, mai mult decât oricare alt teoretician liberal, 
a subliniat necesitatea de a distinge bine liberalismul, al 
cărui punct de plecare este o teorie economică, de demo- 
cratie, care este o teorie politică; pentru Hayek, libertatea 
individuală, care are ca primă condiție libertatea economică, 
are o valoare intrinsecă, iar democraţia, numai o valoare 
instrumentală. El admite că, în luptele care s-au dat împo- 
triva puterii absolute, liberalismul și democraţia au putut să 
meargă împreună si să se confunde una cu cealaltă. Dar 
acum această confuzie nu ar trebui să mai fie posibilă, deoa- 
rece s-a văzut, observând mai ales consecinţele antiliberale 
la care poate să conducă si la care a si condus procesul de 
democratizare, că cele două răspund unor probleme diferite: 
liberalismul — problemei funcţiilor guvernării si mai ales 


І Aceste scrieri ale lui Croce si Einaudi au fost adunate în volumul 
Liberismo e liberalismo, îngrijit de P. Solari, Ricciardi, Napoli, 1957. Elogiul 
lui Hobhouse se aflá in prima dintre aceste scrieri, La concezione liberale come 
concezione della vita (1927), p. 14. 

limitării puterilor ei, democraţia — problemei cine trebuie să 
guverneze și prin ce proceduri: „Liberalismul impune ca 
orice putere — și în consecință și cea a majorităţii — să fie su- 
pusă unor limite. Democraţia, în schimb, ajunge să considere 
opinia majorităţii ca singura limitá a puterilor guvernării. 
Diferenţa dintre cele două principii devine mai clară dacă ne 
imaginăm cui li se opun ele: democraţia se opune guvernării 
autoritare, iar liberalismul, totalitarismului“!. 

În mod firesc, termenul liberalism, ca toti termenii 
limbajului politic, a avut semnificatii diferite, mai mult sau 
mai putin extinse. Cu toate acestea, gándirea lui Hayek, 
expusá in numeroase opere, care pot fi considerate summa 
doctrinei liberale contemporane, reprezintă o confirmare de 
mare însemnătate a ceea ce a fost nucleul originar al libe- 
ralismului clasic: o teorie a limitelor puterii statului, derivată 
din presupunerea drepturilor sau intereselor individului, 
precedente formării puterii politice, dintre care nu poate 
lipsi dreptul la proprietatea individuală. Aceste limite sunt 
valabile pentru oricine deține puterea politică, inclusiv 
pentru guvernarea populară, adică chiar și pentru un regim 
democratic în care toti cetăţenii au dreptul de a participa, fie 
şi indirect, la luarea marilor hotărâri, și a cărui regulă este 
regula majorităţii. La întrebarea până unde se întind puterile 
statului și până unde se întind drepturile individului sau 
sfera așa-numitei libertăți negative, nu se poate da un 
răspuns definitiv: cu toate acestea, conform unui principiu 
constant si specific doctrinei liberale în întreaga ei tradiţie, 
mai ales în cea anglo-saxonă, statul este cu atât mai liberal 
cu cât aceste puteri sunt reduse si respectiv cu cât sfera 
libertăţii negative e mai largă. Deosebirea dintre liberalism 
$i autoritarism (mai degrabă decât totalitarism) stă în 
conotarea diferită, pozitivă sau negativă, a celor doi termeni 


ГЕ von Hayek, Liberalismo, în Enciclopedia del Novecento, Istituto dell" 
Enciclopedia italiana, Roma, 1978, vol. IIT, p. 990. 

opuși, putere si libertate, ca si a consecințelor care decurg de 
aici. Liberalismul este doctrina în care conotarea pozitivă 
revine termenului de „libertate“, cu consecința cá o societate 
este cu atât mai bună cu cát e mai extinsă sfera libertăţii si 
mai restrânsă cea a puterii. 

În formularea cea mai des întâlnită în zilele noastre, 
liberalismul este doctrina „statului minimal“ (acel minimal 
state al anglo-saxonilor). Spre deosebire de anarhiști, pentru 
care statul este răul absolut si deci trebuie eliminat, liberalii 
cred că statul este tot un rău, dar unul necesar, și de aceea 
el trebuie conservat, chiar dacă între anumite limite, pe cât 
posibil restrânse. Tocmai pe baza succesului formulei de 
„stat minimal“ se explică însemnătatea dezbaterii care a avut 
loc în jurul cărţii lui Robert Nozick, Anarhie, stat si utopie, 
apărută in 1974!. Nozick luptă pe două fronturi: împotriva 
statului maximal al susținătorilor „statului dreptății“, căruia 
îi sunt atribuite sarcinile de redistribuire a bogăției, dar si 
împotriva totalei eliminări a statului pe care o propun 
anarhistii. Chiar dacă avansează argumente noi, Nozick reia 
şi apără teza liberală clasică a statului ca organizaţie care 
monopolizează forța și care are ca scop unic și limitat să 
protejeze drepturile individuale ale tuturor membrilor gru- 
pului. Luând ca punct de plecare teoria lockeană a stării de 
natură si a drepturilor naturale, chiar refuzând contractua- 
lismul ca teorie care vede nașterea statului într-un acord 
voluntar si abandonându-se ideii fericite (şi poate și false) 
a creaţiei unei „mâini invizibile“, Nozick construieşte statul 
ca o asociere liberă între indivizi ce se află pe același terito- 
riu şi a cărui datorie este de a apăra drepturile oricărui indi- 
vid împotriva încălcării lor de către toti ceilalți, deci de a 
împiedica orice formă de protecţie particulară sau orice 


! Pentru o dare de seamă a dezbaterii si bibliografia relativă la ea, vezi 
F. Comanducci, „La meta-utopia di Nozick“, în Materiali per una storia della 
cultura giuridica, XII, 1982, pp. 507-523 ‘Cartea lui Nozick а fost tradusă si în 
română, Humanitas, București, 1997. 

încercare a indivizilor de a-și face singuri dreptate. În ceea 
ce privește stabilirea drepturilor individuale pe care statul 
trebuie să le protejeze, teoria lui Nozick este fondată, în 
general, pe anumite principii de drept privat, conform cărora 
orice individ are dreptul să posede ceea ce a achiziţionat pe 
drept (principiul dreptății în achiziționare) și ceea ce a 
achiziţionat pe drept de la proprietarul precedent (principiul 
dreptății în transferare). Orice altă datorie pe care statul şi-o 
atribuie este nedreaptă, deoarece, în acest fel, el intervine pe 
nedrept în viata si în libertatea indivizilor. Concluzia este cá 
statul minimal, chiar minimal fiind, este statul cel mai extins 
care se poate imagina: orice alt stat este imoral. 

Teoria lui Nozick pune mai multe probleme decât rezol- 
vă: ea este întemeiată în întregime pe acceptarea doctrinei 
juridice a titlurilor de achiziţie originare si derivate din pro- 
prietate, despre care autorul nu dă nici cea mai mică expli- 
catie. Ea reprezintă în orice caz în mod exemplar punctul 
extrem în care a ajuns revendicarea tradiției autentice a 
liberalismului, ca teorie a statului minimal, împotriva statu- 
lui-bunästare care își propune, printre îndatoririle sale, si pe 
aceea a dreptății sociale. Ca atare, teoria lui Nozick nu poate 
să nu atace gândirea democratică, nu atât în ceea ce priveşte 
democraţia egalitară, care, cum s-a spus încă de la început, 
se împacă greu cu spiritul liberalismului, cât în privința 
însăși a democrației formale, al cărei exercițiu a condus 
pretutindeni, chiar si acolo unde nu s-au format partide so- 
cialiste, ca în Statele Unite, la un exces de interventionism 
statal, incompatibil cu idealul statului care guvernează cât 
mai putin posibil. 


Capitolul 17 


DEMOCRATIE ȘI NEGUVERNABILITATE 


Raportul dintre liberalism şi democraţie a fost întot- 
deauna un raport dificil: nec cum te nec sine te. Astăzi, 
când liberalismul pare să ajungă încă o dată, de altfel con- 
secvent cu cea mai bună tradiţie a sa, la teoria statului 
minimal, raportul este mai dificil ca niciodată. În ultimii ani, 
tema principală a polemicii a fost cea despre neguverna- 
bilitate!. Dacă la începutul disputei tinta principală a fost, 
așa cum s-a văzut, tirania majorităţii, din care a derivat 
apărarea absolută a libertăţii individuale împotriva invadării 
sale de către sfera publică, chiar reglată pe baza principiului 
majorităţii, astăzi, tinta principală este incapacitatea guver- 
nărilor democratice de a tine sub control cum se cuvine 
conflictele unei societáti complexe: e vorba despre o tintá de 
semn opus, nu de excesul, ci de lipsa de putere. 

Tema neguvernabilitátii de care suferá regimurile de- 
mocratice se poate articula in trei puncte: 

(a) Mai mult decát regimurile autocratice, regimurile 
democratice sunt caracterizate de o disproportie crescándá 
intre numárul cererilor ce vin din partea societátii civile si 


! Dezbaterea privind neguvernabilitatea democratiilor a luat naștere o dată 
cu aparitia volumului, semnat de mai multi autori, M. Crozier, S.P. Huntington, 
J. Watanuki, The Crisis of Democracy: Report on the Governability of 
Democracies to the Trilateral Commission, New York, New York University 
Press, 1975. 

capacitatea de răspuns a sistemului politic, fenomen care, în 
terminologia teoriei sistemelor, se numește suprasarcină. 
Acest fenomen ar fi caracteristic democratiilor pentru două 
motive opuse, dar care sunt convergente, întrucât conduc la 
același rezultat. 

Pe de o parte, instituţiile pe care regimul democratic 
le-a moștenit de la statul liberal, si care, așa cum am spus, 
constituie condiţia unei bune functionäri a puterii populare 
(de la libertatea de reunire și asociere, de la libera organizare 
a grupurilor de interese, de sindicate, de partide, la lărgirea 
maximă a drepturilor politice), înlesnesc cererile care vin 
din partea particularilor și a grupurilor, pe adresa puterilor 
publice şi care se vor satisfăcute în cel mai scurt timp po- 
sibil, sub amenințarea de a rupe consensul; aceste solicitări, 
în număr foarte mare, sunt cu totul necunoscute guvernărilor 
autocratice, unde ziarele sunt controlate de către guvern, 
unde manifestările publice de protest sunt interzise, unde 
sindicatele fie nu există, fie sunt dependente de puterea poli- 
tică, unde nu există alt partid decât cel care sprijină guvernul 
sau este o emanatie directă a acestuia. 

Pe de altă parte, procedurile pe care un sistem demo- 
cratic le prevede pentru luarea deciziilor colective, sau care 
ar trebui să dea un răspuns întrebărilor avansate de societa- 
tea civilă, sunt de așa natură încât încetinesc și uneori fac 
inutilă, prin jocul veto-urilor încrucișate, procedura de 
decizie; în schimb, într-un regim autocratic, unde puterea 
este concentrată în mâinile câtorva persoane, dacă nu pur si 
simplu în persoana unui șef charismatic a cărui voință este 
lege şi unde sunt suprimate instanţe precum parlamentul, în 
care se confruntă opinii diferite, iar deciziile sunt luate 
numai după lungi dezbateri și pot fi supuse controlului unui 
organ de jurisprudentá precum curtea constituțională sau 
chiar controlului poporului prin recurgerea la referendum, 
deciziile sunt rapide, peremptorii si definitive. Cu o expresie 
sinteticá, se poate exprima acest contrast intre regimuri 

democratice și autocratice în funcţie de raportul între între- 
bări și răspunsuri, spunând că, dacă democraţia întreabă cu 
ușurință si răspunde greu, autocratia face întrebarea mai 
dificilă și răspunsul mai ușor. 

(b) În regimurile democratice, conflictul social este mai 
acut decât în regimurile autocratice. Dat fiind că una din în- 
datoririle celui care guvernează este de a rezolva conflictele 
sociale în așa fel încât să facă posibilă o convietuire pașnică 
între indivizi si grupuri care reprezintă interese diferite, este 
evident că, pe măsură ce sporesc conflictele, crește și difi- 
cultatea de a le rezolva. Într-o societate plurală, cum este cea 
în care există si înfloreşte un sistem politic democratic, in 
care conflictul de clasă este multiplicat de o mulțime de 
conflicte corporative mai mici, interesele care se opun sunt 
multiple, de unde și faptul că nu se poate satisface unul fără 
a leza un altul, într-o înșiruire fără sfârșit. Ideea că interesul 
părților particulare trebuie subordonat interesului colectiv 
este o formulă într-adevăr lipsită de un conţinut precis. În 
general, singurul interes comun de care ascultă diferitele 
componente ale unei guvernări democratice, ale unei guver- 
nări în care partidele trebuie să dea seama în fata propriilor 
electori de alegerile făcute, este acela de a satisface intere- 
sele care conduc la cel mai larg consens, iar acestea sunt de 
fiecare dată interese parțiale. 

(c) În regimurile democratice, puterea este împărțită în 
mai mare măsură decât în regimurile autocratice; în regimu- 
rile democratice, se regăseşte, spre deosebire de regimurile 
de tip opus, acel fenomen care azi se numeşte putere „difu- 
ză“. Una dintre caracteristicile societății democratice este de 
a avea mai multe centre de putere (de unde și numele foarte 
potrivit de „poliarhie“): puterea este си atât mai difuză cu 
cât guvernarea societății este reglată la toate nivelele de 
proceduri care admit participarea, opoziţia, și deci prolife- 
rarea locurilor unde se iau decizii colective. Pe lângă faptul 
că este difuză, puterea este într-o societate democratică şi 

färämitatä si greu de reconstituit. Consecințele negative ale 
acestei fragmentări a puterii pentru guvernabilitate se pot 
identifica uşor: fragmentarea creează concurența între puteri 
şi sfârșește prin a crea un conflict chiar între subiecţii care 
ar trebui să rezolve conflictele, un fel de conflict la puterea 
a doua. Dacă între anumite limite conflictul social este fizio- 
logic, conflictul între puteri este patologic și sfârșește prin 
a face patologică, exacerbând-o, și conflictualitatea socială 
normală. ; 
Denuntarea neguvernabilitátii regimurilor democratice 
tinde sá sugereze solutii autoritare, care se orienteazá in 
douá directii. E vorba, pe de o parte, de intárirea puterii 
executive si deci de preferinta pentru sistemele de tip prezi- 
dential sau semiprezidential in defavoarea celor parlamen- 
tare clasice; e vorba, pe de altá parte, de impunerea unor noi 
limite sferei deciziilor care pot fi luate pe baza regulii tipice 
a democraţiei, regula majorităţii. Dacă dificultatea la care 
ajung deinocratiile derivă din „suprasarcină“, remediile pot 
fi mai ales următoarele două: fie o mai bună funcționare a 
organelor decizionale (în această direcție merge creşterea 
puterii guvernului fata de cea a parlamentului), fie o limitare 
drastică a puterii lor (în această direcție merg propunerile de 
limitare a puterii majorităţii). Toate democratiile reale, spre 
deosebire de cea ideală a lui Rousseau, s-au născut limitate, 
în sensul, deja lămurit, că deciziilor care revin majorității 
le-au fost sustrase încă de la început toate materiile privi- 
toare la drepturile de libertate, numite de aceea ,,inviola- 
bile“. Una dintre propunerile avansate de un curent de autori 
neo-liberali constă în a cere să fie limitată prin constituție 
chiar puterea economică şi fiscală a parlamentului, astfel 
încât să se împiedice situaţia in care răspunsul politic la 
cererea socială ajunge să producă un exces de cheltuieli 
publice raportat la resursele țării. Încă o dată, opoziția dintre 
liberalism și democraţie se rezolvă prin acceptarea de către 
doctrina liberală a democraţiei ca metodă sau ansamblu de 

reguli ale jocului, dar, paralel, şi prin stabilirea din când în 
când a limitelor în care aceste reguli pot fi folosite. 

Atunci când, în secolul trecut, s-a manifestat opoziţia 
dintre liberali şi democrați, curentul democratic a avut 
câştig de cauză, el obținând, treptat, dar în chip inexorabil, 
eliminarea discriminărilor politice și concesiunea sufragiu- 
lui universal. Astăzi, reacţia democratică la adresa neo-libe- 
ralilor constă în a cere extinderea dreptului de a participa la 
luarea deciziilor colective în locuri diferite de cele în care se 
iau deciziile politice, în a tinde la cucerirea de noi spatii 
pentru participarea populară si deci in a permite trecerea, 
pentru a folosi descrierea diferitelor etape ale procesului de 
democratizare făcută de Macpherson, de la faza democraţiei 
echilibrului la faza democraţiei participative!. 

Pentru cel care examinează această dialectică constantă 
a liberalismului şi democraţiei din punctul de vedere al 
teoriei politice generale, rezultă în mod clar că opoziția 
continuă și niciodată rezolvată definitiv, ci mereu destinată 
a se situa la nivele mai înalte, dintre exigenta liberală a unui 
stat care să guverneze cát mai putin posibil, si exigenta 
democratilor, care cer un stat în care guvernarea să fie cát 
mai mult cu putință în mâinile cetăţenilor, respectă opoziția 
dintre două moduri de a înțelege libertatea, cea numită de 
obicei libertate negativă și cea numită libertate pozitivă, și 
în legătură cu care, în funcție de condiţiile istorice, dar mai 
ales în funcţie de locul pe care fiecare îl ocupă în societate, 
se formulează judecăţi de valoare opuse: cei ce se află sus 
o preferă pe prima, cei care sunt jos o preferă pe a doua. 
Întrucât în orice societate au existat până acum si din unii si 
din ceilalți, opoziţia benefică dintre cele două libertăți nu 


! C. B. Macpherson, The Life and Time of Liberal Democracy, Oxford 
University Press, 1977 (trad. ital. îngrijită de E. Albertoni, Il Saggiatore, Milano, 
1980). Cele patru faze ale dezvoltárii democratiei sunt, in opinia autorului, 
democratia protectoare, democratia dezvoltárii, democratia echilibrului, si, in 
sfârşit (nerealizatá încă), democraţia participativă. 

este dintre cele care se pot rezolva o dată pentru totdeauna, 
iar soluţiile pe care le primeşte sunt uneori soluţii de com- 
promis. Din păcate, această opoziție nu este mereu posibilă: 
ea nu este posibilă în regimurile în care în locul celei dintâi 
se află o putere fără limite, iar în locul celei de-a doua, o 
putere situată deasupra oricărui control. Dar împotriva 
acestor regimuri, liberalismul si democraţia se transformă 
de-nevoie, din frati inamici, în aliaţi. 

COMENTARII 


Cristian PREDA 


TREI DEFINIȚII LIBERALE 
ALE DEMOCRATIEI 


Leo Strauss, cel mai sagace istoric al filozofiei politice 
din secolul nostru, îi invita pe cei care practică istoria ideilor 
să îi pună în dialog pe marii filozofi politici, deoarece 
aceștia, chiar și atunci când au scris dialoguri, nu făceau 
altceva decât să monologheze!. 

Presupozitia tacită a invitatiei straussiene era aceea cá 
toate monologurile filozofilor politici comunică la nivelul 
adânc al întrebărilor fundamentale cărora li se caută răspuns în 
fiecare text in parte. În ciuda aparentelor, Strauss nu era un 
optimist. Căci principiul acestei comunicări a monologurilor 
e, de fapt, foarte greu de precizat, mai ales atunci când dialogul 
pe care trebuie să-l creeze istoricul ideilor așează, de o parte, 
un filozof antic, iar de cealaltă, unul modern. În asemenea 
cazuri, diferențele sunt uneori fundamentale si unitatea pre- 
supusă de definirea unui principiu ajunge o iluzie. Cu toate 
acestea, e cert, de pildă, că un dialog între Platon şi Thomas 
Morus e mai uşor de pus în scenă decât unul între Hobbes și 
Aristotel. Motivul e, finalmente, banal: în vreme ce autorul 
Utopiei avea în vedere reluarea adevărului platonician, a ade- 
vărului „republicilor imaginare“ (cum ar fi zis Machiavelli2), 


! Leo Strauss, „What is Liberal Education?*, in Liberalism. Ancient and 
Modern, New York/London, Basic Books, 1968, p. 12; trad. rom. de Simona 
Preda în Sfera Politicii, пг. 1 1/поу. 1993, р. 31. 

2 Machiavelli, Principele, cap. XV. 

Hobbes căuta să îl contrazică radical pe Aristotel!. În acest 
fel, primei parti a Utopiei lui Morus, care, literar vorbind, e 
un dialog, unul inspirat de istoria cea mai banală (şi anume, 
de cea a diplomaţiei), îi urmează o parte secundă, care, în 
ciuda formei sale expozitive, poate fi citită tot ca un dialog, 
unul artificial, purtat cu Platon; dimpotrivă, Leviathanul lui 
Hobbes, lipsit de o privire istorică autentică, e o replică 
implicită dată presupozitiei aristotelice a naturalitátii fiinţei 
politice, dar o replică organizată, în întreg textul, ca un 
monolog auster. Se pare că felul în care chestiunile strict 
istorice se inseră în discursul filozofilor politici este decisiv 
în orientarea pe care ei o dau propriului lor monolog. 

Simplificând, s-ar putea spune că dificultatea care se 
ivește în înțelegerea „comunicării monologurilor“ este 
legată nu atât de subiectul dialogului artificial al marilor 
spirite (la urma urmei, aşa cum credea Strauss, monologu- 
rile lor au aceleași teme), cât de stilul unei asemenea con- 
versatii. Un dialog artificial riscă, într-adevăr, să falsifice 
tonul absolut particular care însoţeşte gândirea fiecărui 
autor. În plus, așa cum observa același Leo Strauss, există 
o diferență uriașă între stilul filozofiei politice clasice și 
stilul filozofiei politice moderne?. Prima era naturală si 
vulgară: cu alte cuvinte, ea a inventat chestiunile politice 
fundamentale și a făcut-o utilizând limba omului obișnuit al 
cetăţii grecești. În schimb, filozofia politică modernă e 
derivată (căci ea nu face decât să reinterpreteze chestiunile 
clasice) și tehnicizată (limbajul său fiind distanțat in mod 
radical de vorbirea naturală). . 

Există totuși o ieșire din această situaţie dezagreabilă: căci 
dacă filozofia clasică vorbea limba omului cetății, astăzi, omul 
democratic vorbește un dialect al limbii filozofilor moderni. 
Termenii-cheie ai acestui dialect — suveranitate, reprezentare, 


І Hobbes, De cive, 1.2. 
2 Leo Strauss, What is Political Philosophy? (1959), trad. fr. Qu'est-ce que 
la philosophie politique?, P.U.F., 1992, pp. 32-33. 

regim, voință, Constituţie, revoluție sau actor politic — sunt 
imprumutati din filozofie sau au suportat — înainte de a deveni 
referință politică obișnuită — un examen filozofic. De fapt, 
tocmai pentru că trăim într-o asemenea lume, care a vulgarizat 
filozofia până la a nu o mai putea recunoaște, suntem obligați 
să ne adresám mintilor celor mai luminate. 

Se înţelege de la sine că, în acest context, de-tehnicizarea 
discursului este o soluţie profitabilă pentru toată lumea: omul 
democratic va putea mima că înţelege ce anume i se spune, 
istoricul ideilor (confundat astăzi adeseori cu filozoful politic) 
va putea salva, la rându-i, aparența subversivitátii propriului 
său discurs. Ce subiect s-ar putea însă alege într-o asemenea 
tentativă de a defini filozofia politică prin stilul dialogului său 
actual, într-o încercare explicită de a-l „cointeresa“ astfel si pe 
omul democratic? Un subiect se impune, ca să zic asa, în chip 
absolut atenţiei noastre: e vorba de natura democraţiei, de 
starea ei actuală. Istoria intervine din nou în discuţie. 

Am ales ca ghizi ai acestei expuneri trei autori liberali, 
trei mari spirite ale epocii noastre: e vorba de Pierre Manent 
(n. 1948), de Karl R. Popper (1902-1994) şi de Ludwig’ von 
Mises (1881-1973). Chiar dacă fac parte cu toţii din onora- 
bila familie a spiritelor liberale, cei trei sunt foarte diferiti. 
I-am ales, de fapt, diferiți. Mi-am îngăduit uneori — din 
rațiuni care tin de facilitatea expunerii — să-i consider, pe 
primul, ca exponent al punctului de vedere „conservator“, pe 
cel de-al doilea, ca reprezentativ pentru ,,social-democratia 
contemporană“, iar pe al treilea, ca o bună ilustrare a 
libertarianismului". Toate aceste trei „orientări“ fac parte 
deja din tradiția liberală; e drept că, adeseori, cele trei 
perspective sunt confundate, ceea ce constituie un dezavan- 
taj pentru fiecare dintre ele, în măsura în care spiritul liberal 
își asumă explicit fecunditatea conflictului !, nu a consensului 


‚ | Formula îi aparţine lui Norberto Bobbio (vezi supra, cap. 5), dar ea ar 
putea caracteriza si viziunea lui Sir Isaiah Berlin despre istoria ideilor politice în 
secolul nostru (vezi Patru eseuri despre libertate, trad. de Laurenţiu Stefan Scalat, 
cap. 1: „Idei politice în secolul al douăzecilea“, Humanitas, 1996, pp. 79-119). 

interpretativ. Etichetele sunt oarecum arbitrare, în măsura în 
care „conservatorismul“, „social-democratia“ și „libertaria- 
nismul“ nu sunt nici pe departe epuizate de discursul celor 
trei autori. Etichetele tin totuși seama de câteva accidente isto- 
rice. Astfel, Pierre Manent, discipolul preferat al lui Raymond 
Aron, nu şi-a ascuns entuziasmul pentru doi conservatori 
americani precum Leo Strauss și cel mai strălucit elev al 
acestuia, Allan Bloom!. Popper a fost la un moment dat, 
mai precis, la începutul anilor '80, una din referintele obse- 
dante ale social-democratiei germane?, în vreme ce Ludwig 
von Mises e inspiratorul curentului anarho-capitalist ameri- 
can, dominat de teoreticieni de felul lui Murray Rothbard si 
Hans-Hermann Hoppe?. 

Ce este democratia pentru cei trei autori? Cárei istorii 
intelectuale i se raliazá fiecare dintre cele trei definitii 
propuse de ei? Ce consecinte au cele trei ráspunsuri asupra 
intelegerii filozofiei politice? Acestea sunt intrebárile care 
vor fi urmárite in rándurile de mai jos. 


Ce este democratia? 


Cele trei ráspunsuri sunt foarte indepártate de prejude- 
cátile comune, dar distanta e justificatá de motive diferite. 
Să le analizăm pe rand. ` 

Intr-un text din 1993, Pierre Manent vedea în democraţie, 
aşa cum apare ea astăzi, un sistem care, „pentru prima dată în 


Neo 


istorie“, nu mai аге, „cel putin în lumea creștină“, absolut nici 


І Vezi Raymond Aron, Mémoires, Julliard, 1983, р. 353. Pentru felul în 
care Manent se reclamă de la Strauss si Bloom, vezi articolul sáu ,,L’ homme lié 
et delié“, în Cominentaire, nr. 76/ Hiver 1996-97, pp. 807-809. 

2 Vezi Alain Bergounioux, Bernard Manin, Le régime social-démocrate, 
P.U.F., 1989, p. 129. 

3 Revendicarea libertarienilor de la Mises poate fi urmărită, de pildă, in 
Murray Rothburd, For a New Liberty. The Libertarian Manifesto, Fox & 
Wilkes, San Francisco, 1973 si în Hans-Hermann Hoppe, The Economics and 
Ethics of Private Property, Boston, 1993. 

un „concurent ideologic credibil“!. Pentru autorul francez, 
„concurenții săi de dreapta — care vor să înlocuiască democra- 
tia cu un regim nondemocratic sau antidemocratic — sunt, ca 
să zicem asa, blestemati după 1945; concurenții de stânga — cei 
care vor să înlocuiască democraţia cu un regim presupus a fi 
«si mai democratic», adică «realmente democratic» — au fost 
discreditati de evidența crescândă, din anii din urmă, a cata- 
strofei comuniste“. Pe scurt, democrația este, astăzi, regimul 
unic. Sugestia ironică a lui Manent este transparentă pentru 
orice cunoscător al domeniului ideilor politice: unicitatea de- 
mocratiei este foarte problematică. Într-adevăr, filozofia poli- 
tică — în desfásurárile ei clasice $i moderne, de la Platon la 
Raymond Aron? — a tratat problema regimurilor politice ple- 
când întotdeauna de la presupozitia mutiplicitátii lor, de la 
ideea cá existá stiluri de viatá diferite, cá relatiile dintre porun- 
cá si supunere sunt (sau pot fi) extrem de diverse. Cu alte cu- 
vinte, a da un ráspuns problemei centrale a filozofiei politice — 
id est a da un răspuns întrebării „care este cel mai bun 
regim?“ — a însemnat întotdeauna a alege, dintr-o mulțime de 
regimuri reale sau doar posibile?, pe acela care se arată a fi 


l Pierre Manent, „La démocratie comme régime et comme religion“, în La 
pensée politique, Hautes Etudes, Gallimard-Seuil, nr. 1/ mai 1993, pp. 62-75; 
trad. rom. de C. Preda, în Polis, vol. 1, nr. 3/1994, pp. 5-16. Pasajul citat aici 
араге1 în traducerea românească (folosită si în notele urmátoare) la p. 5. 

2 Vezi Platon, Republica, VIII, 544b-569c; Aristotel, Politica, MI, 7-18; 
Montesquieu, De l'esprit des lois, Ш, 1-9; Rousseau, Du contrat social, Ш, 1I-1 V; 
Leo Strauss, Qu'est-ce que la philosophie politique?, P.U.F., 1992, pp. 15-58; 
Raymond Aron, Démocratie et totalitarisme (1965), Gallimard, 1985,pp. 21- u 

3 Faptul cä buna comunitate recupera, nostalgic, datele „vârstei de aur“ 
în filozofia politică clasică, sau că, dimpotrivă, ea era proiectată în vilior în 
functie de existenţa în act, cum se întâmplă în discursurile modernilor, nu dimi- 
nua nicidecum sensibilitatea filozofului politic în fata prezenţei altor regimuri. 
Cuzul tipic de discurs nostalgic e Republica platoniciană. Interesul pentru „exis- 
tenta actuală“ e foarte clar începând cu Machiavelli si poate fi cel mai bine 
ilustrat de discursul lui Montesquieu: vezi celebrele sale rânduri despre Anglia 
ca încamare a libertăţii si adagiul „pour découvrir la liberté politique dans la 
constitution, il ne faut pas tant de peine. Si on peut la voir ой elle est, si on l'a 
trouvée, pourquoi la chercher?" (De l'esprit des lois, X.5). Un comentariu subtil 
al acestor rânduri la Pierre Manent, La cité de l’homme, Fayard, 1994, pp. 17-31. 

superior celorlalte. Devenită unică, democraţia pare a pierde 
chiar calitatea de... regim, în măsura în care — așa cum arátam 
mai sus — acesta presupune multiplicitatea. Iată de ce Pierre 
Manent se întreba — retoric, desigur — la sfârșitul articolului 
său, dacă nu cumva democraţia este „religia în sfârșit găsită a 
umanităţii“. 

Pentru Karl Raimund Popper, cel de-al doilea personaj 
al dialogului nostru artificial, democraţia nu numai cá nu 
este un regim, dar ea nici nu a fost vreodată asa ceva?. Ar fi 
greşit să credem că Popper voia doar să radicalizeze o 
concluzie precum cea la care ajunge Manent. Așa cum se va 
vedea mai jos, celebrul epistemolog căuta să afirme cu totul 
altceva decât autorul francez. În demonstraţia sa, Popper 
pornea de la sensul cel mai banal, cel etimologic, al demo- 
cratiei. A vorbi de „puterea poporului“ e foarte periculos, 
căci — zicea Popper — „fiecare din cei care compun poporul 
stie foarte bine cá nu poruncește si de aceea are impresia cá 
democraţia este o escrocherie. Aici se află marele pericol“. 
Alternativa terminologicá propusă de Popper e net expri- 
mata: „Se cuvine ca la școală să se înveţe că termenul «de- 
mocratie», încă din vremea Atenei, este numele traditional 
dat unei Constituţii destinate să împiedice o dictatură, o 
tyrannis". Invocarea Atenei nu e retorică, asa cum o arată 
și pasajul următor din textul popperian: „Se poate demonstra 
istoric că inclusiv democraţia ateniană nu era atât o suvera- 
nitate a poporului, cât un mijloc prin care se încerca evitarea 
cu orice pret a tiraniei“. Două sunt probele avansate de 
Popper în sprijinul acestei identificări a democraţiei cu un 


l Manent, art. cit., p. 16. 

2 K.R. Popper, La Lezione di questo secolo (1992), trad. fr. La leçon de 
ce siécle, entretien avec Giancarlo Bosetti, suivi de deux essais de Karl Popper 
sur la liberté et l'Etat démocratique, trad. de J. Henry et C. Orsoni, Anatolia 
Editions, 1993, p. 102. Popper e foarte clar: ,,democratia nu a fost niciodatá 
puterea poporului, ea nu poate si nu trebuie să fie asa ceva“. Am comentat acest 
text în Polis, vol. 1, nr. 3/1994, pp. 202-207. 

mijloc, si ambele sunt şocante. Prima probă e o încercare de 
reinterpretare a ostracismului: adeseori prost înțeles, acesta 
ar fi, de fapt, prețul, uneori foarte costisitor, plătit pentru a 
evita tirania, sau, mai exact, „mijlocul prin intermediul 
căruia un cetățean devenit prea popular putea si trebuia să fie 
alungat, tocmai din pricina acestei popularitáti. Funcţia 
ostracismului era tocimai aceea de a împiedica venirea la 
putere a unui dictator populist“. A doua probă e si mai so- 
canta, căci istoria e citită prin intermediul marelui Tucidide, 
din care putem afla, considera Popper, cá „Pericles însuşi 
pare a-şi fi dat seama că democraţia ateniană nu era o 
suveranitate populară și că, de fapt, suveranitatea populară 
nu putea exista. Într-adevăr, în faimosul său discurs consem- 
nat de Tucidide, Pericles afirma că «deși cei capabili să con- 
ceapă un proiect politic sunt rari, suntem cu toții capabili să 
judecám un asemenea proiect». Cu alte cuvinte, nu toti 
putem guverna si conduce, dar fiecare dintre noi poate judeca 
guvernarea, fiecare dintre noi poate juca rolul jurilor“!. Com- 
parată cu cele două probe rezumate mai sus, imprecizia ter- 
minologică a lui Popper — care vorbeşte de pildă de „dicta- 
tură“, invenţie romană, atunci când explică ostracismul 
grecesc — imprecizia aceasta e mai putin stridentă. În rezu- 
mat, teza lui Popper afirmă că democraţia nu e (și nu a fost) 
regim, ci mijloc; e vorba de ceva asemănător ostracismului, 
adică, în genere, de un instrument pe care îl putem folosi (şi 
care a mai fost folosit) pentru a îndepărta un tiran, act de 
care — spre deosebire de guvernare — suntem cu toții capabili. 
Așa cum se poate observa cu ușurință, înțeleasă ca mijloc, 
democraţia implică alegerea, şi anume una aflată la 
îndemâna oricui. Pentru Popper, suveranitatea populară nu 
există, ea e chiar o iluzie periculoasă; singură, alegerea 
vulgară e reală. 


І Popper, „Liberté et responsabilité intellectuelle“ ‚in op. cit., pp. 131-133. 

Al treilea personaj pe care îl vom chema în ajutor, 
Ludwig von Mises, își organizează discursul în jurul statu- 
tului alegerii omeneşti. Teza sa e cea mai simplă dintre cele 
prezentate aici. În esență, Mises afirmă că tipul de alegere 
pe care îl presupune democraţia este doar o prefigurare, o 
schiță imperfectă a alegerii pe care o întâlnim în interiorul 
sistemului pieței: „Atunci când se spune despre societatea 
capitalistă că este o democraţie a consumatorilor, se afirmă 
că dreptul, atribuit patronilor de întreprinderi și capita- 
liștilor, de a dispune de mijloacele de producţie nu se poate 
obține decât prin votul consumatorilor, vot reînnoit în 
fiecare zi pe piaţă... În această democraţie, nu există, ce-i 
drept, egalitatea dreptului de vot, ci dreptul de vot plural“!. 
Cu alte cuvinte: democraţia și piața au în comun alegerea, 
ele sunt epuizate de acest act. Electorul şi consumatorul 
aleg. Dar, în vreme ce alegerea democratică este una rară, 
desfăşurată la intervale precis determinate, alegerea con- 
sumatorului e cotidiană, orientată de preferințe și gusturi 
imposibil de reglementat. Consumatorul desăvârşește com- 
portamentul electoral, reducând viaţa însăși la o suită de 
alegeri. lată de ce el, si nu capitalistul lipsit de scrupule din 
vulgata marxistă, este adevăratul stăpân al pietei.? Astăzi, 
democraţia, alegerea incompletă, este doar o anexă a pieţei, 
a alegerii complete; anexarea e justificată: doar democraţia 
poate asigura pacea, atât de necesară desfășurării schim- 
burilor comerciale sau, cu o expresie a lui Mises, „atât de 
necesară progresului regulat către o stare cât mai satisfă- 
cátoare a afacerilor omenesti'?. Afirmațiile lui Mises sunt, 
sá o recunoastem, seducátoare. Machiavelli ar fi fost proba- 
bil invidios: intr-adevár, o asemenea reducere a relatiilor 


! Ludwig von Mises, Le socialisme. Etude économique et sociologique 
(1937), trad “fr. par Paul Bastier et André Terrasse, Médicis, 1938, p. 11. 

2 Mises, op.cit., pp. 511-512. 

3 Mises, L'action humaine. Traité d'économie (1963), trad. fr. par Raoul 
Audouin, P.U.F., 1985, p. 887. 

umane la un singur principiu nu e la îndemâna oricui. În 
plus, dacă Machiavelli miza pe „fecunditatea răului“!, 
Mises e mult mai blând: el face apologia „fecundității 
alegerii“. Paralela cu Machiavelli nu e întâmplătoare, căci, 
la fel ca și secretarul florentin, Mises credea că gândirea 
politică trebuie să ia în seamă la verită effetuale della cosa, 
oamenii așa cum sunt ei si nu asa cum îi presupun metafi- 
zicienii. (Mai are oare vreo importanță faptul că într-un caz 
e vorba de metafizica platonicienilor, în vreme ce în al 
doilea caz e vorba de metafizica socialiștilor?) De la 
Machiavelli la Mises, liberalismul este discursul despre 
acest sistem al „lumii de jos“, despre gesturile cotidiene?. 
Or, în această perspectivă libertariană, departe de a mai fi un 
regim, democraţia este schița imperfecta a alegerii zilnice. 

Democraţia nu (mai) e regim politic, ci religie; demo- 
cratia nu e (si nici nu a fost) regim politic, ci mijloc de a 
evita violența; democraţia nu e (deşi a fost) regim politic, 
ci încarnare imperfectá a pieţei. Avem de-a face cu trei 
teze care se întâlnesc în opoziția lor fata de o definire tra- 
ditionalá a democraţiei, dar care par a se separa totuși 
radical, dacă luăm în seamă conţinutul fiecărei opoziții în 
parte. Cum pot comunica aceste teze? Nu putem spune 
deocamdată nimic, întrucât presupozitiile lor fundamen- 
tale, pe care am căutat să le pun în evidență, ne avertizează 
că avem de-a face mai curând cu trei monologuri perfecte. 

Va trebui să ne orientăm poate către consecințele teze- 
lor expuse pentru a identifica eventuale puncte de contact. 
Dar, mai înainte de examinarea acestor consecinţe, voi căuta 
să deslusesc revendicările fundamentale ale celor trei teze 
de la filozofia politică modernă, adică felul în care cei trei 
autori înțeleg istoria. 


! Pentru această interpretare a lui Machiavelli, vezi Pierre Manent, Istoria 
intelectuală a liberalismului, trad. de Mona Antohi si Sorin Antohi, prefati de 
Sorin Antohi, Humanitas, 1992, pp. 27-40. 

2 Mises, Le Socialisme, p. 51. 


131 


Ce este istoria? 


Să observăm, mai întâi, că Pierre Manent riu e primul 
autor care a sugerat condiția paradoxală pe care o asumă 
democrația atunci când ea ajunge un soi de religie. Cu mai 
bine de 150 de ani înainte, Tocqueville scria în acelaşi 
registru, teroarea religioasă pe care autorul Democraţiei o 
resimțea în fata fenomenului democratic! fiind de atunci 
încoace chiar o emblemă a sensibilităţii liberale franceze. E 
indubitabil că Manent e un spirit tocquevillian, în măsura în 
care nu ezită să susțină următoarele: „Se pare că există o 
forţă irezistibilă în această democrație, căreia dreapta îi 
denunța altădată rusinoasa slăbiciune sau corupţie şi căreia 
stânga îi denunța mai demult rusinoasa impostură sau 
nedreptate“2. Dar dacă Tocqueville afirma irezistibilitatea 
mișcării democratice pentru a o contrapune unui ancien 
regime în care nu mai credea nimeni, Manent preferă să 
multiplice numărul adversarilor înfrânți ai democrației. 
Pentru a arăta ce anume este, din această perspectivă, istoria, 
Manent îl reia pe Nietzsche, cel care scria că „istoria 
ultimelor două secole seamănă cu un fluviu ce vrea să 
ajungă la capătul său“. Ironic, autorul francez se întreabă: 
„Am ajuns oare în punctul în care fluviul voia să ajungă?“ 
Atunci când democraţia devine religie, istoria începe să 
semene cu un fluviu care şi-a aflat capătul. Să notăm că, 
pentru Manent, e vorba de o situaţie inacceptabilă, căci o 
asemenea istorie e doar expresia unei voințe „slabe“, cea a 
omului rămas singur, a omului care nu se mai revendică nici 
de la Dumnezeu, nici de la natură3. Aceasta e, în cuvinte 
simple, si totuşi infricosátoare, Cetatea omului. 


1 Alexis de Tocqueville, De la démocratie en Amerique, Robert Laffont, 
coll. «Bouquins», Paris, 1986, p. 43. 

2 Manent, art. cit., p. 5. 

3 Pentru felul în care se articulează formele acestei vointe, vezi Pierre 
Manent, La cité de l'homme, Fayard, Paris, 1994. 

Popper nu era atât de pesimist. Dimpotrivă, el credea că 
epoca noastră este cea mai bună dintre cele trăite vreodată 
de om si recomanda, fără retinere, propriul său optimism 
generaţiei tinere.! Viziunea sa, mult mai transantá decât cea 
a lui Manent, era intemeiatá pe ideea cá democratia-mijloc 
a infruntat dintotdeauna tirania. Mai precis, Atena celor 
Treizeci de Tirani si China lui Deng Xiaoping au in comun 
„imoralitatea dictaturii“, cea „de care nu poti scăpa fără 
vărsare de sânge“ sau cea care „îi condamnă pe cetăţenii 
statului ca, împotriva conştiinţei proprii şi a convingerilor 
lor morale, să colaboreze cu răul, fie şi prin tăcerea lor. 
Dictatura îl privează pe om de responsabilitatea sa morală, 
fără de care el nu mai este decât o jümátate, sau uneori chiar 
o miime de om“. Principiul democraţiei este de esență 
morală, chiar dacă el îmbracă întotdeauna această formă 
negativă care spune că „orice dictatură e rea“. Dimpotrivă, 
democraţia e bună întrucât ea permite „destituirea guver- 
nantilor fără vărsare de sânge“2. De fapt, perspectiva poppe- 
riană colorează maniheismul cel mai banal cu austeritatea 
unei morale a responsabilități si a failibilitàtii: istoria e 
astfel traversată de lupta dintre democraţie și tiranie, dintre 
schimbarea pașnică a guvernantilor și uciderea lor; pe acest 
fond, a ajunge la epoca cea mai bună dintre cele cunoscute 
omului, a atinge vârsta democratică înseamnă a accepta 
principiul schimbării paşnice, adică a recunoaște că te poti 
înşela. Se înţelege poate că, spre deosebire de Manent, 
Popper nu agrea ironia. Pentru el, istoria modernă e una a 
voinţei „tari“, dar саге isi dobândeşte forța din recunoaşterea 
propriei „slăbiciuni“: acceptând că se poate înşela, individul 
va refuza vărsarea de sânge. Să recunoaștem că un optimism 
construit pe o asemenea alchimie este tot atât de seducător, 
adică tot atât de naiv ca și acela care voia să facă din muncă 


І Popper, ор. cit., pp.123-125. 
2 Popper, op. cit., p. 133. 

о nesfârşită „bucurie“, pentru a o banaliza apoi ca „drept. 
Autorul formulei din urmă a trăit, la fel ca si Tocqueville, în 
secolul trecut: numele lui e Karl Marx. 

Ludwig von Mises nu era nici ironic, nici optimist atunci 
când în discuţie se afla istoria. Cu toate acestea, la fel ca si 
pentru ceilalți doi interlocutori pe care i-am introdus în acest 
dialog, istoria rămânea pentru Mises scena unor înfruntări 
mai mult sau mai puţin violente. În opinia lui Mises, cel mai 
interesant conflict al Ішті moderne este cel care i-a opus pe 
partizanii dreptului natural utilitaristilor. Cum s-a manifestat 
acest conflict? Să luăm cazul egalităţii în faţa legii. Jusna- 
turalismul a sustinut-o, afirma Mises, în virtutea credinţei cá 
„oamenii sunt egali din punct de vedere biologic, având de 
aceea un drept inalienabil la o egală împărțire a tuturor 
lucrurilor“. Să notăm că o asemenea definire a dreptului 
natural îi îngăduie lui Mises să susțină teza paradoxală potri- 
vit căreia socialismul este o variantă a „falsei si absurdei“ 
teorii jusnaturaliste: astfel, „tot asa cum eminentii cetățeni 
ai Virginiei, ale căror idei au inspirat Revoluţia americană, 
au admis menţinerea sclaviei negrilor, cel mai despotic 
sistem pe care l-a cunoscut Istoria, bolsevismul, se pretinde 
încarnarea autentică a principiului egalităţii și libertății 
tuturor oamenilor“. Refuzând presupozitia egalității biolo- 
gice şi crezând că tocmai inegalitatea zämisleste cooperarea 
socială, utilitaristii au considerat dimpotrivă că „egalitatea 
in fata legii era aparatul capabil să asigure întregii umanitáti 
maximumul de avantaj pe care oamenii îl pot dobândi din 
această inegalitate... Pentru liberali, egalitatea în fata legii e 
un lucru bun nu din punctul de vedere al unui pretins drept 
inalienabil al indivizilor, ci pentru că ea servește cel mai 
bine interesele tuturor. Ea lasă electorilor sarcina de a decide 
cine va deţine funcțiile publice şi consumatorilor pe cea de 
a decide cine trebuie sá producä“!. Utilitaristii, singurii 


! Mises, L'action humaine, pp. 886-887. 

liberali autentici în opinia lui Mises, sunt cei care au 
identificat relaţia pe care o intretin democraţia și piaţa. Cu 
toate acestea, atunci când definește individul care furnizează 
„corpul“ acestei relaţii, Mises se inspiră, în chip explicit, 
dintr-un fervent susţinător al jusnaturalismului: e vorba de 
John Locke. Definirea omului ca ființă care alege în calitate 
de consumator sau, încă nedesăvârșit, în calitate de elector 
este o tentativă de reinterpretare a celebrei formule lockeene 
a omului care acţionează exclusiv pentru a elimina o insa- 
tisfactie!. Istoria moderná este creaţia acestei voințe „tari“, 
în stare să elimine, mai întâi incomplet, apoi în chip desă- 
varsit, orice insatisfactie. Interpretarea în termeni de voință 
a formulei misesiene nu e deloc forțată: autorul tratatelor 
despre socialism și acţiunea umană sublinia că acţiunea e 
rațiune, iar raţiunea e voință 2 

Tocqueville, Marx şi respectiv Locke le oferă lui 
Manent, lui Popper și respectiv lui Mises principiul intele- 
gerii istoriei. 

Punctul in care am ajuns e socant, mai cu seamá dacá 
vom compara rezultatele obtinute in cele douá sectiuni. 
Astfel, întrebarea „ce este democraţia?“ hrănea un consens 
negativ (democraţia nu e un regim), dar si o radicală sepa- 
rare pozitivă a celor trei autori analizati, care vedeau in ea 
o religie (Manent), un banal mijloc (Popper), respectiv o 
anticipare a pieţei libere (Mises). În schimb, întrebarea „ce 
este istoria?“ produce un consens pozitiv (istoria trebuie 
interpretată în termeni de voință), dar si un inconfortabil 
conflict al înțelegerilor principiului istoriei: voinţa e fie emi- 
namente „slabă xe (Manent), fie una „tare“, născută dintr-o 
„slăbiciune“ (Popper), fie una eminamente „tare“ (Mises). 
O religie întemeiată într-o voinţă slabă, un mijloc de evitare 


! Mises, op. cit., p. 16. Sá notám cá, desi in textul din 1937 folosea o 
definiţie identică, Mises nu îl cita acolo pe Locke, sursa de inspiraţie a acesteia 
(vezi Le Socialisme, p. 127). 

2 Mises, Le Socialisme, p. 128. 

a vărsării de sânge, cu ajutorul unei voințe a cărei tărie 
provine din slăbiciune si, în fine, o anticipare a pieţei care își 
extrage energiile vitale dintr-o voință puternică: toate acestea 
își dispută numele „democraţie“. Dar cine are dreptate? Se 
poate oare transa între cele trei soluţii? 


Ce este filozofia politică? 


Un răspuns va fi mai ușor de întrezărit dacă, aşa cum 
sugeram mai sus, vor fi luate în seamă unele din consecințele 
la care conduc tezele despre democraţie. Pentru a ordona 
consecinţele care ne interesează, va fi privilegiat aici un 
singur criteriu: e vorba de raportarea democrației la timp. 
Diversitatea vederilor propuse în interiorul familiei liberale 
în această privință ne va ajuta să înțelegem apoi relația 
filozofiei politice cu propria istorie intelectuală, condiție 
decisivă a definirii sale. 

Soluţia conservatoare e lipsită de orice echivoc: dacă 
„înultimele două secole, democraţia nu putea trăi în prezent“, 
în măsura în care, ,,sfasiati între trecut și viitor“, oamenii 
aveau impresia că sunt „purtați de o mișcare accelerată“, de 
fluviul democratic, astăzi, în schimb, „sub o aparentă acce- 
lerare, asistăm la o bruscă încetinire a mișcării: democraţia 
trăiește la timpul prezent, ea se mulțumește cu prezentul sáu. 
Viitorul ei pare a nu fi decât devenirea democratică a 
popoarelor ce nu au atins-o încă“. Sau, mai exact, „popoa- 
rele deja-democratice sunt satisfăcute de realitatea democra- 
tiei; popoarele aflate încă pe calea democraţiei sunt satisfá- 
cute de ideea sau de perspectiva democrației“ !. Expresie a 
unei „voințe ce se vrea pe sine“, democraţia se află astăzi 
într-o situaţie de invidiat. intr- adevăr, noi cunoaştem 
democrația greacă datorită acelor discursuri alcătuite după 


! Manent, art.cit., p. 6. 

încheierea marelui ciclu al politicii clasice; am cunoscut 
apoi democraţia modernă mai întâi ca un proiect filozofic, 
ca un viitor schițat în concurență cu proiectele celorlalte 
regimuri crezute, până de curând, şi ele posibile; astăzi, 
democrația, ca fapt si ca idee, e înlàntuità în prezent. 
Filozofia politică a avut drept obiect descrierea regimurilor 
$i, pe această bază, desemnarea celui mai bun regim politic. 
Nemaiavánd de-a face decât cu un regim, filozofia politică 
se transformă în istorie a filozofiei politice, în analiză a 
acestei evoluții în urma căreia, cu o formulă care e pe placul 
metafizicienilor, Multiplul e redus la Unu. 

Răspunsul social-democrat e la fel de trangant: demo- 
cratia, acest mijloc opus vărsării de sânge, are nu doar trecut 
şi prezent, ci si un viitor deschis. Căci revenirea la tiranie e 
posibilă. Să notăm că acesta e punctul în care Popper se 
separă de Marx: cel din urmă nu credea că istoria ar putea 
fi întoarsă din drumul său glorios. Pe de altă parte, dacă 
democraţia nu a fost niciodată regim, atunci filozofia poli- 
tică nu a existat decât ca o iluzie. Cu alte cuvinte, discursul 
despre politică şi-a ales prost obiectul: în opinia lui Popper, 
de la Platon la Hitler, oamenii s-au întrebat „cine trebuie să 
porunceascá?", și nu — cum ar fi fost corect — „care sunt 
acele instituții capabile să diminueze şansele tiranilor de a 
porunci?"!. Discutia despre regimuri a fost o eroare, în 
măsura în care ceea ce era crezut scop era, de fapt, mijloc. 
Astăzi, degradat din scop în mijloc, obiectul explicatiei poli- 
tice oferă ocazia substituirii ingineriei utopice cu o piece- 
meal engineering, singura formulă rezonabilă de acțiune. 

Soluţia libertarianá e ambiguă: anticipare a pieţei, 
democraţia nu are decât trecut. Inlocuirea ei cu sistemul 
generalizat al consumurilor individuale este acompaniată 
de înlocuirea filozofiei politice cu praxeologia, cu acea 


l Popper a consacrat acestei teme întreaga demonstrație din. The Open 
Society and Its Enemies, wad. rom. de Dragan Stoianovici. 2 vol., Humanitas, 
1992-1993. 

știință a acţiunii omului care vrea să elimine insatisfactia.! 
Restul e metafizică, afirmă, sigur de sine, Mises. Democra- 
tia e astăzi cel mult o anexă a pieţei, reținută desigur tot din 
rațiuni de utilitate. În mod simetric, filozofia politică e, la 
limită, o anexă a praxeologiei, reținută din rațiuni polemice. 


Să recapitulám. Soluţia conservatoare afirmă cá demo- 
cratia, ajunsă religie a unei voințe slabe care se vrea pe sine, 
se încoronează cu un discurs de tip istoric, care trebuie să 
evoce evoluţia intelectuală a regimului numit democrație. 
Solutia social-democratá sustine că democrația, dintot- 
deauna un mijloc de a evita vărsarea de sânge, secretă azi un 
discurs in care, la fel cum voinţa devine tare recunos- 
cándu-si slăbiciunea de a greşi uneori, ingineria socială 
graduală e justificată, e condiţionată de recunoaşterea erorii 
proiectului utopic. Soluţia libertarianá vede în democraţie 
acel popas intermediar al unei voințe tari, а’ cărei fortá 
deplină s-a manifestat de-abia în piața liberă, tot asa cum 
filozofia politică e un popas intermediar al unui intelect 
care îşi vădește adevărul numai în praxeologie, știință a 
omului care vrea să dea uitării disconfortul. 

Ce anume au în comun aceste trei soluții? Într-adevăr, 
afirmând că, în ciuda diferențelor, ele aparțin totuşi 
aceleiaşi familii spirituale, ideologiei liberale, am presupus 
cá au ceva în comun. Rezumatul din rândurile de mai sus 
ne îngăduie să descoperim fondul comun: filozofia politică 
este astăzi acel discurs care consideră că democraţia nu e 
un regim si cá istoria e încarnarea voinţei umane libere. 
Relaţia dintre democraţie şi istorie e obiectul filozofiei 
politice. Dar acordul asupra acestei definiţii este foarte 
fragil: el e în permanență subminat de înțelesurile date 
democraţiei și istoriei. 


l Mises, L'action humaine, pp. 1-11. 


Alexandru DUTU 


STÂNGA ȘI DREAPTA 


Bine precizate în timpul Revoluţiei franceze și în 
perioada imediat următoare, poziţiile la stânga și la dreapta 
în viaţa politică și-au pierdut adeseori relevanta în epoca 
noastră. Ceea ce avea capacitatea să definească o atitudine, 
atunci când era raportată la programul Revoluţiei franceze, 
adeseori prin simpla așezare a deputaţilor în stânga sau în 
partea dreaptă a Camerei, și-a pierdut din claritate pe 
măsură ce socialismul si liberalismul au dobândit tot mai 
multe nuanţe. Alte cauze au contribuit la erodarea presti- 
giului unei clasificări care clarifica, dar si simplifica. Stânga 
a fost întotdeauna progresistă, a crezut in perfectibilitatea 
omului și a societății, în timp-ce dreapta a fost mai sceptică 
si a pus accentul pe „ordine“, a acceptat inegalitátile si nu a 
redus gândirea politică la raționalismul exclusivist; pe plan 
economic, stânga a susţinut interesele muncitorilor și a 
preconizat intervenția statulu: în mecanismul pieței, în timp 
ce dreapta a încurajat inițiativa particulară și dezvoltarea 
economiei de piață. De la o vreme însă, stânga politică a 
început să se combine cu dreapta economică, iar dreapta 
politică a acceptat principii din arsenalul stângii economice. 
Mai putem considera azi această dualitate ca element funda- 
mental al vieţii politice? 

O carte recentă reia problema și încă într-o manieră 
răsunătoare. Publicat în plină campanie electorală italiană, 

în 1994, eseul lui Norberto Bobbio! a cunoscut un succes 
fulgerător de librárie?. 

Norberto Bobbio este un intelectual respectat in Italia: 
discipol al unor profesori de frumoasá tinutá, ca Benedetto 
Croce, Luigi Einaudi, Gioele Solari, el a predat stiintele 
politice si s-a angajat in actiunea politicá, plasándu-se spre 
stánga. Autorul márturiseste singur preferintele sale si 
afirmă că atitudinea politică nu este simplu rațională, ci 
contine şi o încărcătură emoţională: ceea ce nu il împiedică 
să fie obiectiv în analiza sa, chiar dacă găseşte pentru 
comunism scuze pe care nu le află pentru nazism. Compe- 
tenta științifică este susținută de o autoritate morală care l-a 
făcut respectat în tara lui. De unde si pertinenta definiţie pe 
care o dă democrației: „forma de guvernământ constituită 
din reguli care permit rezolvarea conflictelor sociale fără a 
fi nevoie să se facă apel la violență“. 

Autorul recapitulează cauzele care au fost propuse 
pentru ștergerea distinctiei dintre stânga si dreapta: criza 
ideologiilor, o pierdere de acuitate în fata opoziţiei pro- 
gresist-conservator, care ar trebui să îi ia locul (Sergio 
Benvenuto propunea cuplul Hermes, zeul comerțului, şi 
Hestia, zeița căminului), sau în fata varietátii de poziţii pe 
care o provoacă si o încurajează toleranța din regimurile 
democratice. Perechea clasică şi-a pierdut actualitatea în 
urma transformării societății şi a apariției unor noi pro- 
bleme politice, cum sunt cele aduse în lumină de către 
„verzi“, dar si de către partidele politice care nu ezită să-şi 


l Norberto Bobbio, Destra e sinistra. Ragioni e significati di una 
distinzione politica, Donzelli Editore, Roma, 1994. 

2 După un tiraj de 10 000 exemplare epuizat în cáteva zile, а urmat o 
retipárire care a atins cifra de 300 000 exemplare, fapt care a uimit pe autor, un 
venerabil senator de 85 de ani, care publicase în special cărți adresate unui cerc 
restrâns de specialisti. A urmat o a doua ediţie, în 1995: curtea a fost tradusă în 
franceză si înzestrată cu o prezentare a uutorului si a problemei de Jean-Luc 
Pouthier: Droite et Gauche. Essai sur une distinction politique (Paris, Seuil, 
1996, 155 p.). Este versiunea pe care o folosim în comentariul nostru. 

însușească teze din arsenalul „adversarului“. În schimb, nu 
se poate susține că stânga și dreapta au fost înlocuite de 
extremism-moderatie, deoarece acestea două din urmă nu 
se caracterizează prin ideile profesate, ci prin strategia 
diferită la care fac apel. 

Recapitularea istoriografică aduce în scenă cărți si 
articole de răsunet. J.A. Laponce! acordă un loc central 
opoziţiei dintre religie și politică, predominarea stângii 
evidențiind caracterul negativ al politicii, și conchide că 
distincția stânga-dreapta se bazează pe distincţia între sacru 
$i profan, stânga înclinând de regulă spre ateism. Bobbio 
constată, însă, că dreapta contemporană nu are peste tot o 
orientare religioasă și că mulți gânditori de dreapta, care au 
celebrat inegalitatea (ca Nietzsche) au fost anticrestini. În 
analiza lui Dino Cofrancesco?, tradiția este aceea care oferă 
un suport dreptei. Merită transcrise cele șase sensuri ale 
tradiției care, combinându-se variat, produc forme diferite 
de regimuri de dreapta: tradiția ca arhetip, ca reprezentare 
ideală a unei epoci decisive din istoria umanității, ca fide- 
litate față de naţiune, ca memorie istorică, ca o comunitate 
de destin și, în fine, ca înţelegere a complexităţii realului. 
„Omul de dreapta este cel care se preocupă cu precădere să 
salveze «tradiția»; omul de stânga este cel care dorește, în 
primul rând, să-i elibereze pe semenii săi din «lanțurile» 
impuse de privilegiile de rasă, castă. sau clasă“, sustine 
Cofrancesco. La această distincție se adaugă două atitudini 
față de faptul politic: una romantică, întemeiată pe 
experiența sentimentală; altă clasică, hrănită de spiritul 
critic. De aici cele şase ideologii apărute în secolele 19 si 20, 
trei clasice — conservatorismul, liberalismul, socialismul 
ştiinţific” — și trei romantice — anarho-libertarismul, 
fascismul, traditionalismul. Dreapta adoptă ideologii 


l Leftand Right, Toronto, 1981. 
2 „Destra-Sinistra“, în I! Secolo XIX, 14 august 1990. 

romantice, ca traditionalismul și fascismul, dar si o ideo- 
logie clasicá — conservatorismul, in timp ce stánga preia 
anarho-libertarismul, socialismul ştiinţific sau liberalismul, 
cel din urmă fiind revendicat însă şi de dreapta. 

Reluând concluzii ale lui Laponce, Elisabeta Galeotti! 
crede că ierarhia este caracteristică pentru dreapta şi 
egalitatea pentru stânga, dar pozițiile nu devin astfel mai 
clare. Mai convingător este Marco Ravelli? care subliniază 
faptul cá acest cuplu aparține „spațiului politic“ si că nu 
deține calități neschimbătoare. În decursul timpului, pozi- 
tiile se modifică, ceea ce nu împiedică identificarea a cinci 
moduri de polarizare: în funcţie de atitudinea fata de timp — 
progres/conservare, de atitudinea fata de spațiu — egali- 
tate/inegalitate, de subiecti — autodirectionare/heterodirec- 
tionare, de funcţii — clase inferioare/superioare, de moduri 
de cunoastere — rationalism/irationalism. Criteriul pe care 
Ravelli îl consideră „fondator“ este egalitate/inegalitate, 
deoarece, arată el, egalitatea rezistă uzurii timpului, afir- 
matie care poate fi contestată. 

Ultimele două capitole pun în lumină faptul că, pentru 
Bobbio, atitudinea fata de idealul egalităţii și fata de idealul 
libertăţii precizează poziţia spre stânga sau spre dreapta a 
unei doctrine sau a unei mișcări. În timp ce atitudinea faţă 
de egalitate fixează locul pe esichierul politic, cea fata de 
libertate precizează caracterul moderat sau extremist al 
doctrinei sau al mișcării. Autorul propune următoarea 
schemă: i 

— la extrema stângă se află mişcările egalitare şi auto- 
ritare, tipic fiind iacobinismul (de ce nu comunismul”); 

— la centru stânga sunt doctrinele și mişcările egalitare 
si libertare care pot fi descrise drept „socialism liberal"; 


1 „L’opposizione destru-sinistra“, în La destra radicale, Feltrinelli, 1984. 
? Destra e sinistra, Torino, 1990. 

— la centru dreapta sunt doctrinele și mișcările libertare 
si inegalitare, cu un accent special asupra legii, și aici 
întâlnim partidele conservatoare; 

— la extrema dreaptă se află doctrinele $1 mișcările 
dirijate împotriva ideilor libertare și egalitare, cum au fost 
fascismul și nazismul. 

Concluzia este că „una dintre temele principale ale 
stângii istorice, comună atât socialiștilor, cât şi comuniștilor, 
a fost suprimarea a ceea ce părea să fie, nu numai în secolul 
trecut, ci încă din Antichitate, obstacolul major în calea 
egalității dintre oameni: proprietatea individuala“!. Ur- 
mează o confesiune făcută de omul de stânga, care ne dove- 
dește, din plin, că angajamentul politic nu elimină sentimen- 
talismul, si o trimitere la un eseu al lui Luigi Einaudi care, 
pornind de la trăsăturile omului liberal și ale omului 
socialist, afirma că aceștia nu sunt dușmani pentru că știu să 
respecte opinia celuilalt: „Punctul optim nu este atins în 
pacea impusă de tirania totalitară, el este atins în lupta 
continuă a celor două idealuri, dintre care nici unul nu poate 
fi strivit fără a produce o pagubă comună'2. 

Documentat, incitant, eseul lui Norberto Bobbio solicită 
o serie de corectări de îndată ce ne apropiem de zona euro- 
peană care a trecut prin experienţa comunistă, care, văzută 
de la distanță, poate părea un ideal de viata. Or, oamenii din 
Est știu cá un atare regim nu poate fi instaurat și menținut 
decât pe calea violenţei şi a terorii, ceea ce duce la elimi- 
narea acestui regim din seria de forme politice democratice 
care, conform definiției lui Bobbio, rezolvă conflictele 
sociale fără a recurge la violență. Tocmai pentru că este un 
regim care instaurează egalitatea desfiintánd libertatea, 
comunismul lasă o moștenire care nu dispare într-o rapidă 
fază de „tranziție“. În societățile post-comuniste, tranziția 


, Bobbio, Op. Cit., p. 145. 
? Bobbio, op. cit., pp. 152-153. 

impune o altă desfăşurare a mișcărilor politice, decât în 
societăţile care au fost ferite de o asemenea tragică expe- 
rientá. În același timp, societăţile din Estul Europei au trecut 
în secolul 19 printr-o fază de modernizare care a impus o 
„recuperare“ care a restrâns registrul gândirii şi al acțiunii 
politice. . 

În prima privinţă, ceea ce defineşte poziţia de dreapta 
sau de stânga a mişcărilor politice din Estul Europei este 
atitudinea lor față de proprietatea privată, care a fost 
desfiinţată prin forță (si nu pentru că ar fi reprezentat idealul 
oamenilor care au fost deposedati); fata de centralizarea 
economiei, care a permis un control strict la toate nivelele; 
față de politica de uniformizare, care a adus în prim plan 
masa $1 a separat pe conducători de „simplii cetățeni“. 
Întrucât ierarhia a fost impusă de forțele de represiune, am 
putea susține, în lumina senină a criteriilor propuse de 
gânditorii italieni, că avem de-a face cu o doctrină de 
dreapta: dar este ştiut că extremele se ating. În cea de a 
doua privință, trebuie să ținem seama de faptul că moder- 
nizarea răsăriteană a dus la o predominare a stângii, a 
forțelor care propuneau progresul, egalitatea, libertatea, 
astfel că doctrina conservatoare a fost atrasă pe teritoriul 
„reformelor“, al măsurilor luate în vederea atingerii unei 
prosperitáti generale. Populismul care sustine discursul 
politic din secolul trecut se regáseste si la conservatori. Ín 
asemenea conditii, in cultura románá nu a apárut un discurs 
conservator coerent, inteles nu ca serie de argumente aduse 
în favoarea inegalitátii naturii umane, ci ca expunere logica- 
în favoarea menținerii unor valori amenințate de moderni- 
zare. Atât socialismul, cât si liberalismul au acceptat o 
reducere a aspirațiilor umane, la care trebuia răspuns nu în 
forță, cum au făcut mișcările de extremă dreapta din 
România în perioada interbelică, ci printr-o doctrină coerentă, 
care este uneori schitatá în paginile lipsite de sistematizare 
ale lui Eminescu. Ni se pare chiar că mișcările traditionaliste 

au derapat ușor spre extremismul de dreapta tocmai pentru 
că nu beneficiau de o tradiție de gândire conservatoare, care 
să fi pornit de la realitățile româneşti. 

Or, aceste realități puteau sugera că domeniul politic nu 
a respins în cultura noastră valoarea religioasă, aşa cum s-a 
întâmplat în Occident, unde politicul și-a afirmat clar auto- 
nomia față de un trecut dominat de intervenţia în treburile 
politice a Bisericii. Distingánd clar domeniul acțiunii 
Bisericii de domeniul acţiunii Statului, experiența română 
constituise o altă tradiție decât cea care apăruse pe unmele 
unei lupte împotriva Bisericii, a unui efort susținut de a 
izola domeniul de acțiune al Bisericii. Ideea instalării 
patriarhului Miron Cristea în fruntea guvernului a fost o 
nefericită inovaţie, așa cum a sunat ciudată propunerea dlui 
Radu Câmpeanu de a oferi scaunul de premier al guvernului 
democratic de după 1989 unui mitropolit. O dată clarificat 
acest raport, care a avut un alt caracter în cultura română, s- 
ar fi putut elabora o altă doctrină politică întemeiată pe 
tradiție decât cea care se regăsește în cercurile conservatoare 
române. Absența acestei doctrine i-a împins pe ideologii 
mișcărilor de dreapta din secolul nostru să se îndrepte spre 
arhetipuri ori mitologii naționaliste și să implice în acţiunea 
politică un gen de mistică materialistă care era decorată de 
sfinți si arhangheli. | 

Cu alte cuvinte, cartea lui Norberto Bobbio incită la o 
discuţie care ar trebui făcută despre stânga şi dreapta 
românească, după ce am decanta elementele populiste sau 
de mitologie politică din gândirea românească, marcată atât 
de procesul modernizării, cât și de distrugerea spiritului 
critic de către teroarea comunistă. 


Ana-Luana STOICEA 


O LECTURĂ SOCIOLOGICĂ 


„Ca să vă spun pe scurt ce cred, dacă mă întrebaţi 
dacă democraţia are un viitor și care este el, presupunând 
că-l are, vă răspund liniștit că nu știu“, mărturisea Bobbio 
în primele paragrafe ale unei cărți! pe care o dedica 
reflectiei asupra... viitorului democraţiei, şi care apărea 
cu câţiva ani înainte de Liberalismo e democrazia. Since- 
ritatea acestei afirmaţii nu l-a împiedicat însă să continue 
$i să aprofundeze interpretările privitoare la destinul 
democraţiei în lumea modernă, temă de predilecție in 
scrierile sale. 

Aceasta este, de altfel, și raţiunea care ne-a îndemnat să 
încercăm o lectură cu grilă sociologică а cărții sale 
Liberalism $i democraţie, multe din argumentele esenţiale, 
ca si bună parte din conceptele folosite de Bobbio inte- 
grându-se în mod firesc în aparatul conceptual frecvent 
uzitat al științelor sociale. Astfel, vom lăsa de o parte între- 
bările referitoare la pertinenta analizei de teorie politică sau 
la eventuale interpretări de doctrină, pentru a ne apleca mai 
cu seamă asupra câtorva aspecte de teorie sociologică, a 
căror prezență permite redimensionarea reflectiei bobbiene 
si situarea ei în perspectiva filozofiei sociale. 


! Il futuro della democrazia, Torino, Einaudi, 1984, р. 4. 

Referitor la metodă, merită remarcat modul de con- 
structie a argumentului și introducerea conceptului de 
individualism, cu scop atât analitic, cât și operator. Ceea ce 
atrage atenția, pe măsura înaintării în lectură, este raportul 
binar permanent, fie la nivel de concepte (cap. 1, 9), fie la 
nivel de referințe (cap. 10, 14) sau pur şi simplu de inter- 
pretări ale unui același termen (de pildă, libertate în sensul 
dat de antici și de moderni; democrație în concepţie antică 
şi modernă, dar şi ca semnificaţie intrinsecă, sens juridic — 
institutional si sens etic — cap.7). Punerea în oglindă 
constantă serveşte nu numai comparatiei analitice, dar 
orientează si interpretarea considerată utilă in economia 
argumentului. Vom da un singur exemplu, referitor la 
definirea democraţiei (cap. 7), care poate fi considerată fie 
ca guvernare a poporului, fie ca guvernare pentru popor; 
cum însă raportul dintre liberalism şi democraţie în moder- 
nitate este unul strict determinat de anumite condiţii, numai 
în prima sa semnificație democraţia poate fi legată din punct 
de vedere istoric de formarea statului liberal; în sens invers, 
condiția ca democraţia să poată fi urmarea firească a libera- 
lismului este ca ea să fie interpretată în sens procedural, ca 
ansamblu de reguli și instituții. Raportul de perfectă com- 
patibilitate între liberalism şi democraţie este astfel bine 
stabilit, și o dată cu el sunt fixate condiţiile lui de realizare, 
fapt destinat mai ales explicatiei evoluției istorice a relației 
dintre cele două, dar si interpretării naturii acestei relații. 

Aminteam mai sus de introducerea termenului de indi- 
vidualism cu rol de concept operator. Faptul că Bobbio îi dă 
si această întrebuințare nu este indiferent lecturii sociologice 
pe care încercăm să o sugerăm, fie şi numai pentru că a 
devenit azi un loc comun să se admită că științele sociale 
apar O dată cu naşterea individualismului modern; acest fapt 
nu este departe de paradox, dacă ținem seama că individul 
modern, detaşat de toate formele subordonării tradiționale 
fata de social, afirmă într-un anume sens în opoziţie cu 

societatea; or, provocarea ştiinţelor sociale este ca tocmai 
pornind de la acest individ independent să reconstituie rețeaua 
socială şi coeziunea ei. În acest context, trebuie subliniată 
importanţa dimensiunii politice, care subintinde socialul si 
dă în același timp o recunoaștere deplină individului. 

Bobbio stabileşte: un raport limpede de necesitate între 
liberalism si individualism (,,fara individualism nu există 
liberalism“, scrie el în cap. 2), în măsura in care cel dintâi, 
printr-o „adevărată revoluție copernicană“, aduce o schim- 
bare radicală a viziunii despre stat, care nu mai este privit 
din perspectiva detinátorului puterii, ci din perspectiva 
supusilor; intervine astfel in discutie aspectul limitelor 
juridice ale puterii statale, și devine posibilă realizarea 
statului liberal. Altminteri, însăşi definiția pe care Bobbio o 
foloseşte pentru stat, de inspiraţie weberianá („cei care 
într-un moment istoric dețin puterea legitimă de a exercita 
forţa pentru a obține supunerea la ordinele lor“), îndrep- 
táteste o lectură sociologică. 

Una de sociologie politică, de bună seamă, dat fiind 
faptul că obiectul preponderent al lucrării este statul, în 
actualizarea lui modernă, bazat pe principii liberale și 
democratice. Таг lectura cărții lui Bobbio arată clar că ceea 
ce îl interesează este să sugereze modele viabile de stat 
pentru lumea contemporană, modele care să reziste autori- 
tarismului și totalitarismului, poziția lui fiind pe alocuri un 
plaidoyer implicite pentru valorile democratice (vezi, în 
acest sens, mai ales cap. 8 și 17). 

Una dintre tezele prezentate aici (ca si în I] Futuro della 
democrazia) se referă la principiile instituţionale care defi- 
nesc democrația, și anume: ea este văzută ca un ansamblu de 
reguli care stabilesc cine are autoritatea de a lua deciziile 
colective și care sunt procedurile care trebuie urmate; se 
observă, mai apoi, că un regim este cu atât mai democratic, 
cu cât un număr mai mare de persoane participă în mod 
direct sau indirect la luarea deciziilor si se arată cá este 

necesar ca alegerile ce se cer făcute să fie reale (alternativa să 
existe efectiv). Bobbio observă, de asemenea, că democrația 
are la bază înlocuirea concepţiei organice despre societate cu 
o concepție individualistă (de aici, posibilitatea apropierii de 
și a funcționării complementare cu liberalismul); concepția 
individualistă are ca elemente principale ideea de contract, 
înlocuirea omului politic aristotelician cu homo oeconomicus 
si cu utilitarismul, ca și dorința de a asigura fericirea unui 
număr cât mai mare de indivizi. Legată de această concepție 
individualistă care fundamentează democrația modem este si 
funcționarea politică a societăţii democratice. Dincolo de 
aspectele pur instituţionale sau de principiu, ea pune si 
problema dimensiunii sociale a politicului. 

Trei sunt noţiunile care ni se par a avea o semnificație 
majoră în acest context, și anume reprezentativitate, 
sufragiu universal şi participare politică. Bobbio pleacă de 
la constatarea că democraţia modernă este o democrație 
reprezentativă; el adaugă, ca un aspect important al repre- 
zentati vitátii, eliberarea reprezentantului natiunii de indi- 
vidul particular reprezentat si de interesele particularizante 
ale acestuia. Reprezentantul trebuie sá reprezinte natiunea, 
si nu o anume categorie socială sau grup de alegători, ceea 
ce conduce la ideea de egală însemnătate la nivel de repre- 
zentare a tuturor indivizilor, indiferent de interesele lor sau 
de caracteristicile lor sociale. Atribuirea unei importante 
egale fiecărui individ, în “fața legii si în raport cu decizia, 
conduce la „atomizarea naţiunii“ (cap. 6) şi la reconstruirea 
acesteia la un nivel mai înalt și mai restrâns, adică în 
adunările parlamentare. 

Tot în urma unui proces de atomizare ia însă naștere și 
statul liberal, al cărui fundament este tocmai afirmarea 
drepturilor naturale și inviolabile ale individului. E vorba 
despre o atomizare a „națiunii“ sau a corpului social văzut 
ca actor politic unitar, si de o înzestrare a individului cu 
capacitate de decizie, de participare la elaborarea legii. Puşi 
in situaţia de a-și exercita dreptul de alegători, indivizii 

devin egali datorită calității lor de cetăţeni, singura capabilă 
să opereze egalizarea lor — dincolo de diferențele naturale 
sau sociale care le sunt specifice fiecăruia. Ei devin astfel 
egali ca membri ai unei aceleiaşi comunități, si fiecare are 
în mod egal dreptul de a fi reprezentat. Dat fiind faptul că 
reprezentanţii sunt însă desemnaţi de cetăţeni considerați 
egali, ei trebuie să reprezinte cetăţenii tocmai în această 
perspectivă a caracteristicilor lor comune, şi nu în funcţie de 
diferitele determinări particulare ale eventualelor grupuri 
de cetăţeni care pot constitui categorii specifice. 

Descoperim aici un principiu prea puţin respectat în 
practicile democratice contemporane, unde se regăsesc, din 
ce în ce mai numeroase, cereri de reprezentare și chiar 
reprezentări efective ale anumitor categorii (care se definesc 
mai ales plecând de la un principiu etnic sau religios). Avem 
în vedere aici, pe lângă instanţele reprezentative naționale 
(parlamentele, în cele mai multe cazuri) si situațiile de 
reprezentativitate simbolică!, care, chiar dacă au o mică 
însemnătate pentru exercițiul efectiv al puterii sunt consi- 
derate deosebit de semnificative în formarea si funcționarea 
opiniei publice, impactul social si de imagine al unor 
asemenea reprezentări (iniţial ne-politice) nerămânând fără 
urmări asupra deciziei politice. 

Sufragiul universal este, de asemenea, un fenomen care 
conduce la repartizarea cât mai largă a puterii de decizie. 
Merită semnalată importanţa pe care Bobbio o acordă, pe de 
o parte, sufragiului universal? (concept cu orizont de evo- 
lutie practic nelimitat, asa cum putem vedea astăzi, mai ales 


І În funcţie de contextul social în care apare o asemenea situaţie, intră în 
joc una sau mai multe categorii simbolice, pentru a căror tipologie si explicitare 
trimitem la Philippe Braud, Le Jardin des délices démocratiques, Paris, PFNSP, 
1991, pp. 20-22; cele cinci categorii de „obiecte“ în jurul cărora se desfăşoară 
o activitate simbolică pe scena politică sunt miturile, valorile, jocurile de imagini 
si de roluri, liturghiile si diferite obiecte materiale. 

2 Referitor la extinderea acestei tehnici si la evoluția istorică a conceptului, 
se poate consulta excelenta lucrare a lui Pierre Rosanvallon, Le. Sucre du 
citoyen, Paris, Gallimard, 1992. 

în desfășurarea unor orientări precum ecologia politică) si, 
pe de altă parte, antagonismului; preluându-l pe Humboldt 
(v. cap. 5), Bobbio reia „elogiul varietátir", arătând că acolo 
unde statul îşi depăşeşte cele două îndatoriri care-i revin strict 
în concepție humboldtiană — respectiv de asigurare a ordi- 
пі interne si externe — „se înăbușă varietatea naturală a 
caracterelor si dispozițiilor“. Asupra importanței deosebite 
a diferentierii insistă de altfel si Sartori: ,,Autocratia, despo- 
tismele, dictaturile vechi si noi sunt o lume într-o singură 
culoare; democraţia e o lume multicoloră“; nu e vorba însă 
despre democraţia antică, monolitică, ci despre liberal-demo- 
cratie, care „este structurată pe diversitate“!. De unde putem 
deduce cá la nivel reprezentativ ar trebui sá se regáseascá 
întreaga diversitate a societății ai cărei membri sunt repre- 
zentati, mai ales prin larga extindere pe care o cunoaşte in 
ultima jumătate de secol dreptul de vot. 

Bobbio propune, mai mult sau mai puțin explicit, 
modelul statului liberal-democrat, singurul care pare să 
ofere o soluţie manifestării complementare a varietätii indi- 
viduale, pe de o parte, şi a uniformitátii statale, pe de altă 
parte. Perspectiva aleasă, desi individualistă, nu face 
abstracţie de faptul cá omul este o ființă socială. Astfel, 
societatea individualistă — antagonistă, în opoziție cu cea 
organicistă, considerată ca armonioasă — permite dezvol- 
tarea sociabilitátii, pe care Bobbio o alătură antagonismului 
si ideilor de opozitie si concurentá, toate specifice functio- 
nárii statului liberal, si de altfel creatoare ale progresului, 
care la rándul lui a condus la actualizarea statului liberal. 

Apare însă aici o altă problemă, care este aceea a par- 
ticipării politice. Bineînţeles, la modul ideal, fiecare individ 
care corespunde criteriilor stabilite de lege poate participa, 
direct sau indirect, la viaţa politică a comunității. Se observă 
însă că funcționarea democratiilor contemporane este departe 


l Giovanni Sartori, Democrazia. Cosa è, Milano, BUR Supersaggi, 1994, 
р. 152. 

de a fi conformă cu modelul ideal; nu vom insista aici asupra 
aspectelor de socializare politică sau de motivare a partici- 
pării, care sunt prea puţin legate de cartea lui Bobbio. Există 
însă un aspect asupra căruia autorul revine în mai multe 
rânduri; el vede în mod clar o legătură între dezvoltarea 
democrației si lărgirea sufragiului universal, adică participa- 
rea unui număr cât mai mare de indivizi la exercitarea (din 
nou, direct sau indirect, și știm că mai degrabă indirect, azi) 
a puterii politice. Dar în această dezvoltare a democrației 
Bobbio vede „principalul instrument în apărarea drepturilor 
de libertate“ ale indivizilor (cap. 8), ceea ce ar trebui să 
constituie motivul principal pentru o participare efectivă a 
acestora la viata politică a comunității căreia îi aparțin, la 
stabilirea regulilor, la afirmarea opiniilor și dorințelor lor. 

Dacă putem discuta despre larga participare politică pe 
care funcționarea unei societăți democratice o permite, acest 
lucru vizează mai ales (cel putin în prezent) nivelul de 
principiu al funcționării, si nu felul în care se desfășoară de 
facto implicarea politică a comunității de cetățeni! la ela- 
borarea deciziei politice. Şi avem în vedere atât participarea 
directă, cât și participarea indirectă. În privinţa participării 
directe, ne vom referi mai întâi la activitatea politică a cetă- 
tenilor prin implicarea lor în viaţa partidelor politice; studii 
realizate în a doua jumătate a anilor 80 arată că, de exemplu, 
în Franţa si în Statele Unite, mai putin de 5% din cei cu drept 
de vot sunt înscriși într-un partid, chiar în tari unde acest tip de 
participare cunoaște o practică mai importantă ca procentaj (de 
exemplu, Norvegia, cu 20%, Marea-Britanie cu 20-25% sau 
Austria cu 28%), s-a constatat că cei care participă efectiv la 
activitatea partidului lor (de pildă, la campaniile electorale) 
reprezintă numai un procent de 3-4%2. 


! Împrumutăm această expresie din lucrarea lui Dominique Schnapper, La 
Communauté des citoyens, Paris, Gallimard, 1994. 

2 Jacques Lagroye, Sociologie politique, Paris, PFNSP-Dalloz, 1993, 
pp. 310-312. 

Acelaşi interes scăzut pentru participarea la viata 
politică se constată şi din perspectiva cifrelor referitoare la 
vot (sociologia sufragiului aducând în acest sens lămuriri 
semnificative asupra multiplelor aspecte ale acestui feno- 
men, gestica votului fiind circumscrisá atât social, cát si 
material si procedural). Dacá operatia de a vota a fost vreme 
de douá sute de ani intens valorizatá simbolic, dacá ea a 
fácut obiectul unei cuceriri sociale si a stárnit rivalitáti 
politice, este de netágáduit cá astázi aceastá practicá este din 
ce în ce mai puţin uzitată. Lipsa de interes, lipsa de surse de 
motivare reale si active care să aducă cetăţeanul la urne, fac 
să apară legitimă întrebarea: se mai poate vorbi, si în ce fel, 
de exprimarea efectivă şi consultarea voinţei populare? Mai 
este sufragiul expresia voinţei populare?! Asistăm astăzi la 
o deresponsabilizare masivă a cetăţenilor, la o sustragere a 
lor de la exercițiul drepturilor politice pe care democraţia le 
oferă. Celebrat ca fundament al ordinii democratice, dreptul 
de vot a devenit în timp figură tipică a participării civice. 
Multi sunt încă cei care luptă să obțină acest drept: sunt cei 
care nu-l au, din motive altele decât politice; si mai multi 
sunt însă cei care au acest drept și nu-l exercită. 

Astfel încât trebuie să introducem si noi curenta, de acum, 
distincție între diferitele semnificații ale democraţiei. Căci, de 
bună seamă, atunci când ne referim la funcționarea defectuasă 
a regimului democratic avem în vedere sensul politic curent, 
prin care se vizează voinţa de afirmare a propriei opinii, sens 
asupra căruia există de altminteri un consens aproape unanim. 
O altă semnificaţie, mult mai nuanţată, aparţine însă dis- 
cursului savant: în opinia lui Philippe Braud?, democraţia ar 
însemna, pentru filozofi, o modalitate de a introduce o 


l Cu atât mai mult cu cât referirea la voința politici a constituit mult timp 
locul comun care în concepţia analistilor permitea са un regim să fie considerat 
democratic, chiar dacă al doilea- determinant ul său ar fi fost „liberal“ sau 
„popular“ si stiindu-se cât de diferite sunt modalitățile instituționale si politice 
de realizare ale unuia si ale celuilalt. 

2 Science politique. La Démocratie, Paris, Seuil, 1997. 

preocupare pentru valori în reflectia asupra politicului, 
problema dreptății si, la modul mai general, preocuparea 
pentru „buna guvernare“ a societății, pentru sociologi și 
politisti, democraţia ar trebui privită sub toate aspectele, 
juridic, politic şi social, ținem noi să adăugăm. 

Dată fiind însă marea varietate a regimurilor care, în 
virtutea unor caracteristici comune, pot fi numite democra- 
tice din punct de vedere politic şi juridic, poate chiar şi 
social, chiar dacă ele nu corespund întru totul definiţiilor 
propuse de filozofi, este util, pentru înţelegerea lor, să se 
admită, ca o evidenţă ce ţine de funcţionarea intrinsecă a 
acestor regimuri, distanța care separă principiile afişate şi 
realitatea. Limitele voinței populare si persistenta unor 
elemente oligarhice la nivelul exerciţiului puterii s-au făcut 
de mult simțite, și altıninteri ele au fost sesizate chiar de 
autori liberali (care, prin poziţia lor, propun mai degrabă o 
integrare a acestei distante ca element analitic decât o 
demascare, oricum inutilă și nefunctionalá). „Nu putem 
concepe un regim. care, într-un anume sens, să nu fie 
oligarhic. Esenţa însăși a politicii este ca deciziile să fie 
luate pentru şi nu de către colectivitate“!, scria Aron. 

În explicarea funcţionării extrem de eterogene, în timp 
$i spațiu, a participării politice directe, trebuie ţinut seama 
de influența majoră a contextului specific2, de tipul sufra- 
giului, de obiectul votului, de consecințele care pot fi prevă- 
zute, pentru a nu mai insista şi asupra caracteristicilor 
electorilor, si ele determinante. 


l Raymond Aron, Démocratie et totalitarisme, Paris, Gallimard, 1995, 
p. 131. 

2 Se poate consulta în acest sens articolul lui Pierre Rosanvallon, 
»L' Histoire du mot démocratie“, in La Pensée Politique, Paris, Seuil-Gallimard, 
nr. 1,1993, articol care prezintă în nuanță nu numai evoluţia conceptului, ci si 
relațiile lui cu tehnici considerate astăzi ca intrinseci mecanismului democratic, 
cum ur fi votul, şi a căror legătură cu democraţia nu a fost mereu considerată atât 
de evidentă. 

Participarea politică si atitudinea pe care în prezent 
cetățenii regimurilor democratice o au fata de practicile ce 
le sunt puse la dispoziţie ne indreptátesc, credem, să reluăm 
$i aici întrebarea cu care se confruntă permanent societățile 
moderne, si anume: cum se poate realiza unitatea pornind de 
la o mulțime de indivizi independenți și vizibil separati? 
Răspunsul ar fi că unitatea, operatorul de integrare, trebuie 
să se afle în interiorul comunității: acesta este locul unde ea 
își exercită deplina suveranitate asupra ei insesi. 

